ފުރަމޭގެ މަސައްކަތް ބެލުމަށް ކުރެވޭ ޓެސްޓްތައް - ވިކިޕީޑިއާ\nފުރަމޭގެ މަސައްކަތް ބެލުމަށް ކުރެވޭ ޓެސްޓްތައް\n1 ފުރަމޭގެ އެންޒައިމްތަކުގެ މިންވަރު ބެލުމަށް ބަރޯސާވާ ޓެސްޓްތައް\n2 ޕްލާޒްމާ ޕްރޮޓީންގެ މިންވަރު ބެލުމަށް ބަރޯސާވާ ޓެސްޓްތައް\n3 ފުރަމޭއިން އުފައްދާ ބައިލް ޕިގްމެންޓް ތަކަށް ބަރޯސާވާ ޓެސްޓްތައް\n4 ކާބޯހައިޑްރޭޓް މެޓަބޮލިޒަމްގެ މަސައްކަތަށް ބަރޯސާވާ ޓެސްޓްތައް\n5 ފެޓް މެޓަބޮލިޒަމްގެ މަސައްކަތަށް ބަރޯސާވާ ޓެސްޓްތައް\n6 ވިހަ ސާފުކުރުމުގެ މަސައްކަތަށް ބަރޯސާވާ ޓެސްޓްތައް\nފުރަމޭގެ އެންޒައިމްތަކުގެ މިންވަރު ބެލުމަށް ބަރޯސާވާ ޓެސްޓްތައް[އުނިއިތުރު ގެންނަވާ]\nލޭގައި ޓްރާންސް އަމައިނޭސް ނުވަތަ (އިނގިރޭސި ބަހުން: Transaminase) ތަކުގެ މިންވަރު ހުރިނެތްގޮތް ބެލުން: އަސްޕަރްޓޭޓް ޓްރާންސްއަމައިނޭސް ނުވަތަ (އިނގިރޭސި ބަހުން: Aspartate transaminase) ލޭގައި ހުންނަނީ ކޮންމެ ލިޓަރެއްގައި 40-8 ޔުނިޓާއި ދެމެދުގެ މިންވަރަކަށެވެ. އަލަނީން ޓްރާންސްއަމައިނޭސްނުވަތަ (އިނގިރޭސި ބަހުން: Alanine transaminase) ލޭގައި ހުންނަނީ ކޮންމެ ލިޓަރެއްގައި 30-5 ޔުނިޓާއި ދެމެދުގެ މިންވަރެކެވެ.\nބަޔާން ކުރެވުނު ދެވައްތަރުގެ އެންޒައިމް ފުރަމޭ، ހިތް ، އަދި ކަށި މަސް ގައި ހުރެއެވެ. އެހެން ކަމުން މިބުނި ޓިޝޫތަކަށް ގެއްލުން ލިބުމުން ނުވަތަ އެޓިޝޫތަކުގެ ބަލިތަކުގެ ސަބަބުން މިއެންޒައިމްތަކުގެ މިންވަރު ލޭގައި އިތުރުވެގެން ދެއެވެ. މިސާލަކަށް މަޔޯކާޑިއަލް އިންފާރކްޝަން އަދި ފުރަމޭ ދުޅަވުން ފަދަ ބަލިތަކުގައި ލޭގައި މިއެންޒައިމްތަކުގެ މިންވަރު އިތުރުވެގެން ދެއެވެ.\nލޭގައި އަލްކަލައިން ފޮސްފަޓޭސް ނުވަތަ (އިނގިރޭސި ބަހުން: Alkaline phosphatse) ގެ މިންވަރު ހުރިނެތްގޮތް ބެލުން: އަލްކަލައިން ފޮސްފަޓޭސް ލޭގައި ހުންނަނީ ކޮންމެ ލިޓަރެއްގައި 39-13 ޔުނިޓާއި ދެމެދުގެ މިންވަރަކަށެވެ.\nބަޔާން ކުރެވުނު އެންޒައިމް ފުރަމޭ، ކަށި، ކުޑަ ގޮހޮރު، އަދި މާބަނޑުން ފައިބާ މަސް ގައި ހުރެއެވެ. ފުރަމޭގެ ބަލިތަކާއި ގުޅިގެން ލޭގައި އަލްކަލައިން ފޮސްފަޓޭސް ގެ މިންވަރު އިތުރުވެގެން ދެއެވެ.\nލޭގައި ގާމާ ގުލޫޓަމައިލް ޓްރާންސްޕެޕްޓައިޑޭސްނުވަތަ (އިނގިރޭސި ބަހުން: Gamma glutamyl transpeptidase) ގެ މިންވަރު ހުރިނެތްގޮތް ބެލުން: ގާމާ ގުލޫޓަމައިލް ޓްރާންސްޕެޕްޓައިޑޭސް ލޭގައި ހުންނަނީ ކޮންމެ ލިޓަރެއްގައި 50-10 ޔުނިޓާއި ދެމެދުގެ މިންވަރަކަށެވެ.\nމިއެންޒައިމްގެ މިންވަރު ލޭގައި ފުރަމޭގެ ބައެއް ބަލިތަކާއި ގުޅިގެން އިތުރުވެގެން ދެއެވެ. ޚާއްޞަކޮށް ބަނގުރާ ބުއިމުން ކުރިމަތިވާ ފުރަމޭގެ ބަލިތަކުގައި މިއެންޒައިމްގެ މިންވަރު ލޭގައި އިތުރުވެގެންދާކަން ފާހަގަ ކުރެވެއެވެ.\nޕްލާޒްމާ ޕްރޮޓީންގެ މިންވަރު ބެލުމަށް ބަރޯސާވާ ޓެސްޓްތައް[އުނިއިތުރު ގެންނަވާ]\nލޭގައި އަލްބިޔޫމިން ނުވަތަ (އިނގިރޭސި ބަހުން: Albumin) ގެ މިންވަރު ހުރިނެތްގޮތް ބެލުން: އަލްބިޔޫމިން އުފައްދަނީ ހަމައެކަނި ފުރަމޭ އިންނެވެ. ލޭގައި ކޮންމެ ޑެސިލިޓަރެއްގައި 5-3.5 ގްރާމްގެ އަލްބިޔޫމިން ހުރެއެވެ. އެވްރެޖް ގޮތެއްގައި މިއަދަދު އުޅެނީ 4.2 ގްރާމްގައެވެ.\nއަލްބިޔޫމިން / ގްލޯބިޔުލިން ގެ ނިސްބަތް ބެލުން: މިނިސްބަތް އާންމުކޮށް ހުންނަނީ 2:1 ގައެވެ.\nލޭގައި ޕްރޯތްރޮމްބިން ނުވަތަ (އިނގިރޭސި ބަހުން: Prothrombin) ހުރި މިންވަރު ބެލުމާއި، ޕްރޯތްރޮމްބިން ވަގުތު ނުވަތަ (އިނގިރޭސި ބަހުން: Prothrombin time) ބެލުން: ލޭގައި ޕްރޯތްރޮމްބިން ހުންނަނީ ކޮންމެ ޑެސިލިޓަރެއްގައި 15-10 މިލިގްރާމާއި ދެމެދުގެ މިންވަރަކަށެވެ. ޕްރޯތްރޮމްބިން ވަގުތު އާންމު ގޮތެއްގައި ހުންނަނީ 14-12 ސިކުންތާއި ދެމެދުގައެވެ. ޕްރޯތްރޮމްބިން ވަގުތު ފުރަމޭގެ ބަލިތަކުގައި ދިގުވެގެން ދެއެވެ. އަދި ލޭގައި ޕްރޯތްރޮމްބިން ހުންނަ މިންވަރު ފުރަމޭގެ ބަލިތަކުގައި ދަށްވެގެން ދެއެވެ.\nޕްލާޒްމާ ޕްރޮޓީންގެ އާންމު ގޮތެއްގައި ހުންނަ މިންވަރުތައް\nޖުމްލަ ޕްލާޒްމާ ޕްރޮޓީން: ކޮންމެ ޑެސިލިޓަރެއްގައި 8.5-6.5 ގްރާމް\nއަލްބިޔޫމިން: ކޮންމެ ޑެސިލިޓަރެއްގައި 5-3.5 ގްރާމް\nގްލޯބިޔުލިން: ކޮންމެ ޑެސިލިޓަރެއްގައި 3-2 ގްރާމް\nއަލްބިޔޫމިން / ގްލޯބިޔުލިން ގެ ނިސްބަތް: 2:1\nފުރަމޭގެ ދާއިމީ ނުވަތަ ކްރޯނިކް ބަލިތަކުގައި މިސާލަކަށް ފުރަމޭ ހަލާކުވުން ފަދަ ބަލިތަކުގައި އަލްބިޔޫމިން ގެ މިންވަރު ދަށްވެއެވެ. ގްލޯބިޔުލިން ތަކުގެ މިންވަރު މަތިވެއެވެ. އަދި ޖުމްލަ ޕްލާޒްމާ ޕްރޮޓީންގެ މިންވަރަށް ބަދަލެއް ނާދެއެވެ. އަލްބިޔޫމިން / ގްލޯބިޔުލިން ނިސްބަތް ބައެއް ފަހަރު ދަށްވެ، ބައެއް ފަހަރު މަތިވުމަކީ ވެސް ވެދާނެ ގޮތެކެވެ.\nފުރަމޭގެ ވަގުތީ ނުވަތަ އެކިއުޓް ބަލިތަކުގައި މިސާލަކަށް ފުރަމޭ ދުޅަވުން ފަދަ ބަލިތަކުގައި ގްލޯބިޔުލިން ތަކުގެ މިންވަރު އިތުރުވެގެން ދެއެވެ. އަދި އަލްބިޔޫމިންގެ މިންވަރަށް ބަދަލެއް ނާދެއެވެ.\nލޭގައި އެމޯނިޔާ ހުރި މިންވަރު ބެލުން: ފުރަމޭ ފޭލްވުން ފަދަ ބަލިތަކުގައި އެމޯނިޔާގެ މިންވަރު ލޭގައި އިތުރުވެ މަތިވެގެންދެއެވެ.\nފުރަމޭއިން އުފައްދާ ބައިލް ޕިގްމެންޓް ތަކަށް ބަރޯސާވާ ޓެސްޓްތައް[އުނިއިތުރު ގެންނަވާ]\nއާންމު ގޮތެއްގައި ލޭގައި ބިލިރޫބިންނުވަތަ (އިނގިރޭސި ބަހުން: Bilirubin) ހުންނަނީ ކޮންމެ ޑެސިލިޓަރެއްގައި 1-05 މިލިގްރާމާއި ދެމެދުގެ މިންވަރެއްގައެވެ. ލޭގައި ބިލިރޫބިން މަތިވުން ކުރިމަތިވާ ހުރިހާ ބަލިތަކާއި ރީނދޫވުން ފަދަ ބަލިތަކުގައި މިމިންވަރު އިތުރުވެގެން ދެއެވެ.\nކުޑަކަމުދާ ތަކެތީގެ ބިލިރޫބިން\nއާންމު ގޮތެއްގައި ކުޑަކަމުދާ ތަކެތި ގައި ބިލިރޫބިން އެއް ނުހުންނާނެއެވެ. ނަމަވެސް ރީނދޫވުމުގެ ބައެއް ވައްތަރުތަކުގައި ކުޑަކަމުދާ ތަކެތި ގައި ބިލިރޫބިން ހުންނާނެއެވެ.\nކުޑަކަމުދާ ތަކެތީގައި ޔޫރޯބިލިނޯޖަން\nދުވާލަކު 2.5-05 މިލިގްރާމްގެ ޔޫރޯބިލިނޯޖަންނުވަތަ (އިނގިރޭސި ބަހުން: Urobilinogen) ކުޑަކަމުދާ ތަކެތި އާއެކު ބޭރުވެގެން ދެއެވެ. މިމިންވަރު ރީނދޫވުން ގެ ބައެއް ވައްތަރުތަކުގައި މަތިވެފައި އަނެއްބައި ވައްތަރުގައި ދަށްވެގެން ދެއެވެ.\nބޮޑުކަމުދާ ތަކެތީގައި ސްޓާކޯބިލިނޯޖަން\nދުވާލަކު 250-50 މިލިގްރާމްގެ ސްޓާކޯބިލިނޯޖަން ނުވަތަ (އިނގިރޭސި ބަހުން: stercobilinogen) ބޮޑުކަމުދާ ތަކެތި އާއެކު ބޭރުވެގެން ދެއެވެ. މިމިންވަރު ރީނދޫވުން ގެ ބައެއް ވައްތަރުތަކުގައި މަތިވެފައި އަނެއްބައި ވައްތަރުގައި ދަށްވެގެން ދެއެވެ.\nކާބޯހައިޑްރޭޓް މެޓަބޮލިޒަމްގެ މަސައްކަތަށް ބަރޯސާވާ ޓެސްޓްތައް[އުނިއިތުރު ގެންނަވާ]\nގުލްކޯޒް ޓޯލަރެންސް ޓެސްޓް: ނުވަތަ (އިނގިރޭސި ބަހުން: Glucose tolerance test)\nގަލަކްޓޯސް ޓޯލަރެންސް ޓެސްޓް: ނުވަތަ (އިނގިރޭސި ބަހުން: Galactose tolerance test)\nފެޓް މެޓަބޮލިޒަމްގެ މަސައްކަތަށް ބަރޯސާވާ ޓެސްޓްތައް[އުނިއިތުރު ގެންނަވާ]\nލޭގެ ކޮންމެ ޑެސިލިޓަރެއްގައި 200-150 މިލިގްރާމްގެ ކޮލެސްޓިރޯލްނުވަތަ (އިނގިރޭސި ބަހުން: cholesterol) އެކުލެވިގެން ވެއެވެ. ރީނދޫވުމުގެ ބައެއް ވައްތަރުގައި ކޮލެސްޓިރޯލް ލޭގައި އިތުރުވެގެން ދެއެވެ. ފުރަމޭ ފޭލްވުން ފަދަ ބަލީގައި ކޮލެސްޓިރޯލްގެ މިންވަރު ހުންނަނީ އާދައިގެ މިންވަރަކަށެވެ.\nވިހަ ސާފުކުރުމުގެ މަސައްކަތަށް ބަރޯސާވާ ޓެސްޓްތައް[އުނިއިތުރު ގެންނަވާ]\nބްރޯމްސަލްފަލީން ނުވަތަ (އިނގިރޭސި ބަހުން: Bromsulphalein) ޓެސްޓް: މިޓެސްޓް ހެދުމަށް ބްރޯމްސަލްފަލީން ޑައި ހަށިގަނޑުގެ ބަރުދަނުގެ ކޮންމެ ކިލޯއަކަށް5މިލިގްރާމްގެ ނިސްބަތުން އިންޖެކްޝަން ޖަހައިގެން ލޭގެ ތެރެއަށް ފޮނުވާނީއެވެ. އާންމު ގޮތެއްގައި މި މާއްދާގެ 90 އިންސައްތަ 45 މިނިޓްގެ ތެރޭގައި ލެއިން ސާފުކޮށްލާނެއެވެ. ނަމަވެސް ފުރަމޭގެ ބަލިތަކުގައި ލެއިން ސާފުވާ މިންވަރު މަދުވެގެން ދެއެވެ. ނަތީޖާއެއްގެ ގޮތުން އެޑައި ލޭގައި ޖަމާވާނެއެވެ.\nހައިޕޯޔުރިކް އެސިޑް ނުވަތަ (އިނގިރޭސި ބަހުން: Hippouric acid) ބޭރުވާ މިންވަރު ބަލާ ޓެސްޓް: މިޓެސްޓް ހެދުމަށް ސޯޑިއަމް ބެންޒައޭޓް ނުވަތަ (އިނގިރޭސި ބަހުން: Na benzoate)ގެ ޓެސްޓް ޑޯޒެއް ދޭނީއެވެ. އެއަށްފަހު ކުޑަކަމުދާ ތަކެތީގައި ހައިޕޯޔުރިކް އެސިޑް ހުރި މިންވަރު އެއް ގަޑިއިރު ފަހުން ބަލާނީއެވެ. އާންމުގޮތެއްގައި ވަރަށް ބޮޑަށް މިމާއްދާގެ މިންވަރު ކުޑަކަމުދާ ތަކެތި ގެ ޒަރީޢާއިން ބޭރުވެއެވެ. ނަމަވެސް ފުރަމޭގެ ބަލިތަކުގައި މިމާއްދާ ބޭރުވަނީ ވަރަށް ކުޑަކޮށެވެ.\nއިންޑޯސިޔަނިން ގްރީން ޓެސްޓް:\n14ސީ- އަމީނޯޕައިރިން ބްރޭތް ޓެސްޓް:\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ9ޖެނުއަރީ 2008، 00:59 ގައެވެ.


ބައްޕައަކަށް ވުމަށްޓަކައި... ކެއުމަށް ގެންނަން ޖެހޭ ބަދަލު | ބަލިވެއިނުމުގެކުރިން | މަންމާއިދަރިފުޅު | ޞިއްޙަތު\nBack ކަވާސާ ޞިއްޙަތު ޞިއްޙަތުގެ ބައިތައް މަންމާއިދަރިފުޅު ބަލިވެއިނުމުގެކުރިން ބައްޕައަކަށް ވުމަށްޓަކައި... ކެއުމަށް ގެންނަން ޖެހޭ ބަދަލު\nކީއްވެ ފިރިމީހާ ރަނގަޅު ކާނާ ކާންޖެހެނީ؟\nބަލިވެއިނުން ލަސްވާ ހާލަތް ތަކުގައި %40 އަކީ ފިރިމީހާއަށް ފަރުވާ ކުރުމުން ރަނގަޅުވާ ހާލަތް ތަކެވެ. ވުމާއެކު ފިރިމީހާ ރަނގަޅު ކާނާ ކެއުމަކީ އަނބިމީހާ ބަލިވެ އިނުމުގެ ފުރުޞަތު އިތުރުވާ ކަމެކެވެ.\nފިރިމީހާ ރަނގަޅު ކާނާ ކާންޖެހެނީ ހަމައެކަނި އަނބިމީހާ ބަލިވެ އިނުމަށްޓަކައެއް ނޫނެވެ. އަދިކިޔެއްތަ ކުޑަދަރިފުޅުގެ ސިއްހަތު ރަނގަޅު ކުރުމަށްޓަކައިވެސް ފިރިމީހާ ރަނގަޅު ކާނާ ކާންޖެހެއެވެ. ދިރާސާތަކުން ދައްކާ ގޮތުގައި އަނބިމީހާ ބަލިވެ އިނުުގެ މަދުވެގެން އެއްމަސް ކުރީން ފެށިގެން ފިރިމިހާ ރަނގަޅު ކާނާ ނުކާނަމަ އަނބިމީހާ ބަލިވެ އިދެ ވިހާ ދަރިފުޅު އެހެން ކުދިންނަށް ވުރެ އާއްމުގޮތެއްގައި ލުއިވާނެއެވެ. ކުޑަ ދަރިފުޅު ލުއިވުމަކީ ދަރިފުޅުގެ ސިއްހަތަށާއި ސުލޫކަށް ވަރަށް ބޮޑެތި ގެއްލުން ވާކަމެކެވެ. މުޅިއުމުރަށް ކުޑަދަރިފުޅު ނިކަމެތި ކުއްޖަކަށް ވުމަކީ އެކަށީގެންވާ ކަމެކެވެ.\nކޮންކޮން ބާވަތްތަކެއްގެ ކާނާއެއް ކެއުން ބޮޑަށް މުހިއްމީ؟\nމުހިންމީ ގިނައިން ކެއުމެއް ނޫނެވެ. ފައިދާހުރި ކާނާ ކެއުމެވެ. ކާނާގެ ހުރިހާ ބާވަތެއްވެސް ހިމަނައިގެން ކެއުމެވެ. ރަނގަޅު ސިއްހަތެއްގެ ކުޑަކުޑަ ތުއްތު ކުއްޖެއްގެ ބައްޕައަކަށް ވުމަށްޓަކައެވެ. ވުމާއިއެކު އަންނަނިވި ބާވަތްތައް ހުންނަ ކާނާ ކެއުމަށް ހާއްސަ އަހައްމިއްޔަތެއް ދޭށެވެ.\n* ވިޓަމިން ސީ\nމިކާނާއަކީ ދަރިފަނި އައިބު ވުމުން ދުރުކޮށްދޭ އަދި ދަތުރު ކުރުމުގެ ބާރު އިތުރު ކޮށްދޭ ކާނާއެކެވެ. ދުވާލަކު ގާތްގަޑަކަށް 250-300 ގުރާމުގެ ޖޫސްތައްޓެއް ބުއިމުން 125 މިލިގުރާމު ވިޓަމިން ސީ ލިބޭނެއެވެ. ދުވާލާކަށް ހަށިގަނޑަށް މަދުވެގެން 60 މިލިގުރާމު ވިޓަމިން ސީ ބޭނުން ވެއެވެ.\nހަށިގަނޑުން ޒިންކު މަދުވުމަކީ ފިރިހެން ހޯމޯނާއި މަނި އުފެދުން މަދުކުރާ ކަމެކެވެ. ދުވާލަކަށް ހަށިގަނދަށް 15 މިލިގުރާމު ޒިންކު ބޭނުން ވެއެވެ. ޒިންކު ގިނައިން ލިބޭ ކާބޯތަކެތީގެ ތެރޭގައި ކަނޑުމަސް، ގެރިމަސް، ކުކުޅުމަސް އަދި ބޭކެޑްބީންސް ހިމެނެއެވެ. ގާތްގަޑަކަށް 35 ގުރާމު ކުކުޅު މަހުން އެއް މިލިގުރާމު ޒިންކު ލިބެއެވެ. ހަމަ މިވަރު 20ގުރާމު ގެރިމަހުން ލިބިދެއެވެ.\n* ފޯލިކު އެސިޑު\nއަނބިމީހާގެ ހަށިގަނޑުން ފޯލިކު އެސިޑު މަދުވުމަކީ އުފެދުމުގެ ބައެއް ބަލިތައް ޖެހޭކަމެކެވެ. ހަމައެފަދައިން ފިރިމިހާގެ ހަށިގަނޑުން ފޯލިކު އެސިޑު މަދުވުމަކީވެސް މިހެން ދިމާވުމުގެ ފުރުޞަތު ބޮޑުވާ ކަމެކެވެ. އަދި މިއީ ދަރިފަނި އުފައްދާ މިންވަރުވެސް މަދު ކުރާ ކަމެކެވެ. ދުވާލަކަށް ހަށިގަނޑަށް 400 މައިކުރޯގުރާމު ފޯލިކު އެސިޑު ބޭނުންވެއެވެ. ފޯލިކު އެސިޑު ގިނަ ކާނާގެ ތެރޭގައި ފަހިކުލަ ގަދަ ފަތްޕިލާވެލި އޮރެންޖު ޖޫސް ހިމެނެއެވެ. ބޭނުންވެއްޖެ ހާލަތުގައި ފޯލިކު އެސިޑާއި މަލްޓި ވިޓަމިން ފަދަ ބޭސް ބޭނުން ކުރުމަކީވެސް އެންމެ ރަނގަޅު ކަމެކެވެ.\n* ވިޓަމިން ޑީ އާއި ކެލްސިއަމް.\nމިއީ ދަރިންލިބުމުގެ ފުރުޞަތު އިތުރު ކޮށްދޭ މާއްދާ ތަކެކެވެ. ދުވާލަކަށް ހަށިގަނޑަށް ގާތްގަޑަކަށް 1000 މިލިގުރާމު ކެލްސިއަމް ބޭނުންވާއިރު 10 މައިކުރޯ ގުރާމު ވިޓަމިން ޑީ ބޭނުންވެއެވެ. މިބާވަތްތައް ގިނައިން ލިބޭ ކާނާގެ ތެރޭގައި ފަޓުމަދު ކިރާއި ޔޯގަޓު ހިމެނެއެވެ.\n* މަސްތުވާ ތަކެއްޗާއި މުޅިން ދުރުވާށެވެ.\nމަސްތުވާތަކެތި ބޭނުން ކުރުމަކީ ފިރިހެން ހޯމޯން އުފައްދާ މިންވަރު މަދު ކުރާ އަދި ދަރިފަނި އައިބު ކުރާ ކަމެކެވެ. ވީމާ ބަނގުރާ ބިޔަރު ވައިން ފަދަ މަސްތުވާ ތަކެތި ނަމަވެސް ބޭނުން ނުކުރާށެވެ.


Taliban dhidha Islamabad gai - Hali News\nއިސްލާމްއާބާދުގައި ތާލިބާންގެ ދިދަތައް ވިހުރުވައިފި\n20 September 2021, 07:06\nއިސްލާމްއާބާދުގެ ލާލް މަސްޖިދަކީ، ހަރުކަށި އިސްލާމީ ފިކުރުގެ އޮވަރެއް ފެތިރޭ އަދި ސަރުކާރުގެ ބާރަށް ގޮމް ޖަހާ ބަޔަކު ހަރަކާތްތެރިވާ މިސްކިތެކެވެ. ޕާކިސްތާންގެ ވެރިރަށުގައި މި މިސްކިތުގެ ފުރާޅު މަތީގައި ގިނަ އަދަދަކަށް ތާލިބާނުންގެ ދިދަތަކެއް ނަގާފައި ބެހެއްޓުމާ ގުޅިގެން އެކަމާ ކުރިމަތި ލުމަށް ދިޔަ ފުލުހުންނާ ދެކޮޅަށް ލާލް މަސްޖިދާއި އެމިސްތުގައި ހަދާފައިވާ އަ ންހެން ކުދިންގެ މަދަރްސާ ޖާމިއާ ހަފްސާގެ ދަރިވަރުން ކުރިމަތިލާން ނިކުތެވެ.\nޖާމއާ ހަފްސާއާއި ލާލް މަސްޖިދުގެ ވެރިޔާ މައުލާނާ އަބްދުލް އަޒީޒު ޣާޒީ ވެސް ވަނީ ކްލާޝިންކޯފް ބަޑިއެއް ހިފައިގެން މިސްކިތުގެ ފުރާޅުގައި ފޯރި މަރާފައެވެ. އަންހެން ކުދިންވެސް ލަޓި ބުރިތައް ހިފައިގެން ފުލުހުން ސަރަހައްދަށް ވައްދިޔަ ނުދިނުމަށް ފޯރި މެރިއެވެ.\nޕާކިސްތާންގެ ކުރީގެ ރައީސް ޖެނެރަލް ޕަރްވޭޒް މުޝައްރަފްގެ ސަރުކާރުގެ އަމުރަށް މި މިސްކިޔާއި މަދަރްސާ ހިންގި މީހުން ތަބާ ނުވުމުން އޭނާ ސިފައިން ފޮނުވައިގެން މިސްކިތުން ބައެއް ތަޅާލިއެވެ. މި މައްސަލާގައި ވެރިކަމުން ފޭބި ފަހުން މުޝައްރަފްއާ ދެކޮޅަށް ދައުވާވެސް ކުރިއެވެ.\nއިސްލާމްއާބާދު ފުލުހުން ފަހުން ބުނެފައި ވަނީ އެމީހުން އެސަރަހައްދަށް ވަދެ، ތާލިބާނުންގެ ދިޔަ ބާލާފައިވާ ކަމަށެވެ. އަދި ތާލިބާނުންގެ ދިދަ ޕާކިސްތާންގެ ވެރިރަށުގައި ނެގި ބަޔަކު ގާނޫނުގެ ކުރިމައްޗަށް ނުގެނަސް ދޫކޮށް ނުލާނެ ކަމުގެ އިންޒާރުވެސް ފުލުހުން ވަނީ ދީފައެވެ.\nފުލުހުންގެ އިސްފަރާތަކުން ބުނި ގޮތުގައި މި މަދަރްސާގެ އިސް މަސްއޫލުވެރިއާ މައުލާނާ އަބްދުލް އަޒީޒު ބޭނުން ވަނީ ސަރުކރު ބްލެކްމެއިލްކޮށްގެން އޭނާގެ މަގްސަދުތައް ހާސިލު ކުރާށެވެ. އޭނާ ބޭނުން ވަނީ އޭނާގެ މަދަރްސާ ސާފުތާހިރު ކުރުމަށް އިސްލާމްއާބާދުގެ މަގުމަތި ކުނިކަހާ މީހުން ފޮނުވައި ދިނުމަށެވެ. އަދި އޭނާއަށް ޚާއސަ އިމްތިޔާޒުތައް ސަރުކާރުން ދީފައި ބޭއްވުމަށެވެ.\n2014 ވަނަ އަހަރު ޖާމިއާ ޙަފްސާގެ ލައިބްރައީ ނިސްބަތް ކޮށް ނަންދީފައިވަނީ އުސާމާ ބިންލާދިން ލައިބްރަރީގެ ނަމުންނެވެ. މައުމާލާ އަބްދުލް އަޒީޒު ސިފަކުރަނީ ބިންލާދިން އަކީ ޝަހީދެއް ކަމަށެވެ.


SunOnline: Cafe' thakugai cigarette bovey gothah usoolu badhalukoffi\nކެފޭތަކުގައި ސިގިރޭޓު ބޮވޭ ގޮތަށް އުސޫލު ބަދަލުކޮށްފި\nނަޖާހު މަސްއޫދު 05 Jul 2020, 12:09\nމީހަކު މަގުމަތީގައި ސިނގިރޭޓު ބޮނީ --- ސަން ފޮޓޯ/ ފަޔާޒު މޫސާ\n"ނިއު ނޯމަލްގައި" ކެފޭތަކާއި ރެސްޓޯރެންޓުތަކުގައި ދުންފަތުގެ އިސްތިއުމާލު ކުރެވޭ ގޮތަށް އެޗްޕީއޭއިން ކޮވިޑް-19އާ ގުޅިގެން އެކުލަވާލި ކާބޯތަކެތީގެ ހިދުމަތްދޭ ތަންތަނުގައި އަމަލު ކުރަންވީ ގޮތުގެ އުސޫލު އިސްލާހުކޮށްފިއެވެ.\nކޮވިޑް-19އާ ގުޅިގެން ކާބޯތަކެތީގެ ހިދުމަތްދޭ ތަންތަނުގައި އަމަލު ކުރަންވީ ގޮތުގެ އުސޫލު އެޗްޕީއޭއިން އާންމު ކުރީ މިދިޔަ މަހުގެ 20 ވަނަ ދުވަހުއެވެ. އެ އުސޫލުގައި ވާގޮތުން ކެފޭތަކާއި ރެސްޓޯރެންޓުތަކުގައި ސިނގިރޭޓާއި، ޝީޝާ އަދި އީސިނގިރޭޓު ބުއިމަކީ މަނާ ކަމެކެވެ.\nނަމަވެސް، އެ އުސޫލު އިސްލާހުކޮށް، މިދިޔަ މަހުގެ 27 ވަނަ ދުވަހު އަލުން އެ އުސޫލު ވަނީ އާންމުކޮށްފައެވެ. އިސްލާހުކޮށް ނެރުނު އުސޫލުގައި، ކެފޭތަކާއި ރެސްޓޯރެންޓުތަކުގައި ސިނގިރޭޓާއި، ޝީޝާ އަދި އީސިނގިރޭޓު ބުއިން މަނާ ކުރަން އަންގާފައި ނުވެއެވެ.\nއެ އުސޫލުގައި އަންގާފައި ވަނީ، ކާބޯތަކެތީގެ ވިޔަފާރިކުރާ ތަންތަނުގައި ދުންފަތުގެ އިސްތިއުމާލުކުރާ އިރު "އެހެން މީހުންނަށް ނުފޯރާ ވަރުގެ ދުރުމިނެއްގައި" ތިބެވޭނެ އިންތިޒާމު ކެފޭތަކާއި ރެސްޓޯރެންޓުތަކުން ހަމަޖައްސަންވާނެ ކަމަށެވެ.\nއެގޮތަށް ނިންމީ ކޮން ސަބަބަކާ ހުރެތޯ "ސަން"އިން ސުވާލު ކުރުމުން ހެލްތު އިމަޖެންސީ އޮޕަރޭޝަން ސެންޓާ (އެޗްއީއޯސީ)ގެ ތަރުޖަމާނު ޑރ. ނަޒްލާ ރަފީގު ވިދާޅުވީ، އެ ނިންމުމަކީ އެކި ދާއިރާތަކުގެ މީހުންނާއެކު މަޝްވަރާކޮށްފައި ނިންމި ނިންމުމެއް ކަމަށެވެ.\n"އިތުުރު ދާއިރާތަކާ އެކީ އެހެން ބޭފުޅުންނާއެކީ މަޝްވަރާކޮށްފައި އެގޮތަށް ބާއްވަން އަޅުގަނޑުމެން ނިންމީ،" ޑރ. ނަޒްލާ ވިދާޅުވިއެވެ.\nމި މަހުގެ އެއްވަނަ ދުވަހުން ފެށިގެން ކެފޭތަކާއި ރެސްޓޯރެންޓުތަކުގައި ޑައިންއިން ހިދުމަތް ދޭން ވަނީ ފަށައިފައެވެ. އެއާއެކު، ކޮފީތަކަށް އަރައި ވަރަށް ގިނަ މީހުން ސިނގިރޭޓު ބޯން ތިބެއެވެ.\nވީއައިއޭގައި ހުރި ސްމޯކިން ހަޓެއް ބަންދުކުރަނީ\nމާސްކު ނަގަައިގެން މަގުމަތީ ސިނގިރޭޓު ބޯކަށް ނުތިބެވޭނެ\nދުންފަތުގެ ޑިޔުޓީ ކުޑަކުރުން: ގެއްލުން ބޮޑު ނިންމުމެއް!


Jailam ge maru: ithuru dhe fuluhuhge hekibas nagaifi - One Online\n26 އޮކްޓޯބަރު 2021: ޖައިލަމް އަހުމަދު ޝާކިރުގެ މަރުގެ މައްސަލައިގެ މިއަދުގެ އަޑުއެހުމުގެ ތެރެއިން ---\nޖައިލަމްގެ މަރު: އިތުރު ދެ ފުލުހެއްގެ ހެކިބަސް ނަގައިފި\nދެހާސް ފަނަރަ ވަނަ އަހަރުގެ ފެބްރުއަރީ މަހު ވަޅިން ހަމަލާދީ މަރާލި ހ. ހަންޑްރެޑް ފްލާވާސްގޭ، ޖައިލަމް އަހުމަދު ޝާކިރުގެ މަރުގެ މައްސަލައިގެ މިއަދުގެ އަޑުއެހުމުގައި އިތުރު ދެ ފުލުހެއްގެ ހެކިބަސް ނަގައިފިއެވެ.\nކުރިމިނަލް ކޯޓުގައި އެ މައްސަލައާ ގުޅިގެން ބޭއްވި އަޑުއެހުމުގައި މިއަދު ހެކިބަސް ނަގާފައިވަނީ ޕޮލިސް ލާންސް ކޯޕްރަލް މުހައްމަދު އާރިފައި، ޕޮލިސް ކޯޕްރަލް އަހުމަދު ފަޔާޒުގެއެވެ.\nމުހައްމަދު އަރީފުގެ ހެކިބަސް މީގެ ކުރިން ބޭއްވި އަޑުއެހުމުގައި ނަގަން ނިންމާފައިވަނިކޮށް މާފުށި ޖަލުގެ އިންޓަނެޓް މައްސަލަ ޖެހުމުގެ ސަބަބުން ވަނީ ޝަރީއަތް ކެންސަލްކޮށްފައެވެ. މިއަދުގެ އަޑުއެހުން ވެސް ފެށިފައި ވަނީ 57 މިނިޓު ފަހުންނެވެ. އެއީ ވެސް މާފުށި ޖަލުގެ އިންޓަނެޓް ކަނެކްޝަން މައްސަލަ ޖެހުމާ ގުޅިގެންނެވެ.\nމިއަދު އަޑުއެހުމުގައި ހެކިބަސް ދެމުން މުހައްމަދު އާރިފު ބުނީ، އޭނާ މަސައްކަތް ކުރަނީ ފުލުހުންގެ މުއައްސަސާގެ ފޮރެންސިކް ޑިޕާޓުމެންޓުގެ ކްރައިމް ސީން އިންވެސްޓިގޭޝަންގައި ކަމަށެވެ. ދައުލަތުގެ ފަރާތުން މުހައްމަދު އާރިފު ހުށަހެޅީ ޖައިލަމުގެ މަރުގެ ދައުވާ ލިބޭ މީހުންގެ ތެރޭގައި ހިމެނޭ، ގއ. ވިލިނގިލީ ފިޔަޖަހާގޭ މުހައްމަދު ހުމައިދުގެ މައްޗަށް ކުށް ސާބިތު ކުރުމަށެވެ. މުހައްމަދު އާރިފު ދައުވާ ލިބޭ ހުމެއިދުއާ ދެކޮޅަށް ހެކިބަސް ދެމުން ބުނީ، ހުމެއިދު ދިރިއުޅޭ ވ. ސިނަމާލެ ފްލެޓަށް ދިޔައީ ޖައިލަމް މަރުގެ މައްސަލަ ތަހުގީގުކުރާ ސީރިއަސް އެންޑް އޯގަނައިޒްޑު ކްރައިމް ޑިޕާޓްމެންޓުގެ ލާންސް ކޯޕްރަލް މުހައްމަދު ރަޝާދު ގުޅައި ބަލައިފާސް ކުރުމުގެ އޮޕަރޭޝަނަަކަށް ދާން ޖެހޭ ކަމަށް އެންގުމުން ކަމަށެވެ. މުހައްމަދު އަރީފު ބުނީ، އޭނާއަށް ވިލިމާލެ ދެވުނުއިރު އޮޕަރޭޝަނުގައި ހަރަކާތްތެރިވާ އެހެން ފުލުހުން އޭނާ އަންނަންދެން ވިލިމާލެ ފެރީ ޓާމިނަލުގައި ތިބި ކަމަށެވެ.\nދައުލަތުގެ ފަރާތުން އެދިގެން މުހައްމަދު އާރިފު ވަނީ ހުމެއިދު ދިރިއުޅޭ ގެ ހުންނަ ގޮތް ކިޔައިދީފަ އެވެ. މުހައްމަދު އާރިފު ބުނީ، ހުމެއިދު ދިރިއުޅެނީ ސިނަމާލެ ހަތަރެއްގެ ފުރަތަމަ ފްލެޓުގައި ކަމަށެވެ. އެއީ ދެ ކޮޓަރީގެ ފްލެޓަކަށްވިޔަސް އެތަނުގެ ފާހަނާ ހުންނަނީ ކޮޓަރީއާ އެޓޭޗު ނުކޮށް ވަކިން ބޭރުގައި ކަމަށެވެ.\nދެން ދައުލަތުން އެހީ އެ ފްލެޓު ބަލައި ފާސްކުރުމުގެ ތެރެއިން ފެނުނު ތަކެތީގެ ތަފްސީލު ދިނުމަށެވެ. މުހައްމަދު އާރިފު އެކަމުގެ ތަފްސީލު ދެމުން ބުނީ، ފްލެޓުގެ އެއް ކޮޓަރީގައި ޑަބްލްޑެކު އެނދެއް ހުރި ކަމަށާއި އެ އެނދުގެ މަތީ ބައިން މެޑިކަލް ލިޔުންތަކެއް ފެނިފައިވާ ކަމަށެވެ. ބެލެވޭ ގޮތުގައި އެއް ލިޔުމަކީ ސާވިސް މެމޯއެއް ކަމަށާއި އަނެއް ލިޔުމުގައި ހުރީ އަތްތިލައެއް ކުރަހާފައި، އަތްތިލަ ކަނޑައިގެން ދިޔުމުގެ ސަބަބުން ދިން ފަރުވާގެ ތަފްސީލު ކަމަށެވެ. އެ ވަގުތު އޭނާ އެ ލިޔެކިޔުންތަކުގެ ފޮޓޯ ނެގި ކަމަށާއި، އެކަމާ ގުޅޭ ގޮތުން ތައްޔާރު ކުރި ރިޕޯޓަކީ ސައްހަ ރިޕޯޓެއް ކަމަށެވެ.\nދައުލަތުން ތުހުމަތުކުރާ ގޮތުގައި ޖައިލަމަށް ވަޅިން ހަމަލާދިން އިރު ހުމެއިދަށް ވެސް ވަނީ އަނިޔާވެފައެވެ. އަދި އެ މެޑިކަލް ލިޔުންތަކަކީ އެ ހާދިސާގެ ތެރެއިން ލިބުނު އަނިޔާތަކަށް ފަރުވާ ހޯދި ލިޔުންތައް ކަމަށް ވެސް ދައުލަތުން ތުހުމަތުކުރެ އެވެ. ދައުލަތުގެ ފަރާތުން މުހައްމަދު އާރިފު ހެކިވެރިއެއްގެ ގޮތުގައި ހުށަހެޅީ ހުމެއިދު ދިރިއުޅޭ ގެއިން މެޑިކަލް ލިޔުންތަކެއް ފެނުނުކަން ސާބިތުކޮށް ދިނުމަށެވެ.\nދައުވާލިބޭ ހުމެއިދުގެ ދިފާއީ ވަކީލު އަލީ ވިޝާމު ވަނީ ހެކިބަސް ދިން މުހައްމަދު އާރިފުއާ ސުވާލުކޮށްފަ އެވެ. އެގޮތުން ހުމެއިދުގެ ދިރިއުޅޭ ތަނަށް ވަނީ ކޯޓު އަމުރެއްގެ ދަށުންތޯ ސުވާލުކޮށްފައެވެ. ޖަވާބުގައި މުހައްމަދު އާރިފު ވިދާޅުވީ، އެގެއަށް ދިޔަ ފުލުހުންގެ ޓީމުގައި އެންމެ އިސްކޮށް އުޅުނު ފަރާތުގެ އަތުގައި ހައްޔަރުކުރުމުގެ އަމުރެއް އޮތް ކަމަށާއި، އަމަރުގެ ދަށުން ގޭގެ ވެރިފަރާތް އިސްމާއީލް އަނީލު ހައްޔަރު ކުރި ކަމަށެވެ. ވިޝާމު ވަނީ ހައްޔަރުކުރި މީހާގެ މައުލޫމާތު އެނގޭތޯ ވެސް ސުވާލުކޮށްފައެވެ.\nއެ ސުވާލާ ގުޅިގެން ދައުލަތުން ވިދާޅުވީ، ދިފާއުން ކުރައްވަނީ މުހައްމަދު އާރިފު ދިން ހެކިބަހާ ނުގުޅޭ ސުވާލުތަކެއް ކަމަށާއި، ހައްޔަރުކުރި މީހާއާ ގުޅޭ މައުލޫމާތާއި އޭނާ ގެންދިޔަ ތަނަކާ ބެހޭ ގޮތުން މުހައްމަދު އާރިފުއާ ސުވާލު ނުކުރެވޭނެ ކަމަށެވެ. އެއަށް ރައްދު ދެއްވަމުން ވިޝާމު ވިދާޅުވީ، ސުވާލު ކުރަނީ ދިން ހެކިބަހާ ގުޅޭގޮތުން ކަމަށެވެ. ނަމަވެސް މައްސަލަ ބައްލަވާ ގާޒީ ވިދާޅުވީ، ދިފާއުން ކުރީ ކުރަން ނުޖެހޭ ސުވާލުތަކެއް ކަމަށެވެ.\nއެއަށްފަހު ދެން ކުރިއަށް ގެންދިޔައީ ޕޮލިސް ކޯޕްރަލް އަހުމަދު ފަޔާޒުގެ ހެކިބަސް ނެގުމެވެ. ދައުލަތުގެ ފަރާތުން އަހުމަދު ފަޔާޒު ހުށަހެޅީ މައްސަލައިގެ ދައުވާ ލިބޭ ހުރިހާ ފަރާތްތަކާ ދެކޮޅަށެވެ.\nހެކިބަސް ދެމުން އަހުމަދު ފަޔާޒު ބުނީ، ފުލުހުންގެ ކޮމާންޑު ސެންޓަރުން ހަންޑްރެޑް ގެ ކައިރީގައި މާރާމާރީއެއް ހިނގައިގެން އުޅޭކަމުގެ މައުލޫމާތު ދިނުމުން އެ ސީނަށް ހާޒިރުވި ކަމަށެވެ. އެ ސީނަށް ހާޒިރުވިއިރު ސީނުގައި ނޫސްވެރިން ތިބި ކަމަށާއި އޭރު ސީނު ބަންދު ނުކުރާ ކަމަށެވެ. އެހެންކަމުން ނޫސްވެރިން ފޮނުވާލައި ސީން ބަންދުކުރުމަށްފަހު ސީން ޕްރޮސެސް ކުރުމުގެ މަސައްކަތް ކުރި ކަމަށެވެ. އެ ޕްރޮސެސް ކުރުމުގެ ތެރޭގައި ވަޅިއެއް ފެނުނު ކަމަށާއި، އަދި ވަރަށް ގިނަ އަދަދެއްގެ ލޭ ބިންމަތީގައި ހުރިކަމަށެވެ. ސީން އެއްކޮށް ޕްރޮސެސް ކޮށް ނިންމާލުމަށްފަހު ހެކީގެ ގޮތުގައި ބެލެވޭނެ އެއްޗެހި އެވިޑެންސް ކޮންޓްރޯލް ޔުނިޓަށް ހަވާލު ކުރި ކަމަށެވެ. އެވިޑެންސް ކޮންޓްރޯލް ޔުނިޓުން ސީނުން ގެނައި ހުރިހާ ހެކިތަކެއް ކަމާ ގުޅޭ ލެބޯޓަރީތަކަށް ފޮނުވާނެ ކަމަށެވެ.\nމައްސަލަ ބައްލަވާ ގާޒީ ވަނީ ދިފާއަށް އަހުމަދު ފަޔާޒުއާ ސުވާލުކުރުމުގެ ފުރުސަތު ދެއްވައިފައެވެ. ދިފާއީ ވަކީލުންގެ ޓީމުގެ ވަކީލަކަށް ހުރި އަލީ ޝާހު ވިދާޅުވީ، އަހުމަދު ފަޔާޒުގެ ނަން އޮތީ ރިޕޯޓު ތައްޔާރުކުރި ފަރާތުގެ ގޮތުގައި ކަމަށާއި، ހެކިވެރިއެއްގެ ގޮތުގައި ނެތް ކަމަށެވެ. އެހެންކަމުން ދައުލަތަށް އަހުމަދު ފަޔާޒު ހެކިވެރިއެއްގެ ގޮތުގައި ހާޒިރު ނުކުރެވޭނެ ކަމަށާއި، ނަމަވެސް މައްސަލަ ބައްލަވާ ގާޒީއަށް ފެނިއްޖެ ނަމަ ޝަރީއަތުގެ ބޭނުމަކަށް ހާޒިރު ކުރެވިދާނެ ކަމަށެވެ.\nއެ ވާހަކަތަކަށް ރައްދު ދެއްވަމުން ގާޒީ ވިދާޅުވީ، ޝަރީއަތުން ނިންމީ އަހުމަދު ފަޔާޒު ހެކި ބަސް ނެގޭނެ ކަމަށާއި، މާނައަކީ އޭނާއަކީ ހެކިވެރިއެއް ކަމަށާއި، އެެ ނިންމުން ބަދަލު ނުވާނެ ކަމަށެވެ. ގާޒީގެ ވާހަކަތަކާ ގުޅިގެން އަލީ ޝާހު ވިދާޅުވީ، މިއީ ގާނޫނާ ހިލާފަށް ކުރިއަށް ގެންދާ ޝަރީއަތަކަށް ވުމުން އަހުމަދު ފަޔާޒުއާ ސުވާލުކުރަން ބޭނުން ނުވާ ކަމަށެވެ. ދެން ތިބި ދިފާއީ ވަކީލުން ވެސް ވަނީ އަލީ ޝާހުގެ ވާހަކައަށް ތާއިދުކޮށްފައެވެ.\nދެން އޮންނަނީ މި މައްސަލައިގެ ބާކީ ތިބި ދެ ހެކިވެރިންގެ ހެކިބަސް ނެގުމެވެ. އެއީ އޭޑިކޭ ހޮސްޕިޓަލުގެ ދެ ޑޮކްޓަރުންނެވެ. އޭގެ ތެރޭގައި ހިމެނޭ ބިދޭސީ ޑޮކްޓަރު ކޯޓަށް ހާޒިރު ނުކުރެވިއްޖެނަމަ ހާލަތެއްގައި އެކްސްޕާޓް އޮޕީނިއަންއެއް ހޯދުމަށް ދައުލަތުން ބޭނުންވާ ނަމަ އެކަމާ ގުޅޭ ލިއެކިޔުންތައް ހުށަހެޅުއްވުމަށް ޝަރީއަތުން ވަނީ އެދިފައެވެ. އަދި ޑޮކްޓަރު ހާޒިރު ނުކުރެވޭ ހާލަތެއްގައި ތަރުޖަމާނު ހާޒިރު ކުރުމާ ގުޅޭ ގޮތުން ލިއެކިޔުން ހުށަހަޅަން ގާޒީ ވަނީ އެދިފައެވެ. ނަމަވެސް ދިފާއުން ވިދާޅުވީ، މައްސަލައިގެ ދައުވާލިބޭ މީހުންނާއި ދައުލަތުގެ ވަކީލުންނާއި ދިފާއީ ވަކީލުންނަކީ ލިޔަންކިޔަން އެގޭ މީހުން ކަމަށްވުމުން ތަރުޖަމާނަކު ކޯޓަށް ހާޒިރުކުރަން ނުޖެހޭ ކަމަށެވެ.\nމި މައްސަލަ ބައްލަވަނީ ގާޒީ ސޮފްވަތު ހަބީބުއެވެ. ދެން މި މައްސަލައިގެ އަޑުއެހުމެއް އޮންނާނީ އަންނަ މަހު 21 ގައެވެ.\nގުޅޭ ޓެގު ޕޮލިސް ޕީޖީ އޮފީސް މަރުގެ މައްސަލަތައް ކުށް


Innamaadhoo "Thin Niru Store" In Erashu Konme Geakah 50 Kilo Ge Kaadu Hadhiya Kuranee - Vaguthu\nރާއްޖޭގެ ހާލަތު ރަނގަޅު، އިންޑިއާ ކޮންޓްރޯލުން ނައްޓާލާފައި! - 11 ގަޑިއިރު ކުރިން\nއިންނަމާދޫ "ތިން ނިރު ސްޓޯރ" އިން އެރަށު ކޮންމެ ގެއަކަށް 50 ކިލޯގެ ކާޑު ހަދިޔާކުރަނީ\n1 އަހަރު ކުރިން ( އޭޕްރީލް 10, 2020 )\nމިއަހަރު ރަމަޟާން މަހާއި ދިމާކޮށް ރ. އިންނަމާދޫ ތިން ނިރު ސްޓޯރއިން އެރަށު ކޮންމެ ގެއަކަށް 50 ކިލޯ ކާޑު ހަދިޔާކުރަން ނިންމައިފިއެވެ.\nއެ ފިހާރައިގެ ފަރާތުން މައުލޫމާތު ދިން މުޙައްމަދު ނަސީރު ބުނެފައިވަނީ މިއީ މިގޮތަށް އެރަށު ކޮންމެ ގެއަކަށް ރަމަޟާން މަހާއި ދިމާކޮށް ކާޑު ހަދިޔާކުރަން ނިންމި ފުރަތަމަ ފަހަރު ކަމަށެވެ. އަދި މިގޮތަށް ނިންމާފައިވަނީ ވިޔަފާރި އިތުރަށް ކުރިއަރުވުމަށް ކަމަށްވެސް އެފަރާތުން ވަނީ ބުނެފައެވެ.\nމިހާރު ދުނިޔޭގެ އެކި ހިސާބުތަކުގައި ފެތުރެމުންދާ ކޮވިޑް-19 އާއި ގުޅިގެން ރާއްޖޭގެ ބާޒާރުގެ އަގުތަށް ވަނީ އާދަޔާ ހިލާފަށް އުފުލިފައެވެ. މިކަމާއި ގުޅޭގޮތުން ކުރި ސުވާލަށް ޖަވާބު ދެއްވަމުން ނަސީރު ބުނެފައިވަނީ އެ ފިހާރައިގެ އެއްވެސް މުދަލެއްގެ އަގަކަށް ވަކި ބަދަލެއް ގެނެސްފައި ނުވާނެ ކަމަށާއި ކުރިންވެސް ވިއްކާ އަގުގައި ހުރިހާ ބާވަތެއްގެ މުދާ އެ ފިހާރައިން ލިބެން ހުންނާނެ ކަމަށެވެ.\nމިގޮތަށް އެރަށު ކޮންމެ ގެއަކަށް 50 ކިލޯގެ ކާޑު ހަދިޔާ ކުރުމަށް ނިންމީ ހެޔޮހިތުން ރައްޔިތުންނަށް ކޮށްދޭ ކަމެއްގެ ގޮތުގައި ކަމަށް އެ ފިހާރައިން ވަނީ ބުނެފައެވެ.\nކުރިއަށް އޮތް ރަމަޟާން މަހާއި ދިމާކޮށް ބާޒާރުގައި ވިއްކާ އެކި ބާވަތްތަކުގެ އަގުތަކަށް އާންމުކޮށް ގިނަ ބަދަލުތަކެއް އާދެއެވެ. މިގޮތަށް އަގުތައް އާންމުކޮށް އުފުލިގެންދަނީ، ރޯދަމަހު އެންމެ ޑިމާންޑު ބޮޑުވާ، މޭވާ އަދި ތަރުކާރީގެ ބާވަތްތަކުގައެވެ.\nޗައިނާއިން އޮސްޓްރޭލިއާގެ ކޯލް އިމްޕޯޓް ނުކުރަން ފެށުމުން އިންޑިއާއަށް ފައިދާ\nއުފާވެރި ޒަވާޖީ ހަޔާތަކަށް މި މާމުއި ޚިޔާރު ކުރައްވާ\nމި އަހަރުގެ ނިޔަލަށް 1.5 މިލިއަން ފަތުރުވެރިން އަންނާނެ ކަމަށް ލަފާކޮށްފި\nއޭޕްރީލް 10, 2020 17:32\nއިންނަމާދޫ ނަސީރު މިއީ ގަދަ މީހެކޭ ދޯ.\nއޭޕްރީލް 10, 2020 17:43\nތިންނިރު އިސްޓޯރ ގެ ވެރިޔާ މުހައްމަދު ނަސީރުގެ އުމުރު ދިގުކުރަށްވާ ވިޔަފާރީގައި ބަރަކާތްލައްވާށި އާމީން\nއޭޕްރީލް 11, 2020 02:32\nއޭޕްރީލް 10, 2020 18:33\nރަސް ރަށުގެ ކުދި ފިހާރަތަކުން މިހާ ދީލަތިކޮށް ކަންކުރަ އިރު މިގައުމުގެ މަހުޖަނުން ލަދު ވެސް ގަންނާން ނޭނގޭތޯ.\nއޭޕްރީލް 10, 2020 21:41\nފައިސާއަކީ ފާޑެއްގެއެއްޗެއް އެގިނައިން ލިބޭމީހާ ދަހިވެތިކަން ދަނީ އިތުރަށް މައްޗަށް.\nއޭޕްރީލް 10, 2020 19:06\nވަރަށް ދަރުމަހުރި ކަމެއް ތިޔައީ. މާލޭގައި ބޮޑަތި ފިހާރަތައް ހިންގާ މަހުޖަނުން އެތިބެނީ މާލޭގައި ދިރިއުޅޭ މީހުން އެވަގުތަށް އެންމެބޭނުންވާ އެއްޗެއް ބަލައި އެއެއްޗެއްގެ އަގު ބޮޑުކޮށްގެން ގިނަފައިސާ ނެގޭނެ ވަގުތަކަށް ބަލަބަލާ.\nއޭޕްރީލް 10, 2020 19:36\nސަރުކާރައްވެސް ކޮމްމެވެސް އެއްޗެއް ދެއްވަޗޭ ރައްޔިތުންނައް ވުރެން ހާލުގަ ސަރުކާރު އޮތީ\nއޭޕްރީލް 10, 2020 19:53\nއޭޕްރީލް 10, 2020 20:27\nވ. އުފާވެރި ހަބަރެއް ތިމުދަލުގާ ބަރަކާތް ލައްވާށި.\nއޭޕްރީލް 10, 2020 20:49\nމާޝާﷲ .. ނަސީރުގެ މުދަލުގައި ބަރަކާތް ލައްވައި އެތައް ގުނައެއް އިތުރުކުރައްވައި މުއްސަނދިކަން ދަމަހައްޓަވައި މުއްސަނދިކަން އިތުރުކުރައްވާދޭވެ. އަދި އާޚިރަތް ދުވަހު އެއީ ނަސީރުގެ ހެޔޮކަމުގެ ތިލަފަތް ބަރުކުރައްވާނދޭވެ..އަދި ގިނަ ގުނަ ހެޔޮ ޖަޒާދެއްވާދޭވެ.\nއޭޕްރީލް 10, 2020 20:50\nޗަމްޕާމެންނޭ.. ބުރުމާމެންނޭ.. ކަލޭމެންނައް އެބަ ފެނޭތޭ..ފެނޭދޯ..ފެނޭތޭ. ފެނޭދޯ..ފެނޭތޭ..\nއޭޕްރީލް 10, 2020 21:04\nމާލޭގަ ހާޑުވެޔާ މަހުޖަނުންވެސް އެބަތިބި ފައިސާ ހުރި އެކަމަކު އެފައިސާއިން ރިސޯޓު ހަދަން ބޭނުންވެގެން އެކަމައް ޚަރަދުކޮއް ހުސްވެގެންދާއިރުވެސް މިފަދަ ކަމެއްކޮއްލާނެވަރުގެ ހިތުގެ ތަނަވަސްކަމެއް ނުހުރޭ..\nއޭޕްރީލް 10, 2020 21:14\nމިފަދަހާލަތެއްގައި ރާއްޖެތެރޭގެ އާދައިގެ ވިޔަފާރިވެރިޔަކު އެކޮށްލިވަރުވެސް މިހާރުމިއޮތް ނާޤާބިލް ސަރުކާރުގައި ބޮޑު މުސާރައިގެ ލާރިގަނޑު ބަރިބަރިޔަށް ޖައިގެން ތިބޭއިރު އެއްވެސް އެއްޗެކޭހިތަށްއަރާބާ އަހަރެއް ހަމަ އަންތަރީސްވެއްޖެ އަދިވެސް ލަދެއް ނުގަންނާނެ ރާއްޖެތެރެއަށް ވޯޓު ހޯދަންދާކަށް ހާލުގައި ޖެހުނުދުވަހު ލޯލާރިޔެއް ވެސް ދިއްކޮށްލަނުކެރު ނުބައެއް ވޯޓު ހޯދަން ވީމައެއް ނޫން ފައިސާހިފައިގެން ރާއްޖެތެރެއަށް ދުވާނީ މިއަދުކަލޭމެނަށް ތިބޮޑު މުސާރަތިކެވެނީ ރާއްޖެތެރޭމީހުން ދިނީމަކަންވެސް މިއަދަކު ކަލޭމެން ހިތަކަށް ނާރާދޯ ހަދާން ކުރާތި އަދިއަން ނަން ޖެހޭނެ އަހަރެމެން ކައިރިއަށް:\nއޭޕްރީލް 10, 2020 21:58\nހަރާމް ލާރިކައިގެން އޭގެ މަސްޖަހާފަ ތިބޭ ބަޔަކައް މިކަހަލަ ހެޔޮކަންކަން ކޮއްލުމުގެ ވިސްނުމެއް ނާންނާނެ.. އަބަދުވެސް އެމީހުންނައް އަންނާނީ ވަގައް ނުވަތަ އޮޅުވާލުމަކުން ތިމާގެ ހައްގެއްނެތް ފައިސާގަނޑެއް ކާލުމުގެ ވިސްނުން.\nއޭޕްރީލް 10, 2020 22:32\nއޭޕްރީލް 10, 2020 23:04\nކައުންސިލްތަކަށް އިމްރާން ސޮއި ކޮށް އެންގި ލިޔުމުގައި އޮތީ ރައްޔިތުންނަށް ތަކެތި ބަހާ ނުހެދޭނެކަމަށް..\nކިހާދެރަކަމެއް މި މީހުން ވެރިކަމަށް އައިމާ މިވާގޮތެއްދޯ\nއޭޕްރީލް 11, 2020 00:43\nވޯޓު ހޯދަން އުޅުން އިރު، އައިޑީ ކާޑަށް 20 ހާސް ރުފިޔާވެސް ބެހިޔޯ މީހުން ކިޔާ އަޑު އިވޭ..\nމީ ތެދެއްކަމަށް ވާނަމަ މިދަނޑިވަޅުގައި ފައިސާ ބޮނޑިތައް ބަހަންވީ ނޫންތޯ، ރައްޔިތުންނަށް ހެޔޮ އެދެންޏާ..


Masjid-Al Haram Gai Aanmukoh Namaadhu Kurumah Hubdha Dheefi - Vaguthu\nމަސްޖިދުލް ހަރަމުގައި އާންމުކޮށް ނަމާދު ކުރަން ހުއްދަ ދީފި\n2 ދުވަސް ކުރިން ( އޮކްޓޯބަރ 18, 2020 )\nމުސްލިމުންގެ އެންމެ މުގައްދަސް ހަރަމުގައި އާންމުކޮށް ނަމާދު ކުރުމުގެ ހުއްދަ ސައުދީ އަރަބިއްޔާގެ ސަރުކާރުން ދީފިއެވެ.\nމަސްޖިދުލް ހަރަމްގައި އާންމުކޮށް ނަމާދުކުރުން މެދުކަނޑާލީ މުޅި ދުނިޔޭގައި ފެތުރެމުން އަންނަ ނުރައްކާތެރި ވައިރަސް ކޮވިޑް-19 އާ ގުޅިގެންނެވެ. ކޮވިޑް-19 އިން ރައްކާތެރިވުމަށް ސައުދީ ސަރުކާރުން އަޅާފައިވާ ފިޔަވަޅުތަކަށް ލުއި ދޭން ފަށާފައިވާ އިރު، މިހާރު ވަނީ މަސްޖިދުލް ހަރަމުގައި އާންމުކޮށް ނަމާދުކުރުމުގެ ފުރުސަތުވެސް އެ ސަރުކާރުން ހުޅުވާލައިފައެވެ.\nAs Masjid Al Haram continues to gradually reopen, general worshipers with valid permits were allowed entry to perform the Fajr prayer after several months of restrictions. #haramaininfo pic.twitter.com/Cw8c7Gg9NM\n— 𝗛𝗮𝗿𝗮𝗺𝗮𝗶𝗻 (@HaramainInfo) October 18, 2020\nހަރްމާނިއަންގެ ރަސްމީ ޓްވީޓާ އެކައުންޓުން ކޮށްފައިވާ ޓްވީޓެއްގައި ވަނީ، ސައުދީ ސަރުކާރުން މިއަދު ފަތިސް ނަމާދުން ފެށިގެން މަސްޖިދުލް ހަރަމުގައި ނަމާދުކުރުމުގެ ހުއްދަ ދީފައިވާ ކަމަށެވެ. އަދި މިއަދުގެ ފަތިސް ނަމާދު އެ މާތް ބިމުގައި ކޮށްފައި ވަނީ ދުވަސްތަކެއް ވަންދެއް މަސްޖިދުލް ހަރަމުގައި ނަމާދުކުރުން މެދުކަނޑާލާފައި އޮތުމަށް ފަހުކަމަށް އެ ޓްވީޓުގައި ވަނީ ފާހަގަކޮށްފައެވެ.\nމައްކާގެ މަސްޖިދުލް ހަރަމް އާއި، މަދީނާގައި ހުންނަ ކީރިތި ރަސޫލާގެ މިސްކިތް މަސްޖިދުލް ނަބަވީގައި ނަމާދުކުރުން ހުއްޓާލާފައި ވަނީ މީގެ ހަތް މަސް ކުރިން މާޗް މަހުގެ 20 ވަނަ ދުވަހުއެވެ. ކުރިން ސައުދީން އޮތީ އެ ދެ މިސްކިތް ފިޔަވާ އެހެން ހުރިހާ މިސްކިތެއްގައި ނަމާދު ނުކުރެވޭ ގޮތަށް މަނާކޮށްފައެވެ. ނަމަވެސް އެ މިސްކިތްތަކުގައި ބަންގި ގޮވައެވެ.\nސައުދީ އަރަބިއްޔާގެ ސަރުކާރުން މި ފިޔަވަޅުތައް އަޅަން އެޅީ ކޮވިޑް-19 ފެތުރުން ހުއްޓުވުމުގެ ގޮތުންނެވެ.\nކޮވިޑް-19: ޤައުމުތަކުން އުމްރާވާން ދާ މީހުންނަށް ފުރުސަތު ހުޅުވާލާނީ އަންނަ މަހު\nއޮަޒިލް ހޯދުމަށް ސައުދީގެ ކުލަބަކުން މަސައްކަތްކުރަނީ\nފަލަސްތީނުގެ ލީޑަރުންނަކަށް އިތުބާރެއް ނުކުރެވޭ، މިތިބީ ރައްޔިތުންނާ އެކީ - ސައުދީގެ އަމީރު


Maumoon ge party ufadhan EC ah hushahalhaifi\nމައުމޫންގެ ޕާޓީ އުފައްދަން އީސީއަށް ހުށަހަޅައިފި\nމާލެ ، 07 ފެބްރުއަރީ 2019 -- ރައްޔިތުންގެ މަޖިލިސް 2019 ވަނަ އަހަރަށް ފެށުމަށްޓަކައި ބޭއްވި ފުރަތަމަ ޖަލްސާއަށް ރައީސް މައުމޫން ވަޑައިގަންނަވަނީ -- އަހުމަދު ޝުރާއު | އަވަސް\nކުރީގެ ރައީސް މައުމޫން އަބްދުލް ގައްޔޫމް އިސްވެ ހުންނަވައިގެން އުފައްދެވުމަށް ނިންމަވާފައިވާ މޯލްޑިވްސް ރިފޯމް ޕާޓީ (އެމްއާރްއެމް) އުފެއްދުވުމުގެ ހުއްދައަށް އެދި އިލެކްޝަންސް ކޮމިޝަން (އީސީ)އަށް މިއަދު ހުށަހަޅައިފި އެވެ.\nއެމްއާރްއެމް އިން މިއަދު ކުރި ޓްވީޓެއްގައި ބުނެފައި ވަނީ ރައީސް މައުމޫން ސިޔާސީ ޕާޓީއެއް އުފެއްދުމުގެ ހުއްދައަށް އެދި އެމްއާރްއެމްގެ ފަރާތުން އީސީއަށް ހުށަހަޅާފައިވާ ކަމަށެވެ. އެއާއެކު އިލެކްޝަންސް ކޮމިޝަން އިން އެ ހުށަހެޅުން ބަލައިގަތް ކަމުގެ ލިޔުން ވެސް އެމްއާރްއެމް އިން ވަނީ ޓްވީޓް ކުރައްވައިފަ އެވެ.\nއެމްއާރްއެމް އިން ކުރި ޓްވީޓު\nމަައުމޫން ރިފޯމް މޫވްމަންޓުގެ ގޮތުގައި ހިންގަމުން އައި އެމްއާރްއެމް، މޯލްޑިވްސް ރިފޯމް މޫވްމަންޓަށް ބަދަލުކޮށް ސިޔާސީ ޕާޓީއެއް ގޮތުގައި ހަދަން ނިންމެވީ މިދިޔަ މަހުގަ އެވެ. ރައީސް މައުމޫން އެކަން އިއުލާން ކުރެއްވީ ޕީޕީއެމްގެ ކޮންގްރެސް ސައްހަ ނޫން ކަމަށް ބުނެ ހުށަހެޅި މައްސަލައިގައި ސުޕްރީމް ކޯޓުން އެ ކޮންގްރެސް ސައްހަ ކަމަށް ހުކުމް ކުރުމާ ގުޅިގެނެވެ. އެއަށް ފަހު ޕީޕީއެމްގެ މިލްކުވެރިކަަމާ ބެހޭ މައްސަލަަ ވެސް ސުޕްރީމް ކޯޓުން ވަނީ ބާތިލުކޮށްފަ އެވެ.\nމައުމޫން އާ ސިޔާސީ ޕާޓީއެއް އުފައްދަވާއިރު މިއީ އެމަނިކުފާނު އުފައްދަވާ ތިންވަނަ ޕާޓީ އެވެ. މީގެ ކުރިން ޑީއާރްޕީ އާއި ޕީޕީއެމްއަކީ ވެސް މައުމޫން އިސްކޮށް ހުންނަވާ އުފެއްދެވި ދެ ޕާޓީ އެވެ. ޑީއާރްޕީގައި މައްސަލަ ޖެހިގެން ޕީޕީއެމް އުފެއްދެވިއިރު ޕީޕީއެމްއިން އެމަނިކުފާނު ވަނީ ވަކިކޮށްފަ އެވެ.\nރައީސް މައުމޫން އަބްދުލްގައްޔޫމް އިލެކްޝަންސް ކޮމިޝަން އެމްއާރުއެމް\nރަކީދޫ ޑަބްލިއުޑީސީގެ ތިން ގޮނޑި އެމްއާރްއެމަށް\nއެމްއާރުއެމްގެ ޖަލްސާގެ އަދަދު ހަމަ: އީސީ


Hithaama Nukuraasheve (32)\nމި ލިޔުމަކީ ހިތާމަނުކުރާށެވެ! ސިލްސިލާގައި ހިމެނޭ 35 ލިޔުމުގެތެރެއިން 32 ވަނަ ލިޔުމެވެ.\nފާފަކުރާ މީހާ އާއި މާތް ﷲ އާ ދެމެދު ފަރުދާ އެއް މެދުވެރިވުން.\nހަމަހިލާ އެހެންނަކުން ނުވާނެއެވެ. ހަމަކަށަވަރުން، އެއުރެންގެ ވެރިރަސްކަލާނގެ حضرة ން އެދުވަހު، އެއުރެން ފަރުދާ ކުރެވިގެންވާނޭކަން ކަށަވަރެވެ. (سورة المطففين)\nފާފަކުރުމުގައި ދެމިހުރެއްޖެނަމަ، ނާއުއްމީދުވުން.\nފާފަކުރާ މީހާ ފިކުރުބޮޑުވުމާއި، ކަންބޮޑުވާއި ހާސްކަމެއްގެ ތެރޭގައި އުޅެން ޖެހުން.\nلَا يَزَالُ بُنْيَانُهُمُ الَّذِي بَنَوْا رِيبَةً فِي قُلُوبِهِمْ إِلَّا أَن تَقَطَّعَ قُلُوبُهُمْ ۗ وَاللَّـهُ عَلِيمٌ حَكِيمٌ ﴿١١٠﴾\nއެއުރެންގެ ހިތްތައް ބުރިބުރިވެގެން ދިއުމުން މެނުވީ، އެއުރެން ބިނާކުޅަ ބިނާ، އެއުރެންގެ ހިތްތަކުގައިވާ شك އެއް ކަމުގައި ފިލައިނުދެތެވެ. اللَّه އީ، މޮޅަށް ދެނެވޮޑިގެންވާ، حكيم ވަންތަ ރަސްކަލާނގެއެވެ. (سورة التوبة)\nފާފަކުރާ މީހާގެ ހިތަށް ބިރުވެރިކަން ވެރިވުން.\nكافر ވި މީހުންގެ ހިތްތަކަށް ނިކަންހުރެ ތިމަންރަސްކަލާނގެ ބިރުވެރިކަން ވައްދަވާހުށީމެވެ. (އެއީ) އެތަކެއްޗަށް اللَّه އެއްވެސް ބާރެއް ބާވައިލައްވާފައިނުވާ ތަކެތި، اللَّه އާ އެއްފަދަކޮށް، އެއުރެން شريك ކުޅަކަމަށްޓަކައެވެ. އަދި، އެއުރެން ތިބެނިވި ތަނަކީ، ނަރަކަޔެވެ. އެއީ، އަނިޔާވެރިން (އެބަހީ: مشرك ން) ތިބުމަށް ހާދަހާ ނުބައި ތަނެކެވެ. سورة آل عمران\nފާފަކުރާ މީހާގެ ދިރިއުޅުން ދަތިވުން.\nއަދި ތިމަންރަސްކަލާނގެ قرآن އަށް ފުރަގަސްދީފިމީހާ (ދަންނާށެވެ!) ފަހެ، ހަމަކަށަވަރުން، އެމީހަކަށްއޮތީ، ދަތި ދިރިއުޅުމެކެވެ. އަދި قيامة ދުވަހުން އެމީހަކު ކަނުމީހެއްގެ ގޮތުގައި محشر އަށް ފޮނުއްވާހުށީމެވެ. سورة طه\nފާފަވެރިޔާގެ ހިތް ކަޅުވެ ހަރުވުން.\nوَجَعَلْنَا قُلُوبَهُمْ قَاسِيَةً ۖ\nއަދި އެއުރެންގެ ހިތްތައް ހަރުކަށި ހިތްތަކެއްކަމުގައި ލެއްވީމެވެ. سورة المائدة\nފާފަވެރިޔާގެ މޫނުގައިވާ އަލިކަން ގެއްލުން.\nفَأَمَّا الَّذِينَ اسْوَدَّتْ وُجُوهُهُمْ أَكَفَرْتُم بَعْدَ إِيمَانِكُمْ فَذُوقُوا الْعَذَابَ بِمَا كُنتُمْ تَكْفُرُونَ ﴿١٠٦﴾\nފަހެ، އެއުރެންގެ މޫނުތައް އަނދިރިވެގެންދިޔަ މީހުން ދަންނާށެވެ! (އެއުރެންނާ ދިމާޔަށް އެދުވަހުން ބުނެވޭހުށްޓެވެ.) ތިޔަބައިމީހުން، إيمان ވުމަށްފަހު، ތިޔަބައިމީހުން كافر ވީހެއްޔެވެ؟ سورة آل عمران\nފާފަކުރާ މީހާ އަކީ އަގެއްނެއް ބޭކާރު މީހެއްގެ ގޮތުގައި މީސްތަކުން ދެކުން.\nފާފަ ކުރާ މީހާ އަށް ދުނިޔެމަތީގައި ފަޤީރުކަމާއި ދަތިކަން މެދުވެރިކުރެއްވުން.\nއަދި އެއުރެން توراة އާއި، إنجيل އާއި، އެއުރެންގެ ވެރިރަސްކަލާނގެ حضرة ން އެއުރެންނަށް ބާވައިލެއްވި ފޮތުގެ (އެބަހީ: قرآن ގެ) حكم قائم ކުރިނަމަ، އެއުރެންގެ މަތިންނާއި، އެއުރެންގެ ފައިދަށުން އެއުރެންނަށް رزق ލިބުނީހެވެ. އެއުރެންގެ ތެރެއިން މެދުމިން ބަޔަކުވެސް ވެއެވެ. ނަމަވެސް އޭގެތެރެއިން ގިނަމީހުން ކުޅަ عمل ތައް ހާދަހާ ނުބައިވެގެންވެއެވެ. سورة المائدة\nފާފަކުރުން މަތީ ދެމިހުންނަ މީހާ އަށް މާތް ﷲ ގެ ކޯފާ އާއި، މުޞީބާތްތައް މެދުވެރިކުރެއްވުން.\nދެން ކޯފާގެ މައްޗަށް ކޯފާ އާއިގެން އެއުރެން އެނބުރި އަތުވެއްޖައޫއެވެ. سورة البقرة\nހަމަހިލާ އެހެންނަކުން ނުވާނެއެވެ. އަދި ކީއްހެއްޔެވެ؟ އެއުރެން ހޯދައިއުޅުނު عمل ތަކުގެ ސަބަބުން އެއުރެންގެ ހިތްތަކުގައި ދަބަރުޖަހާފައިވެއެވެ.\nއެއުރެން ބުނީ ތިމަންމެންގެ ހިތްތައްވަނީ އުރައެއްލެވި ބަންދުވެފައެވެ. އެހެނެއްނޫނެވެ. އެއުރެންގެ كافر ކަމުގެ ސަބަބުން، اللَّه އެއުރެންނަށް لعنة ލެއްވީއެވެ. ފަހެ، އެއުރެން إيمان ވަނީ ވަރަށްވެސް ކުޑަކޮށެވެ. سورة البقرة


Kuree Sarukaarah vureh mi sarukaaruge siyaasee magaamu thah 69 percent ithuru\nކުރީގެ ރައީސް އަބްދުﷲ ޔާމީންގެ ސަރުކާރަށްވުރެ މި ސަރުކާރުގެ ސިޔާސީ މަގާމުތައް ބޮޑުތަކުން އިތުރުވެފައިވާކަން ހާމަވެއްޖެއެވެ.\nރައީސް އަބްދުﷲ ޔާމީންގެ ސަރުކާރު ނިމިގެން ދިޔައިރު ސިޔާސީ މަގާމުތައް ހުރީ 465ގައެވެ. ރައީސް އިބްރާހީމް މުހައްމަދު ސޯލިހު ވަނީ އެއަށްވުރެ މި ސަރުކާރުގެ ސިޔާސީ މަގާމުތައް އިތުރު ނުވާނެ ކަމުގެ ޔަގީންކަން ދިވެހި ރައްޔިތުންނަށް ދެއްވާފައެވެ.\nނަމަވެސް ރައީސް އިބްރާހީމް މުހައްމަދު ސޯލިހުގެ ސަރުކާރުގެ ސިޔާސީ މަގާމުތައް ނިމިދިޔަ ރައީސް އަބްދުﷲ ޔާމީންގެ ސަރުކާރަށް ވުރެ 69 ޕަސެންޓް ވަނީ އިތުރުވެފައެވެ. އަދި އެމީހުންގެ މުސާރައާ އިނާޔަތްތަކަށް 331.2 މިލިއަން ރުފިޔާ ހަރަދުވާނެ ކަމަށް އަންނަ އަހަރުގެ ބަޖެޓުގައި ވަނީ ފާހަގަކޮށްފައެވެ.\nއަންނަ އަހަރަށް މަޖިލީހަށް ހުށަހަޅާފައިވާ 2020 ގެ ބަޖެޓްގައިވާ ގޮތުގައި، އަންނަ އަހަރު ސިޔާސީ މުވައްޒަފުންގެ ގޮތުގައި 785 މުވައްޒަފުން ތިއްބަވާނެ އެވެ.\nސިޔާސީ މުވައްޒަފުން އެންމެ ގިނައީ ރައީސް އޮފީހުގަ އެވެ. ބަޖެޓްގެ ތަފާސް ހިސާބުގައިވާ ގޮތުގައި، އެ އޮފީހުގައި 377 ސިޔާސީ މުވައްޒަފުން އެބަތިއްބެވެ. އަދި 65 ކޮންޓްރެކްޓް މުވައްޒަފުންނާއި އެހެނިހެން މުވައްޒަފުންގެ ގޮތުގައި ތިބި 12 މުވައްޒަފުންނާ އެކު ރައީސް އޮފީހުގެ މުވައްޒަފުންގެ އަދަދު 465 އަށް އަރަ އެވެ.\nކަލޯ ކަލޭމެނަށް ތިހިރީ ނޫސްވެރިކަމެއް ކުރެވިފަ. ބަޖެޓުގަ ޖަހާފަ އެހެރީ ކައުންސިލަރުންވެސް ހިމެނޭ ގޮތަށް


ގައްދޫ އަދި ވާދޫގައި އެމްޑީޕީގެ ދެ ހަރުގެ ހުޅުވައިފި – Maldivian Democratic Party\n27 އޭޕްރީލް 2012\nގައްދޫ އަދި ވާދޫގައި އެމްޑީޕީގެ ދެ ހަރުގެ ހުޅުވައިފި\nއެމްޑީޕީގެ އެންމެ އިސްލީޑަރު އަދި ރާއްޖޭގެ އިންތިޚާބީ ރައީސުލްޖުމްހޫރިއްޔާ މުޙަންމަދު ނަޝީދު ހުވަދު އަތޮޅު ދެކުނު ބުރީގެ ބައެއް ރަށްތަކަށް މިހާރު ކުރައްވާ ދަތުރުފުޅުގައި އެ އަތޮޅު ގައްދޫ އަދި ވާދޫގައި އެމްޑީޕީގެ ދެ ހަރުގެ ހުޅުއްވައި ދެއްވައިފިއެވެ.\nގައްދޫ އެމްޑީޕީ ހަރުގެ ހުޅުއްވައިދެއްވީ އިއްޔެ ހަވީރު އެވެ. ވާދޫ އެމްޑީޕީ ހަރުގެ ހުޅުއްވައިދެއްވީ މިއަދު މެންދުރު އެރަށު ރައްޔިތުން ރައީސް ނަޝީދާއި އެމަނިކުފާނާއި އެކު ވަޑައިގެންނެވި އެމްޑީޕީގެ ވަފްދުގެ މެންބަރުންނަށް ދެއްވި ޖާފަތަށް ފަހު އެވެ. ގައްދޫގައި ރޭ ބޭއްވި އެމްޑީޕީގެ ޖަލްސާގައި އެމަނިކުފާނު ބައިވެރިވެވަޑައިގެން ވާހަކަފުޅު ދެއްކެވިއެވެ.\nރައީސް ނަޝީދުގެ މި ދަތުރުފުޅުގައި މިއަދު ނަޑެއްލާގައި ވެސް އެމްޑީޕީގެ ހަރުގެއެއް ހުޅުއްވައި ދެއްވާނެ އެވެ. އަދި ތިނަދޫގައި މިއަދު ހަވީރު ބާއްވާ ބޮޑު މުޒާހަރާއާއި މިރޭ އެ ރަށުގައި ބާއްވާ އެމްޑީޕީގެ ޚާއްސަ ޖަލްސާގައި އެމަނިކުފާނު ބައިވެރިވެވަޑައިގަންނަވާނެއެވެ.


Atmosphere Ge5Vana Resort Male Atholhugai Hulhuvaifi - Vaguthu\nއެޓްމޯސްފިއާގެ ފަސް ވަނަ ރިސޯޓު މާލެ އަތޮޅުގައި ހުޅުވައިފި\n9 މަސް ކުރިން ( އޮކްޓޯބަރ 19, 2019 )\n"ވަރު ބައި އެޓްމޯސްފިއާ" ރިސޯޓު --\nއެޓްމޮސްފިއާ ހޮޓެލްސް އެންޑް ރިސޯޓްސް ކުންފުނިން މާލެ އަތޮޅުގައި ފަސްތަރީގެ ރިސޯޓެއް ހުޅުވައިފިއެވެ.\n"ވަރުބައި އެޓްމޮސްފިއާ"ގެ ނަމުގައި ހުޅުވި މި ރިސޯޓަކީ އެކުންފުނީގެ ފަސްވަނަ ރިސޯޓެވެ. 39 ބީޗު ކޮޓަރިއާއި 69 މޫދުކޮޓަރި ހިމެނޭ މި ރިސޯޓަކީ ރާއްޖޭގެ މާހައުލުން ފެންނަ ކުލަތަކަށް ބަލައިގެން ހަދާފައިވާ ރިސޯޓެކެވެ.\nވަރުބައި އެޓްމޮސްފިއާގައި މެހެމާނުންނަށް "ވަރުޕްލޭން"ގެ ނަމުގައި އޯލް އިންކްލޫސިވް ޕްލޭނެއް ވަނީ ފަރުމާކޮށްފަ އެވެ. މި ޕްލޭންގައި މޫދު ކުޅިވަރުތަކާއި ކެއިންބުއިމާއި އެހެނިހެން ހަރަކާތްްތަށްވެސް ހިމެނެ އެވެ.\nވަރުބައި އެޓްމޮސްފިއާގައި ސްޕާއަކާ ކުޑަކުދިން ކުޅިވަރު ކުުޅެން ހާޢްސަކޮށްގެން ހަދާފައިވާ ކިޑްސް ކްލަބެއްގެ އިތުރުން މޫދު ކުޅިވަރާއި ޑައިވިން އަށް ހާއްސަ ސެންޓަރެއްވެސް ހުރެ އެވެ.\nއެޓްމޮސްފިއާގެ ފަސްވަނަ ރިސޯޓު މާލެ ކައިރީގައި ހުޅުވާފައިވާއިރު އެ ކުންފުނީގެ ދަށުން ހިންގާ އޮޒެން ބައި އެޓްމޮސްފިއާ އެޓް މާދޫ ރިސޯޓުވެސް ހުންނަނީ މާޅެ އަތޮޅުގަ އެވެ. އަދި މީގެ އިތުރުން ރާއްޖޭގައި އޯ ބްލޫ ބައި އެޓްމޮސްފިއާ އެޓް ހެލެނގެލި ރިސޯޓް އަދި އޯބްލޫ ސިލެކްޓް އެޓް ސަންގެލީ ރިސޯޓްވެސް ހިންގަނީ އެކުންފުނީގެ ދަށުންނެވެ. އަދި އެ ކުންފުނީގެ ފުރަތަމަ ރިސޯޓަކީ ޅ. އަތޮޅުގައި ހިންގާ އެޓްމޮސްފިއާ ކަނިފުށި މޯލްޑިވްސް އެވެ.\nއޮކްޓޯބަރ 19, 2019 11:55\nމީވެސް މި ސަރުކާރު އައިފަހުން ރިސޯޓް ހަދަން ޙަވާލުކުރި ރަށެއް ދޯ ؟ ހީހީހީހީހީ


"ޒޯޔާ ފެކްޓާ" ރިލީޒް ކުރާ ދުވަސް ފަސްކޮށްފި | Jazeera\t"ޒޯޔާ ފެކްޓާ" ރިލީޒް ކުރާ ދުވަސް ފަސްކޮށްފި - Jazeera\nއީމާ މުހައްމަދު ވަހީދު May 25, 2019 61 views0\nބޮލީވުޑްގެ ކުޅަދަނާ ބަތަލާ ސޯނަމް ކަޕޫރް އަހޫޖާ ލީޑްރޯލުން ފެނިގެންދާ "ޒޯޔާ ފެކްޓާ" ރިލީޒް ކުރާ ތާރީޚް ފަސްކޮށްފިއެވެ.\n"ޒޯޔާ ފެކްޓާ" ބެލުންތެރިންނަށް ދައްކާލާ ތާރީޚް މިހާރު މިވަނީ3ފަހަރަށް ފަސްކޮށްފައެވެ. އެ ފިލްމު އެންމެ ފުރަތަމަ ރިލީޒް ކުރާ ގޮތަށް ނިންމީ މިދިޔަ މަހުގެ5ގައެވެ. އޭގެ ފަހުން ތާރީހު ބަދަލު ކުރީ ޖޫން މަހުގެ 14 އަށެވެ. މިހާރު އެ ފިލްމު ރިލީޒް ކުރާ ގޮތަށް ހަމަޖެހިފައިވަނީ، އަންނަ ސެޕްޓެމްބަރު މަހުގެ 20 ވަނަ ދުވަހެވެ.\n"ޒޯޔާ ފެކްޓާ" ގައި ސޯނަމާ އެކު ބަތަލުގެ ރޯލުން ފެނިގެން ދާނީ ސައުތު ފިލްމު އިންޑަސްޓްރީގެ މަޝްހޫރު އެކްޓަރު ދަލްގޫރް ސަލްމާނެވެ. އަދި ސޯނަމްގެ ބައްޕަގެ ރޯލުން އޭނާގެ ބޮޑުބޭބެ ސަންޖޭ ކަޕޫރު ފެނިގެން ދާނެއެވެ.\n"ޒޯޔާ ފެކްޓާ" މި ފިލްމަކީ މިދިޔަ އަހަރު ޖޯން އަބްރަހަމްގެ "ޕަރުމަނޫ: ދަ ސްޓޯރީ އޮފް ޕޮކްކްރާން" ގެނެސް ދިން އަބީޝެކް ޝަރުމާ ޑައިރެކްޓް ކުރާ ފިލްމެކެވެ.\n"ޒޯޔާ ފެކްޓާ" އަކީ ކްރިކެޓް ޓީމެއްގެ ނަސީބާ، އެޑްވަޓައިޒިން އެޖެންސީއެއްގައި މަސައްކަތް ޒުވާން އަންހެނަކާ ގުޅިފައި އޮންނަ ގޮތް ކިޔައިދޭ ފިލްމެކެވެ. މިއީ ލިޔުންތެރިޔާ އަނޫޖާ ޗޯހަން ހަމަ އެ ނަމުގައި 2008 ގައި ނެރުނު ވާހަކައަށް ބިނާކޮށް ހަދާ ފިލްމެކެވެ.


"Coronacoaster" thajuribaa kurin tha?\nމާލޭ ލޮކްޑައުންކޮށްފައި: ކޮވިޑް ލޮކްޑައުންގައި ތަފާތު ތަޖުރިބާތައް ކުރަމުންދޭ\nކޮވިޑް-19 އާއެކު ދުނިޔެ ހުއްޓުމަކަށް އައެވެ. ދިރިއުޅުމުގެ ހުރިހާ ކޮޅަކަށް މީގެ އަސަރު ކުރި އެވެ. ބަސް ކޮށާރަށް ވެސް މީގެ އަސަރު ކުރި އެވެ. ބަހަކީ އަބަދު ވެސް ބަދަލުވަމުން އަންނަ އެއްޗެކެވެ. ހާލަތާއި ދުވަސްވަރާއި ގުޅޭ ގޮތުން ބައެއް ބަސްތައް ވައިގައި ހިފައެވެ. އެފަދަ ބަސްތައް އިވޭލެށް ގިނައެވެ. ބައެއް ބަސްތައް އިވި ފަރިތަ ވެެސް ވެއްޖެ އެވެ.\nރަސްމީކޮށް ބޭނުންކުރާ ބަސްތަކަގެ އިތުރުން ނުރަސްމީކޮށް ބޭނުން ކުރާ ބަސްތަކަށް ކޮވިޑް-19 އިން ބަސްތަކެއް އިތުރު ކޮށްދިނެވެ. އެއް މިސާލަކީ ކޮވިޑިއަޓްސް" އެވެ. މިއީ އަހަރުމެންގެ ތެރޭގައި ކޮވިޑް-19 އިގެ ކަންކަމަށް ސަމާލު ކަމެއް ނުދީ އިރުޝާދުތަކަށް ކަމޭ ނުހިތާ ބަލި މިއީ މާ ބޮޑުކަމެއް ކަމަށް ނުހަދާ ލުއިކޮށް ބަލި ނަގާ މީހުން ސިފަ ކުރުމަށް ބޭނުންކޮށް އުޅޭ ބަހެކެވެ. މިބަސް ވެސް މިހާރު އަހަރުމެންނަށް އާއްމެވެ. ކޮވިޑްއަޓުން އަކީ ކޮންބައެއްކަން ވެސް ހާމަވެއްޖެ އެވެ.\nކޮވިޑް-19 އިގެ ތަޖުރިބާ އަދި ލޮކްޑައުންގެ އިހްސާސް ބުނެދިނުމަށް އެހެން ބަހެއް ބޭނުން ކުރި އެވެ. އެއީ "ކޮރޯނާކޯސްޓާ" އެވެ. ކޮވިޑިއަޓުން ހާ މި ބަސް މަގުބޫލު ނުވިއަސް މިއީ ލޮކްޑައުންގައި އަހަރުމެންގެ އިހްސާސްތަކާއި މޫޑު ސިފަ ކުރުމަށް ބޭނުން ކުރާ ބަހެކެވެ. އެއް ދުވަހު މޫޑު ހުންނަ ގޮތާއި އަނެއް ދުވަހުގެ މޫޑް ހާސްބައި ތަފާތުވެ ރޯލާކޯސްޓާއަށް ދާ ގޮތަށް އިހްސާސްތަކަށާއި މޫޑު ބަދަލުވެގެން ދާ ގޮތް ސިފަ ކުރުމަށް ބޭނުންކުރާ ބަހެކެވެ.\nކޮރޯނާކޯސްޓާ އެއް ލޮކްޑައުންގައި ތަޖުރިބާ ކޮށްފިނަމަ އެއްދުވަހު ވަރަށް ހިންގާލަައިގެން ބަނަސް ފިހެ ޕާން ފިހެ ކަންކަން ކޮށްލާ ދެވަނަ ދުވަހެއްގައި މޮޅި ސާލު ލައިގެން އެއް ކަމެއް ވެސް ކުރާހިތް ނެތިފައި އޮތުމަކީ މީގެ މިސާލެކެވެ.\nރާއްޖޭގެ ލޮކްޑައުން ދެމަހާއި ގާތް ވާން ކައިރިވެފައިވާ އިރު ކޮރޯނާކޯސްޓާ އެއް ތަޖުރިބާ ކުރިން ހެއްޔެވެ؟ ލޮކްޑައުންގައި ހޭދަވީ މި ދެމަސް ދުވަސް ކުރީ ކޮން ކަމެއް ހެއްޔެވެ؟ ބޭކާރު ގޮތުގައި ދުއްވާލީހެއްޔެވެ؟ ނޫނީ އަބަދުވެސް ކުރަން ބޭނުން ޕްރޮޖެކްޓެއްގެ ކަންކަން ހިންގާލީން ހެއްޔެވެ؟\nކޮރޯނާކޯސްޓަާ އެއް ތަޖުރިބާ ކުރެވުނެވެ. ލޮކްޑައުންގައި އެއް ހަފުތާގައި ވަރަށް ގަދައަށް ކެއްކި ދުވަސްތަކެއް ދިޔަ އެެވެ. އަމިއްލަ ރެސިޕީތަކެއް ހެދީ އެވެ. ޑަލްގޯނާއިން ފެށިގެން ބަނަހާއި ކޭކާއި ދިވެހި ރަހަ ހިމެނޭ ރެސިޕީއެއް ކަމުގައިވާ ކަށިކެޔޮ ޕުޑިންްގް އެއްވެސް ހެދީ އެވެ. މިއީ ގޭގައި ހުރެ ލިބުނު ވަގުތުތަކުގައި ކުރި ކަންކަމެވެ.\nޕެޝަން ފުރުޓް ކޭކް\nލޮކްޑައުންގައި އަނެއް ކަަމަކަށް ކުދިންނަށް ކިޔަވައި ދިނުމުގެ ޕްރޮޖެކްޓެއް ހިންގުނެވެ. ކިޔަވައި ދިނުމުގައި ކުދިން ޝައުުގުވެރިކަން އިތުރު ކުރުމަށް މަސައްކަތް ކުރަން އެކި އެކި މަސައްކަތް ހަވާލުކޮށް ކުޅުމުގެ ތެރެއިން ކިޔަވައި ދިނުމަށް މަސައްކަތް ކުރެވުނެވެ.\nކުދިން ޝައުގުވެރިވާ ގޮތަށް ކިޔަވާ ދިނުން\nރޯދަ އާއި ގާތްވިއިރު މުޅި ގޭ އެއްކޮޅުން އަނެއް ކޮޅަށް ސާފު ކޮށްލެވުނެވެ. ތަފާތު ފޮތްތަކެއް ވެސް ކީމެވެ. ދެ ދުވަހެއްގައި ގޭގައި ކަސްރަތު ކުރެވުނެވެ. ފޭސްބުކްގައި އޯގާތެރިކަން ޕްރޮމޯޓް ކުރުމަށް ގުރޫޕެއް ހިންގުމަށް މަސައްކަަތް ކުރެވުނެވެ. އަދި ދީނީ ކަންކަމަށް ދޭ ސަމާލުކަން ބޮޑުތަނުން އިތުރު ކުރެވުނެވެ.\nމި ހުރިހާ ކަމަކަށް ފަހު ވެސް ލޮކްޑައުންގެ އެންޒައިޓީ އިހްސާސް ކުރެވެ އެވެ. އެއްކަމެއް ނުކޮށް ހުންނަން ބޭނުން ވެއެވެ. ގޭތެރޭ ބަންދުވެ މާ ގިނަ ދުވަސް ވުމުން މާޔޫސް ވެއެވެ. ހާސްވެއެވެ. ބޭނުން ވަނީ ލޮކްޑައުންގެ ހާސްކަން ފިލުވާލަން ބޭރަށް ނުކުމެލާށެވެ. މަންމަ ދެކިލަން ދާށެވެ. އުމުރު މައްޗަށް ގޮސްގައިވާ މާމަގެ ހާލު ބަލާލަން ދާށެވެ. ކުދިން ގޮވައިގެން ކުޅެލަން ޕާކަށް ދާށައި މޫދަށް ދާށެވެ.\nމިއީ ބައެއް މީހުންގެ "ކޮރޯނާ ކޯސްޓާ" އެވެ. ކޯރޯނާ ކޯސްޓަގެ ތަޖުރިބާއަކީ ކޮބާ ހެއްޔެވެ؟ ބޮޑު ތަސައްވަރުތަކާއެކު އައި 2020، ވެގެން މިދިޔައީ އާއްްމު ދިރިއުޅުން ހުއްޓުމަކަށް އައި އަހަރަކަށެވެ. މިކަންކަން ޑައިރީގައި ނަމަވެސް ލިޔެލާފައި ބޭއްވުން މުހިންމެވެ.\nމިއީ އެއްމެންނަށް ވެސް ދަތި އުނދަގޫ ދުވަސްވަރެކެވެ. ވަޒީފާ ގެއްލުމާއި ކުލި ނުދެއްކުން ފަދަ މާލީ އެކި އެކި ގޮންޖެހުމާއި ދިމާވެދާނެ އެވެ. ކޮރޯނާކޯސްޓާ އެއް ތަޖުރިބާކޮށް މޮޅިވެރިވެ ދާނެ އެވެ. ނަމަވެސް މަސައްކަތް ކުރަންވީ އަރައިގަތުމަށެވެ. އުއްމީދެއް ނުވަތަ ގޯލެއް ކަނޑައަޅާ އެކަމެއް ހާސި ލްކުރުމަށް މަސައްކަތް ކުރަންވީ އެވެ.\nކޮވިޑް-19 އިގެ ބަލާއާފާތް ކޮވިޑް-19 ލޮކްޑައުން ޕްރޮޓޮކޯލް


Laadheenee label elhuvun balaeh nuganeveyne: MDP – Iru\nލާދީނީ ލޭބަލް އެޅުވުން ބަލައެއް ނުގަނެވޭނެ: އެމްޑީޕީ\nސަމާ· 29 ފެބުރުވަރީ 2020\nދީނީގޮތުން ހިލާފު އުފެދޭ ކަންކަމާއި، މައްސަލަތަކުގައި ތިމާ ގަބޫލުކުރާ ގޮތް ނޫން އެހެން ރައުޔަކަށް ބުރަވާ މީހުންނީ “ލާދީނީ” މީހުންކަމުގައި ލޭބަލްކުރުން ބަލައި ނުގަނެވޭނެ ކަމަށް އެމްޑީޕީން ބުނެފިއެވެ،\nރުޅިވެރިކަމާއި ނަފްރަތު އުފެއްދުމަށް ދައްކާ ވާހަކަ ކުށްވެރިކުރުމުގެ ގޮތުން އެމްޑީޕީން ނެރުނު ނޫސްބަޔާނުގަިއ ބުނީ މީހުން ގައިގައި “ލާދީނީ” ލޭބަލް އަޅުވާ އެ މީހުންނާމެދު ނަފްރަތާއި ރުޅިވެރިކަން އުފައްދަން ދޮގު ވާހަކަ ދައްކާ މުޖްތަމައު ފިތުނަ ކުރުމަކީ ގަބޫލުކުރެވޭނޭ ކަމެއް ނޫން ކަމަށެވެ. އަދި އޭގެ ސަބަބުން، ރައްޔިތުންނަށް ނަފްސާނީ ގޮތުންނާއި ޖިސްމާނީ ގޮތުން ނުހަނު ބޮޑެތި ގެއްލުންވެ، ފުރާނައަށް ނުރައްކާވާ ދަރަޖައަށް ކަންކަން ވަނީ ގޮސްފައި ކަމަށް އެމްޑީޕީން ބުނެއެވެ.\nއެމްޑީޕީން ބުނީ، މިފަހަކަށްއައިސް މުޖުތަމައުގެ އެއްބައެއް އަނެއްބަޔަކާމެދު ރުޅިވެރިކަމާއި ނަފްރަތު އުފައްދައި މުޖްތަމައުގައި ފިތުނަވެރިކަން އުފައްދައި ރައްޔިތުން ބައިބައި ކުރުމަށް ބައެއް ފަރާތްތަކުން ވާހަކަ ދައްކަމުންދާކަމަށެވެ.\nއެގޮތުން، ދީނީ ގޮތުން ހިޔާލު ތަފާތުވާ މީހުންނަކީ އިސްލާމް ދީނުގެ އަދުއްވުންގެ ގޮތުގައި ސިފަކޮށް އެފަރާތްތަކާމެދު ރައްޔިތުންގެ ރުޅިވެރިކަމާއި ނަފްރަތު އުފެއްދުމަށް ބަޔަކު ވާހަކަ ދައްކަމުންދާ ކަމަށް އެމްޑީޕީން ބުނެއެވެ. އެމްޑީޕީން ބުނީ، އެކަންކުރުމުގައި އެއްވެސް ހަގީގަތެއް ނެތް ބުހުތާނު ދޮގު ހަދަމުންދާ ކަމަށެވެ. އޭގެ މިސާލެއްގެ ގޮތުގައި އެމްޑީޕީން ވަނީ، މިއަހަރުގެ ޖެނުއަރީ މަހުގެ ތެރޭގައި ވޯކްޝޮޕެއް ބޭއްވުމަށް ރާއްޖެ އައި ފައުންޑޭޝަނެއްގެ މީހަކު ހދ. ހަނިމާދޫގައި ދެއްކި ވާހަކައާ ގުޅުވައިގެން ފަތުރަމުން ދިޔަ ހަވާހަކަތައް ފާހަގަ ކޮށްފައެވެ.\nވަކީލަކު ނެތި މުއްދަތު ޖެހުމުން ބަންދުން ދޫކޮށްލައިފި\nއެމްޑީޕީގެ ބަޔާނުގައި ބުނީ، ދީނީ ހަރުކަށި ފިކުރުގެ މީހުންނާއި، ހަނގުރާމަވެރި ޖަމާއަތްތަކާ ގުޅިފައިވާ ދިވެހިންނާއި އެމީސް މީހުންގެ އާއިލާތައް އަނބުރާ މުޖްތަމައުތެރެއަށް ގެނައުމުގައި އެމީހުން ރީހެބިލިޓޭޓް ކުރުމަކީ ސަރުކާރުން ހިންގަންޖެހިފައިވާ މުހިއްމު މަސައްކަތެއް ކަމަށެވެ. ސަރުކާރުން އެމަސައްކަތް ކުރަމުންދާއިރު، އެމަސައްކަތަށް ގަސްދުގައި ހުރަސްއަޅައި އެމަސައްކަތް ހިންގިޔަ ނުދީ، އެމަސައްކަތް ފެއިލް ކޮށްލުމަށްޓަކައި ބަޔަކު މަސައްކަތް ކުރަމުންދާކަމަށް އެމްޑީޕީން ބުނެއެވެ.\nމީގެ އިތުރުން، މުޖުތަމައު ބައިބައިކޮށް ރައްޔިތުންގެ މެދުގައި ނަފްރަތު އުފެއްދުމަށް ބައެއް ފަރާތްތަކުން ދަނީ، މާލެއާއި ރާއްޖޭގެ އެހެން ރަށްރަށުގެ ރައްޔިތުންނާ ދެމެދު ރުޅިވެރިކަމާއި، ނަފްރަތު އުފެދޭ ގޮތަށް ވާހަކަ ދައްކަމުން ކަމަށް އެމްޑީޕީން ބުނެއެވެ. އެމްޑީޕީން ބުނީ މިފަދަ ރުޅިވެރިކަން ގެނުވާ ފަދަ ނަފްރަތު އުފައްދާ ވާހަކަތައް އެކި ފަރާތްތަކުން ދައްކަމުން ގެންދާކަމީ އެޕާޓީ ކަންބޮޑުވާ ކަމެއް ކަމަށެވެ.


Faadukiyunthah Amaazvumun MACL In Anehkaaves Palestine Ge Dhifaaugai Tweet Koffi - Vaguthu\nއަނެއްކާވެސް ކޮވިޑަށް ޓެސްޓް ކުރާ އަދަދު ދަށަށް - 19 ގަޑިއިރު ކުރިން\nފާޑުކިޔުންތައް އަމާޒުވުމުން އެމްއޭސީއެލް އިން އަނެއްކާވެސް ފަލަސްތީންގެ ދިފާއުގައި ޓްވީޓް ކޮށްފި\nއެމްއޭސީއެލްގެ ސީއީއޯ ރައީސް ޞާލިހާއިއެކު\nފަލަސްތީނަށް ތާއީދުކޮށް ވެލާނާ އިންޓަނޭޝަނަލް އެއާޕޯޓް ހިންގާ މޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) ކުރި ޓްވީޓްތައް ޑިލީޓް ކޮށްލުމުން ވަރަށް ބޮޑަށް ފާޑުކިޔުން އަމާޒުވެ ކުންފުނީގެ އިސްވެރިންގެ އިސްތިއުފާއަށް ގިނަ ބަޔަކު ގޮވަން ފެށުމުން އަނެއްކާވެސް ފަލަސްތީންގެ ދިފާއުގައި ޓްވީޓް ކޮށްފިއެވެ.\nއެމްއޭސީއެލްގެ ރަސްމީ ޓްވިޓާ އެކައުންޓާއި ވެލާނާ އެއާޕޯޓަށް ހާއްސަކޮށްފައިވާ އެކައުންޓުން ފަލަސްތީނުގެ ރައްޔިތުންނަށް ދެމުންދާ އިންސާނިއްޔަތާ ހިލާފު، ނިރުބުވެރި ހަމަލާތައް ކުށްވެރިކުރާ ބުނެ މިރޭ 19:03 ގައި ޓުވީޓްކުރި އެވެ. ނަމަވެސް އިރުކޮޅެއް ފަހުން ދެޓްވީޓް ވަނީ ޑިލީޓް ކޮށްލާފައެވެ.\nއެއާއިއެކު ގިނަ ބައެއްގެ ފާޑުކިޔުން އެކުންފުންޏަށް އަމާޒުވިއެވެ.\nބައެއް ފަރާތްތަކުން ބުނެފައިވާ ގޮތުގައި ފަލަސްތީނަށް ތާއީދުކޮށް އެމްއޭސީއެލް އިން ކުރި ޓްވީޓް ޑިލީޓް ކޮށްލާފައި ވަނީ އެމްއޭސީއެލްގެ ސީއީއޯ އަދި މެނޭޖިން ޑިރެކްޓަރ ގޯޑަން އެންޑްރޫ އަންގައިގެންނެވެ. އޭނާ އަކީ އިނގިރޭސިވިލާތުގެ ރައްޔިތެކެވެ. އެމްއޭސީއެލްގެ އިސް މަގާމުތަކުގައި މިހާރު ގިނައިން ތިއްބަވަނީ ބިދޭސީންނެވެ.\nފާޑުކިޔުންތައް އަމާޒުވުމުން މިހާރު އަނެއްކާވެސް ވަނީ ކުރިން ޑިލީޓްކުރި ޓްވީޓް އަލުން ކޮށްފައެވެ.\nއެމްއޭސީއެލް އިން ޓްވީޓް ޑިލީޓް ކޮށްލި ނަމަވެސް ރާއްޖޭގެ ވަރަށް ގިނަ ކުންފުނިތަކުން އަންނަނީ ފަލަސްތީން ރައްޔިތުންނާއިއެކު ތިބިކަން ހާމަކުރަމުންނެވެ. އޭގެތެރޭގައި ރާއްޖޭގައި ހިންގާ ބޭރުގެ ގައުމުތަކުގެ ހިއްސާ އޮންނަ ކުންފުނިތައް ވެސް ހިމެނެއެވެ.\nފަލަސްތީންގެ ރައްޔިތުންނާއިއެކު ތިބިކަން ހާމަކުރުމުގެ ގޮތުން މިއަދު ދިވެހިން ވަނީ ބޮޑު ހަރަކާތެއް ކުރިއަށް ގެންގޮސްފައެވެ.\nލައިޒް ލައިޒް ލައިޒް\nމެއި 18, 2021 22:26\nޔޫރަޕްގެ މީޑިއާ ތަކުން މުސްލިމުންނާއި ގުޅޭ ޚަބަރުތައް ގެނެސްދެނީ ހަގީގަތާއި ޚިލާފަށް އޮޅުވާލައިގެން.\nމެއި 18, 2021 22:34\nއަދިވެސް މަޖްލީހުން އެއްޗެ ކޭނުބުނެ އެވެ.\n#ފުރީ ފަލަސްތީން ކަނޑާލާފަ\nމެއި 19, 2021 01:05\nމިހުންނަނީ ގައުމަށް ގައްދާރު ވުމަކީ...ގާބިލް ދިވެހިން ތިއްބަ ސުޓްރޭޓީޖިކް މަގާމްތަކަށް ބިދޭސިން ލުން، ބޭރުމީހުނަށް އެނގެންނުވާ މައުލޫމާތު ދެވުމަކީ މުސްތަގުބަލަށް ގަ ފޫނުބެއްދޭ ވަރުގެ ގެއްލުން ވާނެ ކަންތައްތައް.\nމެއި 19, 2021 02:52\nފަލަސްތީނުގެ ރައްޔަތުންނާއެކު ތިބިކަން ހާމަވަނީ ކޮންމެހެން ޓުވީޓް ކޮއްގެނެއްނޫން ބައިނަލްއަގުވާމީ ފަރާތްތަކަށް ހިދުމަތެއްދޭތަނަކުން ޓުވީޓްކުރުމަކީ ހެދުނުގޯހެއް އެކަމަކު ޓުވީޓްކޮށްފަ ޑިލީޓުކުރުމަކީ މައްސަލައެއް\nމެއި 19, 2021 04:45\nސީއީއޯ ބޭރުކޮއްލާ ފޮނުވާލަ ގައުމަށ\nމެއި 19, 2021 05:00\nބަލަ؟ ނަފްރަތު އުފައްދަންޏާ މި ހާރު އޮންނަނީ ކުށްވެރިވާ ގޮތަށްށޭ ކިޔާ އަޑު އިވޭ. ވަކި ބަޔަކު ނަފްރަތުވާ ކަ ހަލަ ކަންތައްކުރީމަތަ ފިޔަވަޅުއަޅާނީ. ސޮ ހުޔޫނީންގެ ވިސްނުން ހުއްޓަސް ބޮޑުމަގާމެއްގަ ކޮންމެ ގައުމެއްގަވެސް ހުރެދަނެތާ!\nމެއި 19, 2021 05:36\nފަލަސްތީނުގެ ބިމުގައި އިންދި އިޒްރޭލުގެ އޮށަކީ މިނުލަފާ ޖައްބާރު އިނގިރޭސިން އިންދި އޮށެއް! އިނގިރޭސި އެއް މިފަދަ ގަދަރު ވެރި މަގާމެއްގައި ބަހައްޓައިގެން ނުވާނެ! މިއަށްވުރެ މޮޅެތި ދިވެހިން މިފަސްގަނޑުގައި ތިބޭނެ!\nމެއި 19, 2021 05:47\nއަނިޔާވެރި ޔަ ހޫދީންނަށް ތާއީދު ކުރާ އެންމެން މި ގައުމުން ބޭރު ކުރޭ!\nއަމިއްލައަށް ނަމަވެސް މިފަސްގަނޑުން ރައްކާވޭ\nމެއި 19, 2021 05:55\nމިގައުމުގައި ނެތީތަ އެއަރޕޯޓް ހިންގޭވަރުގެ މީ ހަކު ބޮޑުމުސާރަދީފަ ބޮޑު ކާފަރަކު މިބަހައްޓަނީ ފެއިލްވެފައިވާ ސަރުކާރުން\nމެއި 19, 2021 06:01\nއިގެރޭސިވިލާތުން މިކަހަލަޔަހޫދީ ދައްޖާލުންގެނާވާނެގޮތްމިވަނީ ތަނައްގިނަދުވަސްވި މީހުނައްވުރެއްބާރުގަ މިނުބާ ބަހީލް ކަލޭގެއަކީ އެއްވެސްއެއްޗެއްނުދަންނަ މީހެއް ރައީސްނަސީދުގެ ކާރި ރޯނުއެދުރެއް މިކަލޭގެ މިގަުމުން ބޭރުރޭ؟؟\nމެއި 19, 2021 07:38\nއިނގިރޭސިންނަކީ ޔަހޫދީން ވަޒަންވެރި ކުރުވި މީހުން ފަލަސްތީނު ބިމުގަ\nމި ސީއީއޯ ކަލޭގެ ބޭރު ކުރޭ މިގައުމުން\nމެއި 19, 2021 10:05\nތިކަލޭގެބޭރުކުޜޭ ތިކަހަލަމުސްލިމުން ނާދެކޮޅުމީހުން ތިކަހަލަމަގާމުތަގުން ވަކިކުރޭ\nމެއި 19, 2021 11:13\nއަޅެ ކެބިނެޓްގެ ނަތީޖާ ނުނެރެވުނު މިނިސްޓްރީތަކުގެ މިނިސްޓަރުކަމުގެ މަޤާމަށްވެސް ބޭރުމީހުންލިނަމަދޯ! އެންމެފަހުން ބަދަލުގެނައި ދެމިނިޓްރީއަށް އެބަދަލުގެނައިނަމަ ވަރަށް ސަޅިވީސް


Faaithuvee dhe mahu accurate bill libifaivaanama June mahu reading nagaa fonuvaa bill adjust vaane!\nފާއިތުވީ ދެ މަހު އެކިއުރޭޓު ލިބިފައިވާނަމަ ޖޫން، މަހު ރީޑިންނަގާ ފޮނުވާ ބިލް އެޑްޖަސްޓު ކުރެވޭނެ!\nފާއިތުވީ ދެ މަހު އެކިއުރޭޓު ލިބިފައިވާނަމަ ޖޫން، މަހު ރީޑިންނަގާ ފޮނުވާ ބިލް އެޑްޖަސްޓު ކުރެވޭނެކަމަށް ސްޓެލްކޯއިން ބުނޭ\nލޮކްޑައުންގެ ލުއިތަކާއި އެކު ކަރަންޓު ބިލް ހެދުމަށް، ގެތަކާއި ފިހާރަތަކުން ކަރަންޓު ރީޑިން ނެގޭނެ ފަސޭހަ އިންތިޒާމުތަކެއް ހަމަޖައްސައިދިނުމަށް ސްޓެލްކޯ އެދިއްޖެއެވެ.\nސަންގުޓީވީގެ ފުރަމެންދުރު ޕްރޮގްރާމުގައި ވާހަކަ ދައްކަވަމުން އެސިސްޓެންޓް ސީނިއާ މެނޭޖަރު އިބްރާހިމް ޒާހިރު ވިދާޅުވީ ލޮކްޑައުންއާއި ގުޅިގެން ކުންފުނީގެ ހިދުމަތްތަކަށް ބޮޑެތި ބަދަލުތަކެއް ގެންނަން ޖެހުނު ކަމަށެވެ. އަދި މި މުއްދަތުގެ ތެރޭގައި ވެސް އެންމެ ބޮޑު މަސައްކަތެއް ކުރީ ކޮވިޑުގެ ހާލަތުގެ ތެރޭގައި ވެސް ރައްޔިތުންނަށް ދެމުންދާ ކަރަންޓުގެ ހިދުމަތެއް އެއްވެސް ބުރަލެއް އައިސް މެދުކެނޑިޔަ ނުދިނުމަށް ކަމުގައި އޭނާ ވިދާޅުވިއެވެ. އަދި އެކަމާއި ގުޅިގެން ދިމާވެދާނެ މައްސަލައަކަށް ހައްލެއް ވީހާވެސް އަވަހަށް ގެނައުމަށް ސްޓެލްކޯގެ ތެތޭގައި ގިނަ އަދަދެއްގެ މުވައްޒަފުން ލޮކްޑައުންވެގެން ތިބިކަމަށް ޒާހިރު ވިދާޅުވިއެވެ.\nމި ލޮކްޑައުންގެ ތެރޭގައި ސްޓެލްކޯއިން އެންމެ ބޮދު ބަދަލެއް ގެންނަ ޖެހުނީ ކަރަންޓު ބިލް ތައްޔާރު ކުރުމަށް ނަގާ ރީޑިންއަށެވެ. އަދި ކަސްޓަމަރަށް ބިލު ފޮނުވާ އުސޫލަށް ވެސް ބަދަލެއް ގެނައި ކަމުގައި ފާހަގަކުރެއްވިއެވެ. ޒާހިރު ވިދާޅުވީ އެންމެ ފުރަތަމަ ލޮކްޑައުންއަކަށް ދިޔައިރު އޭރު 80 އިންސައްތަ ގެތަކުގެ ރީޑިން ނަގާ ނިމިފައިވާ ކަމަށެވެ. އަދި ބާކީ 20 އިންސައްތަ އެއީ ގާތްގަނޑަކަށް 9،000 ކަސްޓަމަރުންގެ ގޮތުގައި ވިދާޅުވިއެވެ. ޒާހިރު ވިދާޅުވީ ސްޓެލްކޯއިން ބޭނުންވަނީ ކޮންމެ ގެޔަކަށް ވެސް އެކިއުރޭޓު ބިލު ފޮނުވުމަށް ކަމަށާއި ވަރަށް ކުދަ ވަގުތުކޮޅެއްގެ ތެރޭގައި ސްޓެލްކޯގެ ވެބްޕޯޓަލް އެކްޓިވްކޮށް ކަސްޓަމަރުންނަށް ރީޑިން މީޓަރުގެ ފޮޓޯ ފޮނުވޭނެ އިންތިޒާމު ހަމަޖެހުނު ކަމަށެވެ. އެގޮތުން އޭޕްރިލް މަހުގެ ތެރޭގައި ވެސް ގިނަ އަދަދަކަށް ފޮޓޯތައް ލިބުނު ކަމަށް އޭނާ ވިދާޅުވިއެވެ. ޒާހިރު ވިދާޅުވީ ބައެއް ގެތަކުގެ ފޮޓޯތައް ނުލިބި ދިޔައީ ބައެއް ފަރާތްތައް މާލެ ދޫކޮށް ދާން ޖެހުމާއި އަދި ކަރަންޓީނަށް ދާންޖެހުމުން ކަމަށެވެ.\nޒާހިރު ވިދާޅުވީ އޭޕްރިލް މަހުގައި އެވްރެޖު ބިލު ލިބިފައިވާނީ ނިސްބަތުން ބަލާނަމަ މަދު ފަރާތަކަށް ކަމަށެވެ. އަދި މޭއި މަހުގައި ވެސް ބައެއް ކަސްޓަމަރުންގެ ފަރާތުން މީޓަރުތަކުގެ ފޮޓޯ ލިބުނުކަމަށެވެ. ނަމަވެސް އޭޕްރިލް މަހު އެވްރެޖު ބިލް ފޮނުވި ކަސްޓަމަރުންގެ ބިލަށް ޖެހިގެން އައި މަހު މީޓަރުގެ ފޮޓޯ ފޮނުވާފައިވާތީ ބިލް އެޑްޖަސްޓު ކުރުމުގައި ކޮންމެވެސް ވަރެއްގެ ދަތިތަކެއް އައި ކަމަށް ޒާހިރު ވިދާޅުވިއެވެ.\n"ދެން އަޅުގަނޑުމެންނަށް ކުރިންވެސް އެނގިފައި އޮތް ކަމެއް އެއީ، އަޅުގަނޑުމެން އެ ފުރުސަތު ހުޅުވާލިއިރު ވެސް އަޅުގަނޑުމެން އެ ނޫސް ބަޔާނުގައި ފާހަގަކޮށްފައި އިންނާނެ އަޅުގަނޑުމެން އެވްރެޖުކޮށް ހަދާ ބިލެއްގައި އެއްވެސް މައްސަލައެއް އުޅެންޏާ، އެއްވެސް އުނިއިތުރެއް ގެންނަންޖެހޭ ކަމަށް ވާނަމަ ފަހުން ހަދާ ބިލްތަކަށް އެ ބަދަލު ގެނެސްދޭނެ ކަމަށް" ޒާހިރު\nޒާހިރު ވަނީ ކޮވިޑުގެ މިހާލަތުގައި މާލެ ދޫކޮށް އެތައް ބަޔަކު ދާން ޖެހުނުއިރު އެ މީހުން ދިރިއުޅުނު ފްލެޓުތައް ހުރީ ހުހަށް ކަމަށް ވިދާޅުވެފައެވެ. އަދި އެ ފްލޯތަކުގެ ރީޑިން ފޮޓޯ ލިބިފައި ނުވާއިރު ޖޫން މަހު ރީޑިން ނަގާއިރު އެ މީޓަރުތަކުން ރީޑިން ނަގާނެ ކަމަށް އޭނާ ވިދާޅުވިއެވެ.\nޒާހިރު ވިދާޅުވީ ފާއިތުވީ ދެ މަސް ދުވަހުގެ ތެރޭގައި ވެސް އެވްރެޖު ބިލް ލިބިފައިވަނަ ޖޫން މަހުގެ ތެރޭގައި ބިލަށް ގެންނަންޖެހޭ ބަދަލުތައް ގެންނާނެ ކަމަށެވެ. ބައެއް ފިހާރަތަކުގެ ވިޔަފާރިތައް ވެސް ހުއްޓި އެއްވެސް ވަރަކަށް ކަރަންޓު ބޭނުންކޮށްފައި ނުވާއިރު ޒާހިރު ވަނީ މި މަހު އެތަންތަނުން ކަރަންޓު ރީޑިން ނެގޭނެ އިންތިޒާމު ހަމަޖެސުމަށް އެދިފައެވެ. އަދި ރީޑިން ނުނެގިއްޖެ ނަމަ މި މަހު ވެސް ކަސްޓަމަރުންނަށް ދާނީ އެވްރެޖު ބިލެއްކަމަށް އޭނާ ވިދާޅުވިއެވެ.\nޖޫން މަހުގެ ރީޑިން ނެގުމާއި ބެހޭގޮތުން ސްޓެލްކޯއިން ބުނެފައިވަނީ ނިމިދިޔަ ދެ މަސް ދުވަހުގެ ތެރޭގައި ވެސް ބިލު ތައްޔާރުކޮށްފައިވަނީ ކުންފުނީގެ ވެބްޕޯޓަލް މެދުވެރިކޮށް ލިބެމުން އައި މީޓަރުގެ ފޮޓޯތަކަށް ކަމަށެވެ. މިގޮތަށް އަމަލު ކުރާ އުސޫލެއް ކަނޑައެޅި ނަމަވެސް ބައެއް ކަސްޓަމަރުންނަށް ދަތިތަކެއް ހުރިކަން ފާހަގަކުރެވިފައި ވާ ކަމަށް ވެސް ބުންޏެވެ.\nދަރުބާރުގޭގައި މިދިޔަ މަހުގެ ފަހުކޮޅު ބޭއްވި ނޫސްވެރިންގެ ބައްދަލުވުމުގައި ކުންފުނީގެ މެނޭޖިން ޑިރެކްޓަރު ހަސަން މުޣުނީ ވިދާޅުވީ، ޖޫން މަހުގެ ބިލުން ވެސް ޑޮމެސްޓިކް މީޓަރުގެ 40 އިންސައްތަ ޑިސްކައުންޓު ދީފައިވާނެ ކަމަށެވެ. އަދި ރަށްތަކުގެ ފެނުގެ ހިދުމަތް ދޭއިރު އެ ބިލުތަކުން 30 އިންސައްތައިގެ ޑިސްކައުންޓެއް ލިބޭނެ ކަމަށެވެ. މުޣުނީ ވިދާޅުވީ ބިލުގެ ޒަރިއްޔާއިން ސަބްސިޑީގެ ގޮތުގައި އެ ގޭބިސީއަކަށް ލިބިފައިވާ އަދަދު އެނގޭނެ ކަމަށެވެ. ކަރަންޓު ބިލު އެކިއުރޭޓު ވާނީ އެ ގެއެއްގެ މީޓަރު ބޯޑުގެ ފޮޓޯއެއް ފޮނުވުމުން ކަމަށާއި، އަދި ބިލުން ދީފައިވާ ލުއިތައް ވެސް ލިބޭނީ އޭރުން ކަމަށް މުޣުނީ ވިދާޅުވިއެވެ.


ކޮރޯނާ ވައިރަސް އަކީ ލެބޯޓަރީއެއްގައި އުފެއްދި އެއްޗެއް! – Dhen.mv\nކޮރޯނާ ވައިރަސް އަކީ ލެބޯޓަރީއެއްގައި އުފެއްދި އެއްޗެއް!\nMarch 7, 2020 - 10:48 pm\nމިހާރު ދުނިޔޭގެ އެކިކަންކޮޅުތަކުގައި ހަލުވި ކަމާއެކު ފެތުރެމުންދާ ކޮރޯނާ ވައިރަސް ނުވަތަ ކޮވިޑް-19، އަކީ ޤުދުރަތީ ގޮތުން އުފެދުނު އެއްޗެއް ނޫން ކަމަށާއި އެއީ ލެބޯޓަރީއެއްގައި ބަޔަކު އުފެއްދި އެއްޗެއް ކަމަށް އެމެރިކާގެ ކުރީގެ ކައުންޓާރ ޓެރަރިޒަމް ސްޕެޝަލިސްޓް އަދި ކުރީގެ ސީއައިއޭ މިލިޓަރީ އިންޓެލިޖެންސް އޮފިސަރެއް ކަމަށްވާ ފިލިޕް ގިރަލްޑީ ބުނެފިއެވެ.\nމިދިޔަ އަހަރުގެ ޑިސެމްބަރ މަހު ޗައިނާގައި އައުޓްބްރޭކްވި ނޮވެލް ކޮރޯނާގެ ސަބަބުން މިހާތަނަށް 90،000 އަށްވުރެ ގިނަ މީހުންނަށް މިބަލި ޖެހިއްޖެ ކަމަށާއި އޭގެ ތެރެއިން 3،000 އަށްވުރެ ގިނަ މީހުން މިބަލީގައި މަރުވެއްޖެކަމަށް ރިޕޯޓުތަކުން ދައްކައެވެ. މަރުވި މީހުންގެ ތެރޭގައި ގިނައީ ޗައިނާއަށް ނިސްބަތްވާ މީހުންނެވެ.\nއިރާން އަށް ބަލާއިރު، އެޤައުމުގައި މިބަލި ޖެހިގެން މަރުވެފައިވާ ކަމަށް އަދި މިހާތަނަށް ރިޕޯޓު ކޮށްފައިވަނީ 107 މީހުންނަށް ކަމަށް އެޤައުމުގެ ހެލްތު މިނިސްޓްރީގެ ތަރުޖަމާނު ކިއަނޫޝް ޖަހަންޕޫ މިދިޔަ ބުރާސްފަތި ދުވަހު ބުނެފައިވެއެވެ.\nކޮރޯނާ ވައިރަސް އާއި ގުޅޭގޮތުން ފިލިޕް ބުނެފައިވަނީ މިއީ ޤުދުރަތީ ގޮތުން އުފެދުނު ވައިރަހެއް ނޫން ކަމަށާއި މިއީ ހަނގުރާމަމަތީގައި ބޭނުން ކުރަން ލެބޯޓަރީއެއްގައި ބަޔަކު އުފައްދާފައިވާ ވައިރަހެއްކަމަށް ވަރަށް ބޮޑަށް ޝައްކު ކުރެވޭ ކަމަށެވެ.\n"ވަރަށް ގިނަ ރިޕޯޓުތަކުން ހާމަވެފައި އެބަހުރި، މިވައިރަހުގައި އެޗްއައިވީ އާއި ގުޅުންހުރި މާއްދާތަކެއް ވެސް އެކުލެވޭކަމަށް. އެފަދަ މާއްދާތަކެއް ޤުދުރަތީގޮތަކުން ނުއުފެދޭނެ. މިއީ ބަޔަކު އުފައްދާފައިވާ ވައިރަހެއް ކަމަށްވާނަމަ ބޮޑަށް ބެލެވެނީ ވުހާން އިންސްޓިޓިއުޓް އޮފް ވައިރޮލޮޖީ ލެބުން ހެދުނު ގޯހަކުން، އެވައިރަސް ޖަނަވާރުންނަށާއި އިންސާނުންގެ ބަޔަށް ފެތުރެން ފަށާފައިވާކަމަށް. އެފަދަ ލެބޯޓަރީތަކުގައި މަސައްކަތް ކުރާ ޓެކްނިޝަނުންނަށް އެނގޭ އެހެންހަދާ އެކްސްޕެރިމެންޓުތައް ވަރަށް ފަސޭހައިން ލީކުވާކަން ވެސް" ސްޓްރެޓެޖިކް ކަލްޗާ ފައުންޑޭޝަނުން މިދިޔަ ބުރާސްފަތި ދުވަހު ޝާއިއުކުރި އާޓިކަލް އެއްގައި ފިލިޕް ލިޔެފައިވެއެވެ.\nމީގެއިތުރުން ފިލިޕް ބުނެފައިވަނީ، ކޮރޯނާ ވައިރަސް އުފެދުމާއި ބެހޭގޮތުން އެހެން ތިއަރީއެއްވެސް ފެންމަތިވެފައިވާ ކަމަށެވެ. އެގޮތުން ޗައިނާގެ ސަބަބުން އެމެރިކާގެ ޤައުމީ ސަލާމަތާއި އިޤްތިޞާދަށް ގޮންޖެހުންތަކަކާއި ކުރިމަތިވަމުން އަންނަ ކަމަށް، އެމެރިކާގެ ރައީސް ޑޮނަލްޑް ޓްރަމްޕްގެ އެޑްމިނިސްޓްރޭޝަނުން ބުނަމުން އަންނަކަން ފިލިޕް ފާހަގަ ކޮށްފައިވެއެވެ. އެހެންކަމުން ކޮރޯނާ ވައިރަސް އުފައްދާ ފެތުރެން ދޫކޮށްލީ ވޮޝިންގޓަނުން ކަމަށްވުން އެކަށީގެންވާ ކަމަށް ވެސް ފިލިޕް ބުނެފައިވެއެވެ. އެއީ ބީޖިންގެ ކުރިއަރަމުން އައި އިޤްތިޞާދު ކުޑަކޮށް ދަށަށް ދުއްވާލުމަށް އެމެރިކާއިން ކުރި ކަމެއް ކަމުގައި ވެސް އޭނާ ބުނެފައިވެއެވެ.\nއެމެރިކާއިން އެފަދަ ވިޔާނުދާކަމެއް ކޮށްފާނެކަމުގެ ހެއްކެއް އަދި ލިބިފައިނެތް ނަމަވެސް، އެފަދަ ކަމެއް އެމެރިކާއިން ނުކޮށްފާނެ ކަމަށް ޤަބޫލު ނުކުރެވޭ ކަމަށް ވެސް ފިލިޕް ބުނެފައިވެއެވެ.\nކާފިއުއާއެކު ދަމު ނަމާދަށް މިސްކިތަކަށް ނުދެވޭނެ!


ސެމްސަންގް އަށް ހިތާމައިގެ ކޮޅެއް ނެތް، 40 އިންސައްތަ ކަސްޓަމަރުން ބުނަނީ ދެން ސެމްސަންގް ފޯނެއް ނުގަންނާނެ ކަމަށް – Dhuvas Online\nސެމްސަންގް އަށް ހިތާމައިގެ ކޮޅެއް ނެތް، 40 އިންސައްތަ ކަސްޓަމަރުން ބުނަނީ ދެން ސެމްސަންގް ފޯނެއް ނުގަންނާނެ ކަމަށް\nސެމްސަންގް ކުންފުނިން އެއްމެ ފަހުން މާކެޓަށް ނެރުނު ފޯނު، ނޯޓް 7ގެ ބެޓެރީ ގޮވާ ވާހަކައާއި އެ ކުންފުނިން ނޯޓް7އުފެއްދުން ހުއްޓާލި ވާހަކަ އަކީ މިހާރު ކިޔުންތެރިންނަށް އާ ވާހަކައަކަށް ނުވާނެ އެވެ. މީޑިއާ ރިޕޯޓްތައް ބުނާގޮތުން ނޯޓ7ގެ ސަބަބުން އެ ކުންފުންޏަށް ތިން ބިލިޔަނަށްވުރެ ގިނަ ޑޮލަރުގެ ގެއްލުމަކާއި ކުރިމަތިލާން ޖެހޭނެ އެވެ.\nއަނެއްކާވެސް މިއޮތީ އެ ކުންފުންޏަށް ހިތާމަވެރި ހަބަރެކެވެ. އެމެރިކާގައި ކުރިއަށް ގެންދިޔަ ސާވޭއެއްގައި 40 އިންސައްތަ ސެމްސަންގް ކަސްޓަމަރުން ބުނަނީ ދެން ސެމްސަންގް ކުންފުނީގެ އުފެއްދުމެއް ދެން ނުގަންނާނެ ކަމަށެވެ. އިތުބާރު ގެއްލިފައިވާކަމަށެވެ.\nއެ ސާވޭގެ ނަތީޖާއަށް ބަލާއިރު ސެމްސަންގް ފޯނެއް ދެން ނުގަންނާނެ ކަމަށްބުނާ 40 އިންސައްތައިގެ ތެރެއިން އަށް އިންސައްތަ މީހުން ބުނަނީ އެމީހުން ދެން ގަންނާނީ ގޫގަލް ޕިކްސެލް ފޯނު ކަމަށެވެ. އަދި އެ 40 އިންސައްތައިގެ ތެރޭގައި ހިމެނޭ މީހުންގެ ތެރެއިން 70 އިންސައްތަ މީހުން ބުނެފައިވަނީ އެމީހުން ގަންނާނީ އެންޑްރޮއިޑް ހިމެނޭ ފޯނު ކަމަށެވެ. އަދި 30 އިންސައްތަ މީހުން ބުނެފައިވަނީ އެމީހުން އެންޑްރޮއިޑް އަދި ސެމްސަންގް ދޫކޮށް އައިފޯނު ގަންނަން ނިންމާފައިވާކަމަށެވެ.


މުރާކި - ވިކިޕީޑިއާ\nމުރާކި(ސައިންޓިފިކް ނަން: Physalis peruviana)ނުވަތަ (އިނގިރޭސި ބަހުން: Cape gooseberry)އަކީ ތިރިތިރިކޮށް ހެދޭ ގަހެއްގައި އަޅާ ހުތް ފޮނި ރަހައެއްލާ މޭވާ އެކެވެ. މުރާކި ދޮންނުވާއިރު ހުންނަނީ ފެހި ކުލައިގައެވެ. ދޮންވުމުން ހުންނަނީ މަޑު އޮރެންޖް ކުލައަކަށެވެ. ދިވެހިން މުރާކި ކައިއުޅޭނީ ހުހަށެވެ. ނަމަވެސް ބައެއް ފަހަރު ބޭރު ގައުމުތަކުގައި ސަލަޑް ހަދާއިރު މުރާކި ބޭނުންކުރާ ކަމަށް ވެއެވެ. ދިވެހި ބޭސްވެރިކަމުގައި މުރާކި ފަތް ބޭނުން ކުރާކަމަށް ވެއެވެ. މުރާކި އޮންނަނީ ފަތްހެން ހުންނަ މަޑު ތޮށިގަނޑެއްގެ ތެރޭގައެވެ. މުރާކި ފަތުގައި ކޮންމެވެސް ވަރަކަށް ކެހެރި ފާނޑުގެ ގޮތެއް ހުރެއެވެ.\nމުރާކީގެ ވެސް ވަރަށް ގިނަ ވައްތަރުތައް ހުންނަކަން ފާހަގަ ކުރެވެއެވެ. އާންމުކޮށް ރާއްޖޭގައި ހުންނަނީ އެންމެ ވައްތަރެއްގެ މުރާއްކެވެ.\n1 މުރާކިން ލިބޭ ސިއްހީ ފައިދާތައް\n2 ބާރުގަދަ ވިހަ މާއްދާތައް ނައްތާލުން\n4 އެންޓި އިންފުލެމޭޓަރީ\n5 އެކުލެވޭ ބައިތައް\n7 ލަންގް ޑިސީސް\n8 ކޮލެސްޓްރޯލް އަދި ޑައިބެޓިކްސް\n9 ބަރުދަން ލުއިކުރުން\nމުރާކިން ލިބޭ ސިއްހީ ފައިދާތައް[އުނިއިތުރު ގެންނަވާ]\nމުރާކި ނުވަތަ ކެޕް ގޫސްބެރީއަކީ ޕެރޫން އައިސްފައިވާ މޭވާއެކެވެ. ސައުތު އެފްރިކާ، އިނގިރޭސިވީލަތް، އެމެރިކާ، ހަވާއީ، ކެރީބިއަން މިސްރު، ދެކުނު އެމެރިކާ، އިންޑިއާ، އޭޝިޔާ ޗައިނާ އަދި ނިއުޒިލެންޑުގައި ވެސް ހެދޭ މި މޭވާއަކީ ރާއްޖޭގެ އެކި ހިސާބުތަކުގައި ވެސް އުފެދޭ މޭވާއެކެވެ. ބޭސްވެރިކަމުގެ ތާފަތު ބަލިތަކުގެ ޝިފާއަކަށް ވެސް މުރާކިވާ ކަމަށް ކަމުގެ މާހިރުން ބުނެއެވެ. ކްރޭންބެރީ ފަދަ މޭވާގާ ލާފަދަ ހުތްފޮނި ރަހައެއްލާ އެމޭވާއަކީ ސިއްހީ ގޮަތުން ގިނަ ބަލިތަކެއްގެ ފަރުވާއެކެވެ.\nބާރުގަދަ ވިހަ މާއްދާތައް ނައްތާލުން[އުނިއިތުރު ގެންނަވާ]\nމުރާތްކަކީ ހަށިގަނޑުގައި ހުންނަ ވިހަ މާއްދާތައް ނައްތާލާ މޭވާ އެކެވެ. އަންނާރާއި ބެރީއާއި ބޮރޮކޮލީ އަދި އާފަލަށް ވުރެ ރަނގަޅު ކަމަށް ކަމާ ބެހޭ މާހިރުން ވިދާޅުވެއެވެ. ކާޑިއޯވަސްކިއުލާ ބަލިތަކާއި، ސްޓްރޯކް އަދި ކެންސަރު ފަދަ ބަލިތަކުން ދުރުވުމަށް މުރާކި މުހިއްމު ކަމަށް ދިވެހި ބޭސް ތައްޔާރު ކުރާ ފަރާތްތަކުން ވެސް ބުނެއެވެ.\nވިޓަމިން އޭ އަދި ވިޓަމިން ބީ މުރާކިން ލިބޭއިރު އޭގެ ސަބަބުން ތިމާގެ މޫޑު ރަނގަޅުވެ ލޮލުގެ ފެނުމާއި ދިފާއީ ނިޒާމު ރަނގަޅަށް މަސައްކަތް ކުރުމަށް އެހީވެދެއެވެ. އޭގެ އިތުރުން ހަށިގަނޑުގައި ހަލާކުވެފައި ހުންނަ ޑީއެންއޭގެ ބައިތައް ވެސް ރަނގަޅުކޮށްދެއެވެ.\nއެންޓި އިންފުލެމޭޓަރީ[އުނިއިތުރު ގެންނަވާ]\nތަންތާ ރިއްސުމާއި ދުޅުވުމާއި ތަންތަން ރަތްވުން ފަދަ ކަންކަމުން ދުރުވުމަށް މުރާކި އެހީވެއެވެ.\nއެކުލެވޭ ބައިތައް[އުނިއިތުރު ގެންނަވާ]\nމުރާކީގައި ޕޮޓޭސިއަމް އެކުލެވޭއިރު، ޕޮޓޭސިއަމްއަކީ ހަށިގަނޑުގައި ފެން ދައުރުކޮށްދިނުމަށް އެހީވާ މޭވާއެކެވެ. މުރާކީގައި ހިމެނޭ ޒިންކުއަކީ ދިފާއީ ނިޒާމު ވަރުގަދަ ކޮށްދޭ އެއްޗެއް ވެސްމެއެވެ. އޭގެ އިތުރުން ފޮސްފަރަސްއާއި ކެލްސިއަމުގެ ސަބަބުން ކަށިތަކަށް ކެލްސިއަމް ލިއްބައިދެއެވެ. އަދި ދަގަނޑުގެ ސަބަބުން އެނިމިއާއިން ދުރުކޮށް މެގްނީޒިއަމްގެ ސަބަބުން އެންޒައިމްސް އުފައްދައިދިނުމަށް ވެސް މުރާކި މުހިއްމު ދައުރެއް އަދާ ކުރެއެވެ.\nބައެއް ދިރާސާތަކުން ދައްކާ ގޮތުގައި މޭގެ ކެންސަރުން ދުރުކޮށްދިނުމަށް ވެސް މުރާކި އެހީވެދެއެވެ. ބެރީ ބޭނުން ކުރުމުން ކެންސަރުގެ އަސްލު ކަމުގައި ބައެއް ފަހަރު ފެންނަ ލަމްޕްސް ނުވަތަ ގޮށް ހެދުން ދަށްކޮށްދެއެވެ.\nލަންގް ޑިސީސް[އުނިއިތުރު ގެންނަވާ]\nހާއްސަކޮށް ނޭވާ ހިއްލުން ފަދަ ކަން ކަމަށް އެހީވެއެވެ. އަދި ހިއްކާފައި ހުންނަ މުރާކި ހޫނު ފެނަށް އަޅައިގެން ހަދާ ސަޔަކީ ވެސް ރަނގަޅު ފަރުވާއެއް ކަމަށް ވެއެވެ. ދުވާލަކު ތިން ފަހަރު އެސައި ބުއިމުން މެޔަށް ޖެހޭ ބަލިތަކުންނާއި އަރިދަފުސް ރޯގާ އަދި ހުމުން ވެސް ދުރުވުމަށް އެހީވެދޭ ކަމަށް ކަމުގެ މާހިރުން ބުނެއެވެ.\nކޮލެސްޓްރޯލް އަދި ޑައިބެޓިކްސް[އުނިއިތުރު ގެންނަވާ]\nމުރާތްކަކީ ސޮލިއުބަލް ޕެކްޓިން ފައިބާ އެކުލެވޭ މާއްދާއެއް ހުންނަ އެއްޗަކަށް ވުމުން ކޮލެސްޓްރޯލު ދަށް ކުރުމަށް އެހީވެދެއެވެ. އަދި ހަކުރު ބަލި ހުންނަ މީހުންނަށް ވެސް އެމާއްދާގެ ސަބަބުން ލޭގައި ހަކުރުގެ ލެވެލް ދަށްކޮށްދިނުމަށް އެހީވެދެއެވެ.\nބަރުދަން ލުއިކުރުން[އުނިއިތުރު ގެންނަވާ]\nމުރާތްކަކީ ސަރުބީއާއި ކެލްރީޒް މަދުން ހުންނަ މޭވާއަކަށް ވުމުން ބަރުދަން ލުއިކުރުމަށް އެހީވެއެވެ. 11 ގްރާމްގެ މުރާކީގައި ހުންނަނީ އެއްމެ 50 ކެލްރީޒްއެވެ. އޭގެ އިތުރުން މުރާތްކަކީ މީހާ ހާސްވުމުން ދުރުކޮށްދޭ އެއްޗެކެވެ. އަދި މުރާކި ފަތް ތަންތަން ދުޅަވުމާއި ރިހުމާއި ހަންފާރު ރަނގަޅު ކުރުމަށް ބޭނުން ކުރެއެވެ. އަދި ހަކަތައާއި ބުންވަރު އިތުރު ކޮށްދެއެވެ. މުރާކި ބޭނުން ކުރާއިރު ވިސްނާލަންވީ އެއްމެ މުހިއްމު ނުކުތާއަކީ ދޮންނުވާ މުރާކި ނުކެއުމެވެ. ނުވަތަ ބޭނުން ނުކުރުމަށެވެ. އެއީ ދޮންނުވާ މުރާކީގައި ބާރުގަދަ ވިހަ މާއްދާއެއް ހުންނާތީއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 16 އޮކްޓޫބަރު 2015، 12:12 ގައެވެ.


Reeko Ibrahim Manik avahaara vejje | Mihaaru\n09 އޯގަސްޓް 2019 - 11:27 13 comments\nކުރީގެ ރައީސް މައުމޫން އަބްދުލް ގައްޔޫމުގެ ވެރިކަން ބަދަލުކުރަން މަސައްކަތްކޮށް އޭރު އޮތް ސަރުކާރަށް ފާޑުވިދާޅުވެގެން ޖަލަށް ލެއްވި ރީކޯ އިބްރާހިމް މަނިކު، 69، ގެ ޖަނާޒާ އޮންނާނީ އަސްރު ނަމާދަށްފަހު އާސަހަރާ މިސްކިތުގަ އެވެ.\nއޭނާ ވަނީ ސިޔާސީ މަސައްކަތްތައް ކުރެއްވުމަށް މޯލްޑިވިއަން ސޯޝަލް ޑިމޮކްރެޓިކް ޕާޓީ (އެމްއެސްޑީޕީ) ގެ ނަމުގައި ސިޔާސީ ޕާޓީއެއް ވެސް އުފައްދަވައިފަ އެވެ. ނަމަވެސް ޕާޓީ އަށް 3،000 މެމްބަރުން ހަމަނުވެގެން އެ ޕާޓީ ފަހުން ވަނީ އުވާލައިފަ އެވެ.\n"ހަވީރު" ނޫހަށް ކުރިން ދިން އިންޓަވިއުއެއްގައި އިބްރާހިމް މަނިކު ވިދާޅުވީ އޭނާގެ ބޭނުމަކީ ވެރިއަކު ވައްޓާލާފައި ވެރިކަމަށް އެރުން ނޫންކަމަށެވެ. އަސްލު ޓާގެޓަކީ ރައްޔިތުންނަށް މަގު ފަހިކޮށްދިނުމަށްޓަކައި ކުރެވެން ހުރި ހުރިހާ ކަމެއް ކުރުން ކަމަށް ވިދާޅުވި އެވެ.\nއިތުރު ލިޔުންތައް މަރު މޫސާ މަނިކު (ރީކޯ)


"Venom 2" release kurun avaskoh, rasmeekoh aa nameh dheefi - AO News\n“ވެނަމް 2” ރިލީޒްކުރުން އަވަސްކޮށް، ރަސްމީކޮށް އާ ނަމެއް ދީފި\n"ވެނަމް" ފިލްމްގެ ޕޯސްޓަރެއް - ފޮޓޯ: ގޫގުލް\nމަޝްހޫރު ސުޕާހީރޯ ފިލްމެއް ކަމަށްވާ ‘ވެނަމް’ގެ ދެވަނަ ބައިގެ ރަސްމީ ޓައިޓަލް އަކަށް ‘ވެނަމް: ލެޓް ދެއަރ ބީ ކާނޭޖް’ ދީފި އެވެ.\nފުރަތަމަ ފިލްމެކޭ އެއްފަދައިން މި ފިލްމްގެވެސް ލީޑް ރޯލުން ޓޮމް ހާޑީ ފެނިގެންދާނީ އެޑީ ބްރޮކް ނަމަކަށް ކިޔާ ނޫސްވެރިއަކު، އޭލިއެން ސިމްބައޯޓްއަކާއި އެކުވެގެން އުފެދޭ ވެނަމްގެ ރޯލުންނެވެ.\nމި ފިލްމް ޑައިރެކްޓްކުރަނީ އޭންޑީ ސަރކިސް ކަމަށްވާއިރު، ފިލްމް އުފައްދާ ސްޓޫޑިއޯ ކަމަށްވާ ސޮނީ ޕިކްޗާސް އިން ވަނީ ފިލްމް ރިލީޒްކުރާ ތާރީޚަށްވެސް ބަދަލު ގެނެސްފަ އެވެ. އެގޮތުން މީގެ ކުރިން 01 އޮކްޓޫބަރު 2021 ގައި ރިލީޒްކުރަން ހަމަޖެހިފައި އޮތް މި ފިލްމް މިހާރު ރިލީޒްކުރާނީ 25 ޖޫން 2021 ގައެވެ.\nމި ބަދަލު ގެނެސްފައި މިވަނީ ކޮރޯނާވައިރަސް ޕެންޑަމިކާއި ގުޅިގެން މެޓް ރީވްސްގެ ‘ދަ ބެޓްމޭން’ ރިލީޒްކުރުން 01 އޮކްޓޫބަރު 2021 އަށް ވޯނަރ ބްރޯސް އިން ފަސްކުރިތާ އެއް ދުވަސް ފަހުންނެވެ.\n‘ވެނަމް’ގެ ފުރަތަމަ ބައި ނިމުނު އިރު ޚާއްސަ ފެނިލުމަކުން ކްލީޓަސް ކެސެޑީ ނުވަތަ ކާނޭޖްގެ ރޯލުން ފެނިގެންދިޔަ ވުޑީ ހެރިލްސަން މި ފިލްމުންވެސް ފެނިގެންދާނެކަން ފިލްމްގެ ޓައިޓަލް އިން ޔަޤީންވެގެން ދެއެވެ.\n2018 ވަނަ އަހަރު ރިލީޒްކުރި ‘ވެނަމް’ ވެގެންދިޔައީ ވަރަށް ކާމިޔާބު ފިލްމަކަށެވެ. އެގޮތުން އެ ފިލްމް ވަނީ ދުނިޔޭގެ ބޮކްސް އޮފީހުގައި 850 މިލިއަން ޑޮލަރަށްވުރެ ބޮޑު ފައިދާއެއް ހޯދައިފަ އެވެ. އެ ފިލްމްގެ މައިގަނޑު ރޯލްތަކުން ފެނިގެންދިޔަ ތަރިންގެ ތެރޭގައި މިޝެލް ވިލިއަމްސް އަދި ރިޒް އެހްމަދު ހިމެނެއެވެ.\nއެލް އާއި ޑަކޯޓާ ފޭނިންގެ ‘ދަ ނައިޓިންގޭލް’ އަންނަ އަހަރުގެ ޑިސެމްބަރަށް ފަސްކޮށްފި\nމި އަހަރުގެ އޮސްކާސްގައި ސްޓްރީމިން ކުންފުނިތަކުން ނެރޭ ފިލްމްތައްވެސް ބައިވެރިކުރެވޭނެ\n‘މިޝަން: އިމްޕޮސިބަލް 8″ ނެރޭއިރު ޓޮމް ކްރޫޒަށް 60 އަހަރު ވެދާނެ!\nސްކޫބީ ޑޫގެ އެނިމޭޓް ފިލްމް “ސްކޫބް!”ގެ ޓްރެއިލާ ދައްކާލައިފި


Guest House thah alun hulhuvai hidhumai fashaifi - vNews.mv\nމާފުށްޓަށް އައި ފަތުރުވެރިންގެ ފުރަތަމަ ގްރޫޕަށް މަރްހަބާކިޔަނީ:\nއެތައްމަހަކަށްފަހު ގެސްޓްހައުސްތައް އަލުން ހުޅުވައި ޚިދުމަތް ފަށައިފި\nސައިފް އަޒްހަރު 15 October 2020, 14:30\nކޮވިޑް-19 ބަލިމަޑު ހާލަތާ ގުޅިގެން ގާތްގަނޑަކަށް ހަމަސްދުވަހުގެ މެދުކެނޑުމަކަށްފަހު ރާއްޖޭގެ ރަށްރަށުގެ ގެސްޓްހައުސްތައް ހުޅުވައި މިއަދު ޚިދުމަތްދޭން ފަށައިފިއެވެ.\nގެސްޓްހައުސްތައް މިއަދު އަލުން މި ހުޅުވީ، ސިއްހީ ގައިޑްލައިންތަކާ އެއްގޮތަށް ގެސްޓްހައުސްތަކުގައާއި، އަދި ގެސްޓްހައުސްތައް ހުންނަ ރަށްރަށުގައިވެސް ޚާއްސަ ފިޔަވަޅުތަކެއް އެޅުމަށް ފަހުގައެވެ.\nއަދި ގެސްޓްހައުސްތައް އަލުން ޚިދުމަތަށް މި ހުޅުވާލީ، ޕޮޒިޓިވް ކޭސްތައް މަދުކުރުމަށް ސަރުކާރާއި، އާންމު ފަރާތްތަކުންވެސް ކުރި ބުރަ މަސައްކަތްތަކަށް ފަހުގައެވެ.\nގެސްޓްހައުސްތަކުގެ ޚިދުމަތްތައް މިއަދު އަލުން ފެށިއިރު، ރާއްޖޭގައި ގިނަ އަދަދަކަށް ގެސްޓްހައުސްތައް ހުންނަ ކ. މާފުށްޓަށް ދިޔަ ފުރަތަމަ ފަތުރުވެރިންނަށް މަރްހަބާ ކިއުމަށް ޚާއްސަ ރަސްމިއްޔާތެއް މިއަދު ވަނީ ބާއްވާފައެވެ.\nމާފުށީ ކައުންސިލާއި، މާފުށީގައި ހުންނަ ގެސްޓްހައުސްތަކުން ދިން ދައުވަތަކަށް މިރަސްމިއްޔާތުގައި މިނިސްޓަރ އޮފް ޓޫރިޒަމް ޑރ. އަބްދުﷲ މައުސޫމްވެސް ބައިވެރިވެވަޑައި ގެންނެވިއެވެ.\nމާފުށީގައި ބޭއްވި ރަސްމިއްޔާތުގައި ޓޫރިޒަމް މިނިސްޓަރ ޑރ. އަބްދުﷲ މައުސޫމް ބައިވެރިވެވަޑައި ގަންނަވަނީ:\nރާއްޖޭގެ ރަށްރަށުގައި ހިންގާ ގެސްޓްހައުްތައް އަލުން ހުޅުވާލިއިރު، ޖުމައިމަހުގެ 15 ވަނަ ދުވަހު ރާއްޖޭގެ ބޯޑަރު ހުޅުވައި، ބޭރުގެ ފަތުރުވެރިންނަށް ރާއްޖެ އައުމުގެ ފުރުސަތުވަނީ ހުޅުވާލާފައެވެ. އެހެންނަމަވެސް، މީހުން ދިރިއުޅޭ ރަށްރަށުގައި ހުންނަ ގެސްޓްހައުސްތައް ހުޅުވާނުލައި މަޑުޖައްސާލީ ބަލީގެ ހާލަތު ހުރިގޮތުންނެވެ.\nއެގޮތުން، ރަށްރަށުގެ ރައްޔިތުންނާއި އަދި ފަތުރުވެރިންގެވެސް ސިއްހީ ރައްކާތެރިކަމަށް ގެސްޓްހައުސްތަކުގައާއި، ގެސްޓްހައުސްތައް ހުންނަ ރަށްރަށުގައިވެސް ޚާއްސް ފިޔަވަޅުތަކެއް އަޅާފައިވާއިރު ޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު އިއްޔެވަނީ، ލޯކަލް ޓޫރިޒަމްގެ ޚިދުމަތްދޭ ރަށްރަށުގައި އާންމުން ގެއިން ބޭރުގައްޔާއި އާންމު ތަންތަނުގައި އުޅޭއިރު އަނގަޔާއި ނޭފަތާއި ދަތްދޮޅި ނިވައިވާގޮތަށް މާސްކް އެޅުމަށްވެސް އަންގަވާފައެވެ.\nގެސްޓްހައުސް ރާއްޖެ ޓޫރިޒަމް މިނިސްޓަރު އަބްދުﷲ މައުސޫމް


"Ran Vana Award" noosverinnanh ves dhey gothah ninmaifi | Mihaaru\nއިންފޮމޭޝަން ކޮމިޝަނަރުގެ އޮފީހުން ބޭއްވި ނޫސްވެރިންގެ ބައްދަލުވުމުގައި އިންފޮމޭޝަން ކޮމިޝަނަރު ފިޔާޒު (ވ-2) ވާހަކަދައްކަވަނީ.-- ފޮޓޯ: އިންފޮމޭޝަން ކޮމިޝަނާސް އޮފީސް\nމައުލޫމާތު ހާމަކުރުމުގެ "ރަން ވަނަ އެވޯޑް" ނޫސްވެރިންނަށް ވެސް\n26 ޑިސެމްބަރ 2019 - 13:57 1 comment\nރަން ވަނަ އެވޯޑް މީގެ ކުރިން ދެމުން އަންނަނީ ދައުލަތުގެ އިދާރާތަކުގެ ތެރެއިން ކޮންމެ އަހަރަކު ވެސް އެންމެ ރަނގަޅަށް މައުލޫމާތު ހާމަކުރާ އިދާރާއަކަށެވެ.\nއެކަމަކު އާ އިންފޮމޭޝަން ކޮމިޝަނަރު ހުސެއިން ފިޔާޒު މޫސާ ވިދާޅުވީ މައުލޫމާތު ހޯދުމާއި ލިބިގަތުމުގެ ހައްގުގެ ދަށުން ދެމުން އަންނަ އެވޯޑަށް ގެނައި ބަދަލުތަކުގެ ތެރޭގައި، އެ ހައްގުގެ ދަށުން މައުލޫމާތު ހޯދަން އެންމެ ރަނގަޅަށް މަސައްކަތްކުރާ ނޫސްވެރިޔަކު ވެސް ހޮވަން ނިންމަވާފައިވާ ކަމަށެވެ.\nއެވޯޑަށް ގެންނަ ބަދަލުތަކާ ގުޅޭ މައުލޫމާތު އަންނަ މަހު ހާމަކުރައްވާނެ ކަމަށް ފިޔާޒު ވިދާޅުވި އެވެ.\nނޫސް އެޖެންސީގެ ކެޓަގަރީގައި ނޫސްތަކާއި ނޫސް ވެބްސައިޓްތަކާއި ޓީވީ ރޭޑީއޯ ވެސް ހިމެނެ އެވެ.\nފިޔާޒު ވިދާޅުވީ ދައުލަތުގެ އިދާރާތަކުން މައުލޫމާތު ހޯދުމާއި ހާމަކުރުމުގެ ގާނޫނުގެ ދަށުން އިންފޮމޭޝަން ކޮމިޝަނަރުގެ އޮފީހަށް ރިޕޯޓު ހުށަހަޅަން ޖެހޭ ކަމަށެވެ. ނަމަވެސް ފާއިތުވި ފަސް އަހަރު 88 ޕަސެންޓް އިދާރާތަކުން އެ ފޯމް ހުށައަޅާފައި ނުވާ ކަމަށް ފިޔާޒް ވިދާޅުވި އެވެ.\nއޭނާ ވިދާޅުވީ "އެ އަނދިރިކަމުގެ ތެރޭގައި އޮތް ބައި ސާފުކުރުމުގެ މަސައްކަތް މިހާރު ފަށާފައިވާ" ކަމަށެވެ.\nމައުލޫމާތު ހޯދުމުގެ ރަން ވަނައިގެ އެވޯޑް، އަންނަ އަހަރު ތަފާތު 10 ކެޓަގަރީއަކުން ދޭނެ އެވެ. ދައުލަތުގެ އެކި އިދާރާތައް ވަނީ ތަފާތު ކެޓަގަރީތަކަށް ބަހާލައިފަ އެވެ. ރައީސް އޮފީހާއި ސަރުކާރުގެ ވުޒާރާތައް ހިމެނެނީ ވަކި ކެޓަގަރީއެއްގަ އެވެ. ޝަރުއީ ދާއިރާއަށް ވެސް ވަކި ކެޓަގަރީއެއް ހާއްސަކޮށްފައިވެ އެވެ.\nއޭގެ އިތުރުން ރަައްޔިތުންގެ މަޖިލިހާއި މިނިވަން މުއަައްސާތައް ހިމެނެނީ އެއް ބައެއްގަ އެވެ. ސިޓީ ކައުންސިލްތަކާއި އަތޮޅު ކައުންސިލްތަކަށް ހާއްސަ ކެޓަގަރީއަކާއި. ޔުނީފޯމް އެޅި އިދާރާތަކަށް ވެސް ވަކި ކެޓަގަރީއެއްގެ އެވޯޑް ދެ އެވެ.\nދައުލަތުގެ އިދާރާތަކަށް ހަ އެވޯޑެއް ވަނީ ހާއްސަކޮށްފަ އެވެ.\nފިޔާޒު ވިދާޅުވީ އިދާރާތަކުން މައުލޫމާތު ނުލިބިގެން މި އަހަރުގެ މިހާތަނަށް 42 މައްސަލަ ހުށަހަޅާފައިވާ ކަމަށެވެ. އޭގެ ތެރެއިން 38 މައްސަލަ ނިންމާފައިވާ ކަމަށް އޭނާ ވިދާޅުވި އެވެ.\nފިޔާޒު ވިދާޅުވި ގޮތުގައި އަންނަ އަހަރަކީ މައުލޫމާތު ހޯދުމާއި ލިބިގަތުމުގެ ހައްގު، ގާނޫނުގައި ބަޔާންކޮށްފައިވާ ގޮތަށް އެންމެ ފުރިހަމައަށް ލިބިގެންދާނެ އަހަރަކަށް ވާނެ އެވެ. އަދި އެ ކޮމިޝަނަރަށް ހުށަހަޅާ މައްސަލަތައް ދެން ކުރިއަށްގެންދާނީ އާއްމުކޮށް ހުޅުވާލައިގެން ކަމަށް ވެސް ވިދާޅުވި އެވެ.\nއިތުރު ލިޔުންތައް އިންފޮމޭޝަން ކޮމިޝަނަރު ހުސައިން ފިޔާޒް މޫސާ (އިންފޮމޭޝަން ކޮމިޝަނަރު) މައުލޫމާތު ހޯދައި ލިބިގަތުން މީޑިއާ ނޫސްވެރިކަން ނޫސްވެރިން


SunOnline: Dhashu court thakun JSC ah vaadha kuranee3fandiyaarun\nދަށު ކޯޓުތަކުން ޖޭއެސްސީއަށް ވާދަކުރަނީ ތިން ފަނޑިޔާރުން\nމުއާވިޔަތު އަންވަރު 07 Aug 2019, 18:26\nދަށު ކޯޓުތަކުން ޖޭއެސްސީއަށް ކަނޑައަޅާ މެމްބަރުކަމަށް ވާދަކުރެއްވި ކެންޑިޑޭޓުންގެ ގުރުއަތު ނެގުމުގެ ތެރެއިން --- ފޮޓޯ/ ޑީޖޭއޭ\nދަށު ކޯޓުތަކުން ޖުޑީޝަލް ސާވިސް ކޮމިޝަން (ޖޭއެސްސީ) އަށް އިންތިޚާބު ކުރާ މެމްބަރުކަމަށް ކުރިމަތިލާފައި ވަނީ އެންމެ ތިން ފަނޑިޔާރުން ކަމަށް ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) އިން ބުނެފިއެވެ.\nޑީޖޭއޭ އިން ބުނީ އެ އިންތިޚާބުގައި ވާދަކުރައްވަނީ ކްރިމިނަލް ކޯޓުގެ އިސް ގާޒީ އަހްމަދު ހައިލަމް އާއި ގދ. ފިޔޯރީ ކޯޓުގެ މެޖިސްޓްރޭޓް އަބްދުއްރައްޒާގު މުހައްމަދު އާއި ލ. ޖުޑީޝަލް ދާއިރާގެ އިސް މެޖިސްޓްރޭޓް އަލީ ޝަރީފް ކަމަށެވެ.\nއެ އިންތިޚާބު އޮންނާނީ މިމަހުގެ 24 ވާ ހޮނިހިރު ދުވަހުގެ ހެނދުނު 9:00 އިން ހަވީރު 5:00 އަށެވެ. މިއަދު ވަނީ އެ އިންތިޚާބުގައި ވާދަކުރާ ކެންޑިޑޭޓުންގެ ނަން ތަރުތީބުކޮށްފައެވެ.\nއެގޮތުން ކެންޑިޑޭޓް ނަންބަރު އެކެއް ލިބިވަޑައިގަތީ ފިޔޯރީ ކޯޓުގެ މެޖިސްޓްރޭޓް އަބްދުއްރައްޒާގު މުހައްމަދަށެވެ. ކެންޑިޑޭޓް ނަންބަރު ދޭއް ލިބިވަޑައިގަތީ ކްރިމިނަލް ކޯޓުގެ އިސް ގާޒީ އަހްމަދު ހައިލަމަށެވެ. އަދި ކެންޑިޑޭޓު ނަންބަރު ތިނެއް ލިބިވަޑައިގަތީ ލ. ޖުޑީޝަލް ދާއިރާގެ އިސް މެޖިސްޓްރޭޓް އަލީ ޝަރީފަށެވެ.\nދަށު ކޯޓުތަކުގެ ފަނޑިޔާރުންގެ ތެރެއިން މިހާރު ޖޭއެސްސީގައި އިންނަވަނީ ޖުވެނައިލް ކޯޓުގެ ގާޒީ މުހައްމަދު އީސާފުޅެވެ. އޭނާގެ ދައުރު މިމަހުގެ 27 އަށް ހަމަވާނެއެވެ.\nފަހު ވަގުތަށް މަޑުނުކޮށް، ކުށުގެ ރެކޯޑު ސާފުކުރަން އެދިއްޖެ\nފައިސަލްއަށް ސުޕްރީމް ކޯޓުގެ އެސިސްޓެންޓް ރަޖިސްޓްރާކަން


އެމްޑީޕީއަށް ސޮއިކުރާކަށް ނޫޅެން- މެމްބަރު ސަޢުދު އެމްޑީޕީއަށް ސޮއިކުރާކަށް ނޫޅެން- މެމްބަރު ސަޢުދު\nއެމްޑީޕީއަށް ސޮއިކުރާކަށް ނޫޅެން- މެމްބަރު ސަޢުދު\nވިލިނގިލީ ދާއިރާގެ މެމްބަރު ސަޢުދު ޙުސެއިން\nއެމްޑީޕީއަށް ސޮއިކުރުމަށް އުޅޭކަމަށް ދެކެވޭ ވާހަކަތައް ވިލިނގިލި ދާއިރާގެ ގޮނޑި ދިފާޢުކުރެއްވި މެންބަރު ސައުދު ޙުސައިން ދޮގުކުރައްވައިފިއެވެ.\nމެންބަރު ސައުދު އެމްޑީޕީއާއި ގުޅިވަޑައިގަންނަވަން އުޅުއްވާކަމަށް ދެކެވޭ ވާހަކަތައް ދޮގުކުރައްވާ ޕީއެސްއެމް ނިއުސްއަށް މަޢުލޫމާތުދެއްވަމުން ސައުދު ވިދާޅުވީ އެއްވެސް ޙާލެއްގައި އެމްޑީޕީއާ ގުޅިވަޑައިގަތުމަށް ނުވިސްނަވާކަމަށެވެ.\nސަޢުދު ވިދާޅުވީ ނަވާރަ ވަނަ މަޖިލިސް ފެށުމަށްފަހު ސިޔާސީ މަސްރަޙު ކުރިއަށްދާގޮތަށް ބެއްލެވުމަށްފަހު ޕާޓީއަކާއި ގުޅެން ޖެހިއްޖެނަމަ އެކަންކުރައްވާނެކަމަށެވެ. އަދި ޕާޓީއަކާ ގުޅިވަޑައިގަންނަވާނަމަ ފުރުޞަތު ބޮޑީ ރައީސް މައުމޫންގެ ސިޔާސީ ފިކުރާއި ގުޅިވަޑައިގަތުންކަމަށް ސައުދު ވިދާޅުވިއެވެ.\nސަޢުދު ވިދާޅުވީ އެއްވެސް ޕާޓީއަކާއި ނުގުޅި މަޖިލީހުގައި މަސައްކަތްކުރުމަކީ ވަރަށް އުނދަގޫކަމަކަށް ވާނެކަމަށެވެ. އެގޮތުން ޕާޓީއަކާއި ނުގުޅޭ މެންބަރުންނަށް މަޖިލީހުގެ ތެރެއިން ފުރުޞަތުތައް ކުޑަކަމަށާއި، ޚާއްޞަކޮށް ކޮމިޓީތަކުން ޖާގަ ނުލިބޭކަން ސައުދު ފާހަގަކުރެއްވިއެވެ.\n"މިހާރު މަޖިލީހުގެ ކަންކަން ހުންނަ ގޮތުން ޕާޓީއަަކަށް ނުވަދެއްޖެނަމަ ވަރަށް ބޮޑަށް ފިއްތާލާފަ އެމީހުން މި އޮންނަނީ. އެއަރޓައިމް ދިނުމާ، ކޮމިޓީތަކުން ސްލޮޓް ދިނުމާ ބިލްތައް ހުށައެޅުމާ މިކަހަލަކަންތައްތަކުގައި. ޓްރައި މިކުރަނީ ހުރިގޮތަށް ހުރެވޭތޯ." ސައުދު ވިދާޅުވިއެވެ.\nސަޢުދު ވިދާޅުވީ، އެމްޑީޕީޢަށް ލިބުނު ސުޕަ މެޖޯރޮޓީއާއެކު ބިލްތައް އެންމެ ރަނގަޅަށް ދިރާސާކުރާނެކަމަށް ޤަބޫލު ނުކުރައްވާކަމަށާއި، ކުރިއެކޭވެސް އެއްގޮތަށް "ރަބަރު ސްޓޭމްޕް"ގައި ބިލްތައް ފާސްކުރާނެކަމަށް ބެލެވޭކަމަށެވެ.\nއިލެކްޝަންސް ކޮމިޝަނުން ކުރިން ގޮނޑި ގެއްލުނުކަމަށް ކަނޑައެޅި 12 މެންބަރުންގެ ތެރެއިން އިންތިޚާބު ކާމިޔާބު ކުރެވުނު ހަމައެކަނި މެންބަރަކީ ސައުދު ޙުސައިންއެވެ. ބާކީ ތިއްބެވި މެމްބަރުންނަށް ނާކާމިޔާބީއާ ކުރިމަތިލާންޖެހުނީ އިދިކޮޅު ކޯލިިޝަނުން އެއްބަސްވި ގޮތަށް މަޖިލިސް އިންތިޚާބު ވާދަނުކުރުމުންކަމަށްވެސް ސަޢުދު ވިދާޅުވިއެވެ. އަދި ގިނަ މެންބަރުންނަށް އިންތިޚާބުން ނާކާމިޔާބުވެވަޑައިގަތީ އެމްޑީޕީން ހުރިހާ ދައިރާއަކަށް ވާދަކުރުމުންކަމަށްވެސް ސައުދު ވިދާޅުވިިއެވެ.\n"ނާކާމިޔާބު ވާންޖެހުނީ އަސްލު މެންބަރުން ތިބީ ކޮމިޓްމަންޓްތަކެއްގެ އިންތިޒަރުގައި. ދެން އެކަން ރިއަލައިޒްވެގްނދާނެކަމުގެ އިންތިޒާރުގައި. އެމްޑީޕީން އެބޭފުޅުންނަށް ދިން ކޮމިޓްމަންޓް ފުލްފިލް ނުވެފައި އެއޮތީ." ސައުދު ވިދާޅުވިއެވެ.\nސަޢުދު ވިދާޅުވީ އެމްޑީޕީއާއި ގުޅިވަޑައި ނުގެންނެވި ނަމަވެސް ރައީސް އިބްރާހީމް މުޙާއްމަދު ޞާލިޙަށާއި، އެމަނިކުފާނުގެ ސަރުކާރަށް އެއްބާރުލުން ދެއްވާނެކަމަށެވެ.\nވިލިނގިލީ ދާއިރާއަށް ދެވަނަ ދައުރަކަށް ސައުދު އިންތިޚާބުވެވަޑައިގަތީ ފަސް ކެންޑިޑޭޓަކާ ވާދަކޮށްގެންނެވެ.


Guraidhoo gai ithuru bidheysee aka valhin hamalaa dhee zaham kollaifi – adduLIVE\nގުރައިދޫގައި އިތުރު ބިދޭސީއަކަށް ވަޅިން ހަމަލާދީ ޒަހަމްކޮށްލައިފި\nMay 21, 2020, 08:37 އަލީ ހުޒާމް\nތ. ގުރައިދޫގައި ބިދޭސީއަކަށް ތޫނު އެއްޗަކުން ހަމަލާދީ މަރާލާފައިވަނިކޮށް އިތުރު ބިދޭސީއެއްގެ ގަޔަށް ވަޅި ހަރައި ޒަހަމްކޮށްލައިފިއެވެ.\nގުރައިދޫގައި ދިރިއުޅޭ ބިދޭސީންގެ މެދުގައި ހިނގި ހަމަނުޖެހުމެއްގައި ރޭ މަރާލާފައިވަނީ އެރަށު ފިހާރައެއްގައި މަސައްކަތް ކުރާ ސަލީމު ނަމަކަށް ކިޔާ މީހެކެވެ. އެމީހާ މަރާލާފައިއޮތްވާ ފެނުނީ އެރަށު ސިނާއީ ސަރަހައްދުންނެވެ.\nގުރައިދޫ ސިއްހީ މަރުކަޒުގެ އޮފިޝަލަކު ވިދާޅުވީ ރޭ ފަތިހު3ޖަހާކަށްހާ އިރު އިތުރު ބިދޭސީއެއް ތޫނު އެއްޗަކުން ހަމަލާދީ ޒަހަމްކޮށްލުމާއި ގުޅިގެން ސިއްހީ މަރުކަޒަށް ގެނެސް ފަރުވާ ދެމުން އަންނަ ކަމަށެވެ. އެމީހާގެ ބޮލަށް ތޫނު އެއްޗަކުން ހަމަލާދީފައިވާ އިރު އެމީހާގެ ހާލު ސީރިއަސް ނޫންކަމަށް ސިއްހީ މަރުކަޒުން ބުނެއެވެ.\nގުރައިދޫގައި ބިދޭސީންގެ މެދުގައި ހިނގަމުން އަންނަ މާރާމާރީ އާއި ގުޅިގެން ފުލުހުން އަދި މިހާތަނަށް އެއްވެސް ވާހަކައެއް ނުދައްކައެވެ. ނަމަވެސް ބިދޭސީ މަރާލި މައްސަލަ ތަހުގީގު ކުރުމަށް ފުލުހުން ދަނީ އެރަށުގައި ހަރަކާތްތެރިވަމުންނެވެ.


Media council aai Broadcom ekkollumuge massakai fashaifi | Mihaaru\nމީޑިއާ ކައުންސިލާއި ބްރޯޑްކޮމް އެއްކޮށްލުމުގެ މަސައްކަތް ފަށައިފި\nމިނިވަން މުއައްސަސާތަކާ ބެހެ ކޮމިޓީގެ މެންބަރުން ބައްދަލުވުމެއްގައި: އެ ކޮމިޓީން އަންނަނީ މީޑިއާ ކައުންސިލާއި ބްރޯޑްކާސްޓިން ކޮމިޝަން އެއްކޮށްލުމުގެ މަސައްކަތްކުރަމުން. -- ފޮޓޯ: ހުސެން ވަހީދު /މިހާރު\nމިނިވަން މުއައްސަސާތަކުގެ ކޮމިޓީގެ މުގައްރިރު، އައްޑޫ މީދޫ ދާއިރާގެ މެމްބަރު ރޮޒެއިނާ އާދަމް "މިހާރު" އަށް މިއަދު ވިދާޅުވީ ދެ ކޮމިޝަން އެއްކޮށްލުމުގެ މަސައްކަތް އެ ކޮމިޓީގައި ކުރިއަށް ދަނީ ބަންޑާރަ ނައިބު އިބްރާހިމް ރިއްފަތާ ވެސް މަޝްވަރާ ކުރެއްވުމަށް ފަހުގައި ކަމަށެވެ. އަދި ޑޮކިއުމަންޓްތައް ބަންޑާރަ ނައިބަށް ފޮނުވުމަށް ހަތަރު މެމްބަރުންގެ ސަބް ކޮމިޓީއެއް ނަގާފައިވާ ކަމަށް އޭނާ ވިދާޅުވި އެވެ.\nސަބް ކޮމިޓީގައި ތިއްބަވަނީ ވެލިދޫ ދާއިރާ މެމްބަރު މުހައްމަދު އަބްދުﷲ ޝަފީގާއި ގަމު ދާއިރާގެ މެމްބަރު މުހައްމަދު ވިސާމާއި ވިލިމާލެ ދާއިރާގެ މެމްބަރު އަހުމަދު އުޝާމެވެ. އޭގެ ތެރެއިން ވިސާމާއި މުހައްމަދު އަބްދުﷲ އަކީ ނޫސްވެރިކަމުގެ ދާއިރާގައި ގިނަ ދުވަސްތަކެއް ވަންދެން އުޅުއްވި ދެ ބޭފުޅުންނެވެ.\nދައުލަތުގެ އެއް މުއައްސަސާއަކުން ރާއްޖޭގެ ހުރިހާ މީޑިއާތައް ބެލެހެއްޓުމަށް ކުރީގެ ސަރުކާރުން މޯލްޑިވްސް މީޑިއާ ކޮމިޝަންގެ ނަމުގައި ބިލެއް ހުށަހެޅި ނަމަވެސް އެ ބިލް ވަނީ ބޭރުކޮށްލައިފަ އެވެ.\nބިލުގެ ނަތީޖާއެއްގެ ގޮތުން މޯލްޑިވްސް މީޑިއާ ކައުންސިލާއި މޯލްޑިވްސް ބްރޯޑްކާސްޓިން ކޮމިޝަން އުވި، މޯލްޑިވްސް މީޑިއާ ކޮމިޝަން ނަމުގައި މުއައްސަސާއެއް އުފެދޭ ގޮތަށް އޮތީ ހަމަޖައްސައިފަ އެވެ. އެހެންވެ، މީޑިއާގެ ހުރިހާ ކަމެއް ބަލަހައްޓަން އޮތީ އެ ކޮމިޝަނުންނެވެ.\nމިހާރު އަމަލުކުރާ ގޮތުން ނަމަ، ބްރޯޑްކާސްޓަރުން ރެގިއުލޭޓްކޮށް، ބަލަހައްޓަނީ ބްރޯޑްކާސްޓިން ކޮމިޝަނުންނެވެ. ޕްރިންޓް އަދި އޮންލައިން މީޑިއާތަކުގެ ބެލެނިވެރި ފަރާތަކީ މީޑިއާ ކައުންސިލް އެވެ. އެ ދެ މުއައްސަސާ ވެސް ހިންގަނީ ވަކި ގާނޫނެއްގެ ދަށުންނެވެ.\nމީޑިއާ ކައުންސިލާއި ބްރޯޑްކާސްޓިން ކޮމިޝަންގެ މެމްބަރުން އެއްކޮށްލުމުގެ މަސައްކަތް ފެށި އިރު، ބްރޯޑްކާސްޓިން ކޮމިޝަންގެ ރައީސް މުހައްމަދު ޝަހީބް ހިމެނިވަޑައިގަންނަވާ ގޮތަށް އެ ކޮމިޝަންގެ މެމްބަރުންތަކެއް ވަނީ އިސްތިއުފާ ދެއްވައިފަ އެވެ.\nރައްޔިތުންގެ މަޖިލިސް މޯލްޑިވްސް ބްރޯޑްކާސްޓިން ކޮމިޝަން މަޖިލީހުގެ މެމްބަރުން މޯލްޑިވްސް މީޑިއާ ކައުންސިލް މިނިވަން މުއައްސަސާތަކުގެ ކޮމިޓީ\nމިތަންތަން ދެން އެއްކޮށްލަންފެނޭ އެމްއެމްޕީއާރުސީއާ ސަލްޓަންޕާކާ އެއްނަމްބަރު ފާލަމާވެސް. ބޭނުމިއްޔާ ހަމަ ކޮށްލެވޭނެ ކަންކަން އެއީމާނައެއްނެތަސް އަދި ނަތީޖާ ނުނެރެނެވުނަސް ހިތަށްއެރީމަ ކަމެއްކޮށްލަން ކޮށްލެވިދާނެ ކަމެއް.\nރާއްޖޭގެ ބްރޯޑް ކޮމް އިން ކުރާ މަސަކަތަކީ ކުދި ވިޔަފާރި ތައް މިލިއަނުން ޖޫރިމާނާކޮއްޕަ... އިންޑިޔާ ޗެނަލްތަކައް ލާރި ހޯދަދިނުން... މީޑިއާނެޓް އާއި ދިރާގް ޗެނަލްތަކައް ބިޑުކުރަމުންގޮސް މުޅިއިންޑިޔާއިން ޗެނަލްތަކައް ޕޭކުރާވަރު ރާއްޖެއިން ޕޭކުރޭ... މީޑިއާނެޓްއިން ބްރޯޑްކޮމް ގެ އެންމެން ގަނެގެން ހާވާ ހަޑިމީ\nމިނިވަން ނޫސް ވެރިކަމަށް ހުރަސް އަޅަން ތި އުޅެނީ\nތީ ކުރަން ވަރަށް މުހިންމު ކަމެއް. އެކަމަކު އެހާ ބޮޑު މުސާރައެއް ކަނޑައަޅާކަށް ނުފެނޭ.\nރަދީފު ބުން ކުމާރު\nއެއްކޮށްގެންނަމަވެސް ގުނަކޮށްގެންނަމަވެސް ސިޔާސީ މަގާމުތައް މަދުކުރޭ.


Addu Aai Kulhudhufuttaai Dhemedhu Seedhaa Dhathuru Maldivian In Fashanee - Vaguthu\nއައްޑޫ އާ ކުޅުދުއްފުއްޓާއި ދެމެދު ސީދާ ދަތުރު މޯލްޑިވިއަން އިން ފަށަށީ\nރާއްޖޭގެ އެންމެ އުތުރާއި ދެކުނު ގުޅުވާލަދީ އައްޑޫ ސިޓީއާއި ކުޅުދުއްފުށި ސިޓީއާ ދެމެދު ސީދާ ދަތުރު ފަށަން މޯލްޑިވިއަން އިން\nމޯލްޑިވިއަން އިން މިއަދު ވަނީ ކޮންމެ ހަފްތާއަކު މި ދެ ސިޓީ ދެމެދު ދަތުރު ކުރާގޮތަށް ހަމަޖެހިފައިވާކަން ހާމަކޮށްފައެވެ. މި ދަތުރުގެ ޓިކެޓްގެ އަގަކީ ކޮޅަކަށް 1444 ރުފިޔާއެވެ.\nމޯލްޑިވިއަން އިން ބުނީ، މި ދަތުރުކުރުމަށް ހަމަޖެހިފައިވަނީ ހަފްތާގެ ބުރާސްފަތި ދުވަހު ކުޅުދުއްފުށި ސިޓީން އައްޑޫ ސިޓީ ގަމަށް، އަދި ހޮނިހިރު ދުވަހު އައްޑޫސިޓީ ކަމުން ކުޅުދުއްފުށި ސިޓީއަށް ކަމަށެވެ. އަދި މި ދަތުރުގައި ވެލާނާ އިންޓަރނޭޝަނަލް އެއަރޕޯޓްގައި ޓްރާންސިޓެއް ކުރާނެ ކަމަށްވެސް މޯލްޑިވިއަނުން ބުނެއެވެ.\n"ފިއުލްއަޅަން ވިއްސަކަށް މިނެޓް ޓްރާންސިޓްކުރާއިރު ފަސިންޖަރުން ބޯޓްގައި މަޑުކުރާނެ. މިއީ އިކޮނޮމިކް މިނިސްޓްރީގެ އިސްނެންގެވުމުގެ މަތިން މި ދެ ސަރަހައްދުގައި އިޤްތިޞާދީ ހަރަކާތްތަކެއް ހިންގޭނެ މަގު ފަހިކުރުމުގެ ގޮތުން ޝެޑިއުލްކުރާ ދަތުރުތަކެއް". މޯލްޑިވިއަން އިން ބުނެފައި ވެެެއެވެ.\nކޮވިޑް-19އާ ގުޅިގެން އެތެރޭގެ އުދުހުންތައް މެދުކަނޑާލާފައި އޮތުމަށްފަހު އަލުން ފަށާއިރު އެތެރޭގެ އެއް އެއަރޕޯޓުން އަނެއް އެއަރޕޯޓަށްވެސް ދަތުރު ކުރުމަށް ޝެޑިއުލްކޮށްފައިވެއެވެ. އެގޮތުން ދަރަވަންދޫން ހަނިމާދޫއަށް، ތިމަރަފުށިން ކައްދުއަށްވެސް ވަނީ ދަތުރު ޝެޑިއުލްކޮށްފައެވެ.\nމޯލްޑިވިއަން އިން ބުނީ އަލުން ދަތުރުތައް ފަށާއިރު މޯލްޑިވިއަންގެ އެޕުންނާއި ވެބްސައިޓު މެދުވެރިކޮށްވެސް މިހާރު ޓިކެޓް ގަނެވޭނެ ކަމަށެވެ.


Reygandu heylaa hurumun vaagoi ingeytha?\nރޭގަނޑު ހޭލާ ހުރުމުން ވާގޮތް އިނގޭތަ؟\nއެކި ކަންކަމާ ހެދި ރޭގަނޑު އެއްކޮށް ހޭލައި ހުންނަންޖެހޭ ފަހަރުވެސް އާދެ އެވެ. ޓެސްޓަށް ކިޔަވަން، ތިމާގެ މީހަކު އެމަޖެންސީ ރޫމްގަ ބާއްވައިގެނެވެ. އަދި ބައެއް މީހުން ފިލްމު ބެލުމާއި ތާސް ކުޅުމާ ހެދިއެވެ. ނަމަވެސް ރޭގަނޑު އެއްކޮށް ހޭލަ ހުރުމަކީ މީހާގެ ސިއްހަތަށް ފައިދާ ހުރި ކަމެއް ނޫންނެވެ.\nރޭގަނޑުގެ އެއްގަޑި އިރުގެ ނިދި ގެއްލޭ ނަމަ އެއިންވާ ގެއްލުން ބޮޑު އިރު މުޅި ރޭ އެއްކޮށް ހޭލާ ހުރުމަކީ ވަރަށް ނުރައްކާ ކަމެކެވެ. ފަހުގެ ދިރާސާތަކުން ދައްކާ ގޮތުގައި ހަމަނިދި ނުލިބިގެ ސަބަބުން އޭގެ ނުރައްކާ ފިރިހެނުންނަށް ވުރެ ބޮޑަށް އަންހެނުންނަށް ކުރެއެވެ. ރޭގަނގު ހޭލާ ހުންނަނަމަ ސިއްހަތަށް ދިމާވެދާނެ ނޭދެވޭކަންކަން ވެސް ހުރެއެވެ.\nފިލާވަޅެއް އެއްޗެއް ދަސްކުރުމަށް ވެސް ރޭގަނޑުގެ ނިދި ނަގާލައިގެން ހުރުމަކީ ބޭކާރު ކަމެކެވެ. ތަޖުރިބާކާރުން ވިދާޅުވާ ގޮތުގައި ރޭގަނޑު ހަމަ ނިދި ނުހޯދައި އެއްޗެއް ދަސްކުރަން މަސައްކަތް ކުރާނަމަ އެއީ އުނދަގޫ ކަމެކެވެ. ފުރިހަމަ ނިންޖާ ނުލައި އާ މައުލޫމާތު ސިކުނޑީގައި ހަރުލެއްވުމަކީ އުނދަގޫ ކަމަކެވެ. މި ގޮތަށް ދަސްކުރާނަމަ ކުޑަ ވަގުތުކޮޅަކަށް އެ ދަސްކުރި މައުލޫމާތެއް ހަނދާން ހުއްޓަސް ފަހުން ހަނދާނުން ކައްސާލައިގެން ދެއެވެ.\nހަމަ ނިދި ނުހޯދާނަމަ ޑިޕްރެޝަނަށް މަގުފަހިވޭ\nހަމަ ނިދި ނުލިބޭނަމަ ޑީޕްރެޝަނަށް މަގުފަހިވެއެވެ. ތަޖުރިބާކާރުން ވިދާޅުވާ ގޮތުގައި ކޮންމެ މީހަކު ދުވާލެއްގެ މައްޗަށް7ނުވަތަ9ގަޑިއިރުގެ ނިދުން މުހިންމެވެ. މިއަށް ވުރެ މަދުން އާއްމުގޮތެއްގައި ނިދާ ނަމަ ސިއްހީ އެކި އެކި މައްސަލަތަކާއި ކުރިމަތި ވެއެވެ. ދިރާސާތަކުން ދައްކާގޮތުގައި އާއްމުކޮށް ދުވާލެއްގެ މައްޗަށް ހަ ގަޑިއިރަށް ވުރެ މަދުން ނިދާނަމަ އެންޒައިޓީ އާއި ޑިޕްރެޝަނަށް މީހާ ވެއްޓެ އެވެ. ރަނގަޅަށް ނުނިދާނަމަ މީހާގެ މޫޑަށް އަސަރުކޮށް އަވަހަށް ރުންކުރުވެ އެހެން މީހުންނާއި އޮންނަ ގުޅުމަށް ބުރޫ އަރަ އެވެ.\nޕާފޯމަންސަށް އަސަރު ކުރޭ\nހަމަ ނިދި ނުލިބޭނަމަ މީހާގެ ޕާފޯމަންސަށް އަސަރު ކުރެ އެވެ. ކަންކަމާމެދު ވިސްނުމާއި އަވަހަށް ރިއެކްޓް ކުރުމުގެ އިތުރުން ހަނދާނަށް ކުރާ އަސަރުގެ ސަބަބުން އެމީހެއްގެ ވަޒީފާ އެންމެ ފުރިހަމަ އަދާކުރުމަށް ބުރޫއަރަ އެވެ. އަދި ކޮންމެ ދުވަހަކު އާއްމު ދިރިއުޅުމުގައި ކުރާ ކަންކަމަށް ވެސް ބުރޫ އަރައެވެ. މި ގޮތުން "ޑްރައުސީ ޑްރައިވިން" ގެ ސަބަބުން އެތައް ކާރު އެކްސިޑެންޓެއް ވެސް ކޮންމެ އަހަރު ދުނިޔޭގައި ހިނގައެވެ.\nގައިގަ ހަންގަނޑަށްވެސް މީގެ އަސަރު ކުރޭ\nލޯ ކައިރި ކަޅުވުމަކީ ރަނގަޅަށް ނުނިދާނަމަ ގިނަ މީހުނަށް ދިމާވާ ކަމެކެވެ. މިއަށް ވުރެ ބޮޑު އަސަރުތަކެއް ވެސް ގައިގަ ހަންގަނޑަށް ހަމަ ނިދި ނުލިބުމުގެ ސަބަބުން ކުރެއެވެ. މީހާއަށް ބޭނުންވާ ވަރަށް ނިދި ނުލިބޭނަމަ ހަށިގަނޑުން ގިނަ އަދަދަކަށް ސްޓްރެސް ހޯމޯން ކޯޓިޒަލް ރިލީސް ކުރެ އެވެ. އޭގެ ސަބަބުން ހަންގަނޑުގެ އޮމާން ކަމާއި އިލާސްޓިކްކޮށް ބަހައްޓައިދޭ ޕްރޮޓީން ކޮލާޖަން ހަލާކުކޮށްލަ އެވެ.\nރަނގަޅަށް ނުނިދާ ނަމަ ބަރުދަން އިތުރުވޭ\nރަނގަޅަށް ނުނިދާނަމަ މީހާގެ ބަރުދަނަށް ވެސް އަސަރު ކުރެ އެވެ. ހޭލާ ހުރުމުން ގިނައިން ބަނޑުހައިވެ ކާހިތްވެ ގިނައިން ކެވުންވެސް މިއީ ދިމާވާ ކަމެކެވެ. ދިރާސާ އަކުން ދައްކާ ގޮތުގައި މަދުވެގެން ހް ގަޑި އިރު ނުނިދާ މީހުންގެ 30 ޕަސެންޓަކީ ފަލަ މީހުނެވެ.\nމޫނު ތެޔޮ ވަނީތަ؟ މީގެ މާސްްކެއް ޓްރައި ކޮށްލަބަލަ!


Firumaaladheyshey, Episode 36\n10 އޯގަސްޓު 20183ކޮމެންޓް\nކުދިކުދި ދޫނިސޫފާސޫފިތައް އެސޮރުމެންގެ ކޮއްތު ހޯދުމައިގެން ސައްލާކުރުމުގައި އުޅެންފަށައިފިއެވެ. ނިދިމަޑު ލޯތައް ވަރުބަލިކަމާއެކު އެސްފިޔަތައް ހަރަކާތްކޮށްލީ ތަންމަތިތަކުން ތެދުވެ، މަސައްކަތްތަކުގައި ޝާމިލްވުމަށް ދިރިއުޅުން މަޖުބޫރުކުރާތީއެވެ. އަތުގެ ކޮޅަށް މޯޅިއަށް ދެމިލުމަށްފަހު ގިޔާދާ މަގަތައް ބަލައިލިއެވެ. މާޔޫސީ ބަލައިލުމެކެވެ. އެވަގުތު އެނދުގައި އޮންނާނީ އެކަނިކަން އެނގޭއިރުވެސް، ބަލައިލެވުނީ ނުރުހުމާއެކުއެވެ. އެއީ ހަމައެކަނި މިއަދުގެ ގޮތެއްނޫނެވެ. ފަހަކަށްއައިސް ކޮންމެ ދުވަހަކުވެސް ގިޔާދާ ނިދާހޭލަނީ އޭނާގެ އެނދުގައި އެކަނި އޮވެއެވެ. އެންމެ އަވަހަށްވެސް، އަށެއް ނުޖަހަނީސް ނަވީން ކޮޓަރިއަށް ނާންނާނެއެވެ. ސުވާލެއްކޮށްފިނަމަ، ޖަވާބަކީ 'ހަމަހިމޭންކަމެވެ.' އެހެންޏާއެކޭ އެއްގޮތަށް މިއަދުވެސް ކޮޓަރީގެ ދޮރާއި ދިމާއަށް ފުރަގަސްދީގެން ގިޔާދާ އެނބުރުނީ އަނެއްފަރާތަށެވެ. އެނދުގެ ހުސްކޮށް އޮތް ފަޅި ނުފެންނަކަމަށް ހެދުމަށްވުރެން މޮޅު ޚިޔާލެއް ގިޔާދާގެ ސިކުނޑީގައި ޓަކިޖަހައިނުލިއެވެ. ފަހަކަށްއައިސް މިއީ ކޮންމެ ދުވަހެއްގެ އާދައެވެ.\nހިތްހަމަޖެހުމާއި ނުޖެހުމާއި ދެމެދުގައި އިންސާނާގެ ފިކުރާއި ޚިޔާލާތު އަދާކުރާ ދައުރަކީ އަނެކުންގެ އިހުސާސްތަކަށްވެސް ބާރުފޯރުވާ ނުފޫޒެކެވެ. މިކަން ގަބޫލުކުރާ މަދުބައެއްގެތެރޭގައި މިއަދު އެލީ ހިމެނެއެވެ.\nއަސުރު ފަސްދީފިއެވެ. ގައިސަރުގެ އިނގިލިތަކުގެ ހުޅުތަކުން އަޑުގޮއްވައިލުމަށް އޭނާގެ އަމިއްލަ ނަފުސައްވެސް ބާރެއްނެތް ވަގުތެކެވެ. ހުޅުތަކަށް ތަދުވާވަރަށްވެސް ކަށިގޮއްވެނީއެވެ. އެލީގެ ނުރުހުންވެފައިވާ މޫނު ގައިސަރުގެ ހިތަށް އިތުރަށް ނުތަވަސްކަން ގެނުވިއެވެ. ކާމިޔާބަކަށްނޫނީ ހިތް ނޭދެއެވެ. ކީރިތި ޤުރުއާން ނުހަނު ހިތްގައިމުކޮށް ކިޔެވި އެތައް ދަރިވަރުންނެއް ގައިސަރުގެ ނާރުތަކުގައި ދައުރުވާ ލޭގެ ހޫނުމިން ބަދަލުކުރުވައިފިއެވެ. އިންތިޒާރުކުރެވެނީ އާންޔާއަށް އެންމެ ފުރިހަމަ ކާމިޔާބަށެވެ.\n"އެލީ ދާން ބޭނުންނޫނިއްޔާ އަހަރެން މިރޭ ދާނީ މަންމަ ގޮވައިގެން"އަސުރު ނަމާދުން ފައިބައިގެން ޔާދު ގެއަށް ވަތްއިރު، އެލީއާއި ގައިސަރު ތިބީ ސިޓިންގރޫމްގައެވެ. ދެމީހުންނަށް އެއްފަހަރާއި ޔާދުއާއި ދިމާއަށް ބަލައިލެވުނީ، އެ ބުނެލުމަކީ ދެމީހުންގެ ހަޔާތުގައިވެސް މުހިއްމު ފަރާތަކުންއައި ހުށަހެޅުމަކަށްވާތީއެވެ. ގައިސަރަށް ބަލައިލެވުނީ އެލީގެ މޫނަށެވެ. ނަމަވެސް އިސްޖެހިގޮތަށް އެލީ އެއިނީ އޭނާގެ ނިންމުން ބަދަލުނުކުރާންހެން ހީވެއެވެ.\n"މިކަމުގައި އިތުރަށް އެއްވެސް އެއްޗެއް ބުނާން އަހަރެން ބޭނުމެއްނޫން.. ގޮތް ނިންމާނީ މަންމައާއި އެލީ" ޔާދުގެ އަޑުގައި ހިތްހަމަނުޖެހުންވިއެވެ. ވާނީވެސް އެހެންނެވެ. މިވަގުތައްޓަކައި އިންތިޒާރުކުރާތާ ތިންދުވަސްވީއެވެ. ގޮތެއްނިންމުމަށް އެދި އެލީއަށް އާދޭސްކުރާތާ، ދެދުވަސްވީއެވެ. ދާން ބޭނުންމީހާ، ވަގުތުޖެހޭއިރު ހުންނާންވާނީ ތައްޔާރަށެވެ. އެއީ ޔާދުގެ ނިންމުމެވެ.\nއިރުއޮއްސުމާއި ގާތްވެއްޖެއެވެ. ރަސްފަންނު ބީޗްގައި އީތަން އިންތިޒާރުކުރަނީ މާޔާ އަންނާނެ ވަގުތަކަށެވެ. ދާދި ކައިރިވެއްޖެކަމަށް ބުނިފަހުންވެސް ވަގުތުތަކެއް ފާއިތުވެއްޖެއެވެ. އަތުގައި އޮތް ޕޮޕްކޯން ދޯރިން އެތިކޮޅެއް ނަގާފައި އަނގަޔަށްލިއެވެ. ދެމީހުން އެކުގައި ކެއުމަށް ބޭނުންވެގެން ގަތް ޕޮޕްކޯން ދޯރި، މެދަށްވުރެން ތިރިއަށް ހިނގައްޖެއެވެ. އަނގަޔަށް ވައްތަރެއް ޖައްސާލާފައި އަތުގައި އޮތް ގަޑިއަށް ބަލައިލިއެވެ. ހަމައެވަގުތު ވަށައިގެން ބަލައިލާފައި ޖީބުން ފޯނު ނެގިއެވެ. ރީސެންޓް ލިސްޓުގެ އެންމެ ކުރީގައި އޮތް 'ޕްރިންސެސް'ގައި އީތަން އިނގިލިޖައްސައިލިއެވެ. ރިންގްވީ ދާދި ގާތުންނެވެ. ސިއްސައިގެންގޮސް، ފަހަތް ބަލައިލެވުނެވެ.\n"ދިސް އިޒް ނޮޓް ފެއަރ.." އީތަން ބުނެލިއެވެ. އެއްލިއަތުން މާޔާގެ އަތުގައި ހިފާފައި ކުރިމައްޗަށް ގެނައެވެ.\n"ކޮން އިރެއް މިތަނުގައި މި އިންނަނީ.. ކޮންމެ ސިކުންތަކީ ހާދަހައި ބޮޑު ވޭނެކޭ.." ބޮޑާހާކާލާފައި އީތަން ބުނެލިއެވެ. ޖެހިގެން އިން ޖޯލީގައި އިށީންދެލާފައި މާޔާ ހިނިތުންވެ، އީތަންގެ އަތުގައި ހިފައިލިއެވެ. ދެއަތުގެ އިނގިލިތައް ތަގުޅިކޮށްލައިގެން، އަތްގެނެސް މާޔާގެ ތުންފަތުގައި ޖައްސައިލީ ލޯބިގޮތަކަށެވެ. ކިތަންމެ ބަޔަކު އެތަނުގައި ހަރަކާތްތެރިވިޔަސް، ދެލޯބިވެރިންގެ ކުދިކުދި ސަމާސާތައް ފަރުދާކުރުމަކީ އީތަންއާއި މާޔާއަށް މިވަގުތު މައްސަލައެއް ނޫނެވެ.\n"ކޮންއިރެއް މިތަނުގައި އެކަނިމާއެކަނި މިހެން އިންތާ.. ބިރެއްވެސް ނުގަނޭތަ، މިއޮއް ހުރިހާ އެންމެން އުޅޭތަނެއްގައި އަހަރެން އެކަނިމައި އެކަނި ބައިންދާފައި ތިހެން ދުރުގައި ހުންނާކަށް؟ އެހެން އަންހެންކުއްޖަކު އައިސް، މިތާގައި އިށީންދެ، މީގެން ޕޮޕްކޯން ކާންފެށިނަމަ، މާޔާވެސް ދެރަވާނެ" ނުރުހޭ ގޮތް ދައްކައިލަމުން ލޯބީގެ ސަމާސާއެއް އީތަން ކޮށްލިއެވެ. ހިނިތުންވުމެއް ފިޔަވައި، އިތުރުޖަވާބެއް މާޔާގެ ކިބައިން ނުލިބުމުން އީތަންގެ ޝަކުވާ އިތުރުކޮށްލިއެވެ.\n"އޯކޭ ދޯ އަހަރެން ނެތަސް! އެހެންމީހަކު އަހަރެން އަތުލައިގަތަސް އޯކޭތަ؟" ޝަކުވާއިން ޖަޒުބާތުތައް ފުރިއްޖެއެވެ. މާޔާގެ ފަރާތުން އަޑުއަހަން ބޭނުންވި އެއްވެސް އެއްޗެއް އަޑުނީވުމުން އީތަން ދެރަވެއްޖެއެވެ.\n"ތިހެން ބިރުގަންނަންވެއްޖިއްޔާ އެކުގައި ދިރިއުޅޭނެ ގޮތެއް ބުނެބަލަ! ސަތޭކަމީހުން އައިސް ވަށައިލިޔަސް މާޔާގެ ހިތުން ޒައްރެއްގެ މިންވަރުވެސް ހޯދޭނެ އެންމެ އިންސާނަކުވެސް ނޫޅޭނެ.. އެހެންވީމައި، އީތަންއާއިމެދު ކޮން ބިރެއް ގަންނާކަށް.. އެހެންނޫންނަމަ، ލަންކާއިން އަންނާނީ އެހެންމީހެއްގެ ހައްގެއްގެ ގޮތުގައި.. އަހަރެންގެ ލޯތްބަށް އަހަރެން އިތުބާރުކުރަން.. އެކަމަކު ވަރަށް، ވަރަށް ބިރުގަނޭ.. ދުވަހަކުވެސް ބީވުމަށް މިހިތަށް ކެތްނުވާނެ.. އީތަންއާއި ނުލައި އަހަރެންގެ ދުނިޔެ ވަރަށް އަނދިރި.." މާޔާގެ ލޮލުން ފެނުނު އަސަރުތައް މާނަކުރުމަކީވެސް އީތަންއަށް ކުޅަދާނަކަމެއްނޫނެވެ. ލޯބި ނޫން އެހެން އެއްޗެއް މާޔާގެ ކިބައިން އީތަންއަށް ނުފެނެއެވެ.\nވަރަށް ލޯބިން ފިރުމާލަމުން، އީތަންގެ އަތް، މާޔާގެ އުނގުގައި ބާއްވާލިއެވެ.\n"މިހިތް ރޯ އަޑު އަބަދުވެސް،އީތަން އަޑުއަހާނެކަމަށް އަހަރެން ޔަގީންކުރަން.. މިއަށްވުރެން ދުރަށް ހިނދުކޮޅަކަށްވެސް ޖެހިލަން ހިތެއް ނޭދޭ" މާޔާގެ އަޑުގައި ތަފާތު ގޮތެއް ހުއްޓެވެ. ވަށައިގެން ހަރަކާތްތެރިވާ އެކަކުވެސް ދެލޯބިވެރިންނަށް ނުފެނެއެވެ. އަމިއްލަ ދުނިޔެއެކެވެ. ލޯބީގެ އާލަމެކެވެ. އުފާވެރިކަމާއި ހިތް އެދޭ ރައްކާތެރިކަމާއި ޔަގީން ނޫނީ ދެހިތުން ނޭދެއެވެ.\n"ލޯބިވާ ވާހަކަ އަބަދުވެސް ބުނަން..! އެކަމަކު ދޫކޮށްނުލުމަށް އެދި، އަބަދަކު އާދޭސް ނުކުރާނަން.. އެއީ ކެތްވާވަރުކަމެއްނޫން.. ޔަގީންކަމަކީ ދުލުން ބުނެލާ، ޢިބާރާތެއް ނުވަތަ ލިޔެފައި ރައްކާކުރާ، ލަފުޒެއްވެސް ނޫން.. އެއީ ވަރަށް ފުން އިޙްސާސެއް.. އެއީ އުފެދޭ އެއްޗެއް.. އެ އިޙްސާސް އުފެދޭނީ، ބައިވެރިޔާގެ އަމަލާއި ބަސް، ދިމާވެގެން.. އިތުބާރަށް ބުރޫލެއް އަރުވައިގެން އެކަމެއް ނުކުރެވޭނެ.. އަހަރުމެންގެ ލޯބީގައި ފާއިތުވި ތިން އަހަރުތެރޭގައި، ދުވަހަކުވެސް އީތަންގެ ހިތް ރޮއްވާލައިފައި ނޯންނާނެ.. ޝަކުވާކުރެވޭނޭ! އެވަރުގެ ޖާގައެއް ނުވެސްދެން! އެކަމަކު އަހަރެން ޝަކުވާ ކުރަން! އެއީ ލޯބިން.. މި ހިތް، އީތަންއަށް އެދޭ އެދުމެއްގެ ބާރުގައި.. އެނޫން ގޮތަކަށް އަހަރެންގެ ފަރާތުން އީތަންއަށް ނުތަނަވަސްކަމެއް މިހާތަނަކަށް ނުދެން.. ޑޯންޓް ޔޫ ނޯ ދެޓް ބޭބީ؟" މާޔާގެ ވާހަކަދެއްކުމުގެ ލޯބިކަމުން އީތަންގެ ހިތް މޯޅިކޮށްލައެވެ. ހިތް އެދެނީ ލޯބިލޯބި މާޔާގެނެސް އަތުގެ ތެރޭގައި ހައްޔަރުކޮށްލުމަށެވެ. އިންޗިއެއްގެ ދުރުކަމެއްވެސް ދެހިތުގެ ދެމެދުގައިވުމަށް އީތަން މިވަގުތު ނޭދެއެވެ.\n"އައިއެމް ސޯ ސޮރީ މައި ޕްރިންސެސް" ކުއްވެރިއެއް ފަދައިން އީތަން ބުނެލިއެވެ. ފެންކަޅިވީ، ފިރިހެންވަންތަކަން އީތަންގެ ކިބައިގައި ފަނޑުވީތީއެއްނޫނެވެ. ނަމަވެސް މާޔާގެ ލޯތްބާއި އެއްފަދަ ލޯތްބެއް ރައްދުކުރުމުގައި އީތަންއަށް ކުޅަދާނަ ނުވާތީއެވެ. ހާލަތުވެސް އެގޮތަށް ތަން ނުދޭތީއެވެ.\n"ތިއީ ދުނިޔޭގެ އެތައް ބިލިއަން އަންހެންކުދީންގެ ތެރެއިން އަހަންނަށްޓަކައި ﷲލެއްވި ޚާއްސަ ނިޢުމަތެއް" ފުން ނޭވާއެއް ދޫކޮށްލިއެވެ. އީތަން ދައްކަންހުރި ބައިވަރު ވާހަކަ އެބަހުއްޓެވެ. މާޔާގެ ޤުރުބާނީއަށް ތަކުރާރުކޮށް ރެއާއިދުވާލު، ޝުކުރުވެރިވިޔަސް، އެ ލޯބީގެ އަގު ދިނުމަށް އީތަންއަށް ކުޅަދާނަނުވާނެއެވެ.\n"ޔޫއާރ މަޗް މަޗް ބެޓަރ ދެން މީ.." އީތަން ބުނެލިއެވެ. މާޔާގެ ހިނިތުންވެފައިވާ މޫނަށް އީތަން ބަލަނީ ފުންނަޒަރަކުންނެވެ.\n"ހާދަ އަރާމް ތަނެކެ ދޯ މިއީ.." ވަށައިގެންވާ މާހައުލަށް ބަލައިލަމުން މާޔާ ބުނެލިއެވެ. އޮއްސެމުންދާ އިރަށް ޚިދުމަތްކުރުމުގައި ކާއިނާތުގެ ކޮންމެ ކުލައެއް ބައިވެރިވަމުންދިޔަ ވަގުތެވެ.\n"އެއިން ކޮންމެ ކުލައެއްވެސް އަހަރެންގެ ލޯތްބަށް ފުރިހަމަކަން ގެނެސްދިނުމުގައި އަހަންނާއި ބައިވެރިވޭ.. ގުދުރަތުގެ ފުރިހަމަކަން ދެކިބަލަ..! މާޔާގެ ރީތިކަމަށް ބަލާފައި، ފުރިހަމަ އިރުވެސް، ލަދުވެތިވެ އިސްޖަހައިލައިފި.. މިހިތުގެ އަބަދުގެވެސް ދުޢާއަކީ، ތިޔަ ހިނިތުންވުމުގައި މިހިތައް އޯގާތެރިވުމަށް މިހާ ގާތުގައި، އަބަދުވެސް މާޔާ ވުން" އީތަންގެ މޭގައި މާޔާގެ އަތް ޖައްސައިލަމުން އީތަން ބުނެލިއެވެ. ހަވީރުގެ ހޫނުކަން ފަރުދާކޮށް، ރޭގަނޑަށް ތައްޔާރުވުމަށް ކަނޑުގެ ލޮނުގަނޑުގެ އެހީގައި ފިނިފިނި ވައިރޯޅިތައް ރާޅާއެކު ކުދި އަކިރިތަކުގައި ސަމާސާކޮށްލާ މަންޒަރު މާޔާއަށް، އީތަން ދައްކައިލިއެވެ. މާބޮޑަށް ގައިގޯޅިނުވިޔަސް އީތަންގެ ކޮނޑުގައި މާޔާގެ ބޯ ޖައްސައިލިއެވެ.\nއިޝާނަމާދުން ފޭބިގޮތަށް ޔާދު އަވަސްވީ، ގެއާއި ހަމައަށް އެންމެ ފަސޭހައިން ދެވޭނެ ރާސްތާއެއް އިޚްތިޔާރުކުރުމަށެވެ. ހީވެސްނުކުރާހައި އަވަހަށް ގެއަށް އާދެވުނުހެންވެސް ހީވިއެވެ.\n"ދަރިފުޅާ، އާނީ! ކައިފިންތަ ބައްޕަގެ ފުރާނަޔާ!" އެއީ ބައްޕައެއްގެ ހިތުގެ ކާނާއެވެ. އަންހެން ދަރިއެއްގެ ލޮލުގެ ފިނިކަމަކީ ބައްޕަކަމަށްވުމަށް ޔާދު މަސައްކަތްކުރެއެވެ. އެއީ ގުދުރަތުގެ މާތް ގުޅުމެކެވެ. ބާރުގަދަ ލޯތްބެކެވެ. ޔާދުގެ އަޑަށް އާންޔާ ދުވެލައިފައި ނިކުތެވެ.\n"މާޝާﷲ.. ބައްޕަގެ ދަރިފުޅުގެ ފުރިހަމަކަން ދެދުނިޔޭގައިވެސް ﷲ އިތުރުކުރައްވާންދޭވެ! ދަރިފުޅު ހާދަ ރީއްޗޭ!" ދުވެލާފައި އާންޔާއައީ ޔާދުގެ އަތުތެރެއަށެވެ.\n"އާނީގެ ބޮލުގައި ބައްޕަ ފިރުމާލަދީފާނަންތަ؟" ދުވަހަކުވެސް ނޭދޭ ކަމަކަށް އާންޔާ އެދުނެވެ. ޔާދުގެ ގައިން ހީނބިހިނެގިއެވެ. ލޮލުންގެ ވިދުންގަދަވީ ކަރުނައިގެ އަސަރުކުރީތީއެވެ. އިހުސާސްތަކުގެ މައްޗަށް ނަފުސުގެ ބާރެއް ނުފޯރި ވަގުތެކެވެ.\n"އަބަދުވެސް! އަބަދުވެސް ދަރިފުޅާ! ތިއީ ބައްޕަގެ ހިތުގެ ފިނިކަން" ކޮށްފައިވާ ވަރަށް ފަނޑުފަނޑު މޭކަޕް ޚަރާބުނުކޮށް، އާންޔާގެ ކޮލުގައި ޔާދުގެ ތުންފަތް ޖައްސައިލިއެވެ. ދަރިފުޅަށްޓަކައި ބައްޕަ ފަޚުރުވެރިވާކަން ހާމަކޮށްދިނުމަށެވެ.\nހަމައެވަގުތު ދޮރުހުޅުވާލާފައި ނިކުތީ ހަމައެކަނި ގައިސަރެއް ނޫނެވެ. އެލީވެސް ގައިސަރުވެސް އެހުރީ، ޙަފްލާއަށް ދިއުމަށް ނުހަނު ތައްޔާރުވެގެންނެވެ. ދެމީހުންނަށް ޔާދު ކުރިމައްޗަށް ނިކުމެވުނީ އެކުއެކީގައެވެ. ތަފާތު ނަޒަރަކުން މަންމައާއި، އަނބިމީހާއަށް ޔާދު ބަލައިލިއެވެ. ނަމަވެސް ސަމާލުކަންދިނީ އާންޔާއަށެވެ.\nނުހަނު ލޯބީން އަންޔާގެ ބޮލުގައި ޔާދު ފިރުމާލިއެވެ. އާންޔާގެ ދެލޮލުގެ އެސްފިޔަތައް ލެއްޕިގެން އެދިޔައީ ، އެ ފިރުމާލުމުން އެދަރިފުޅަށް ނުހަނު ބޮޑު ހިތްހަމަޖެހުމެއް ލިބުނީތީއެވެ. ބޮލުގައި ފިރުމާލުމަކީ އާންޔާއަށް އެވަރުގެ އުފަލެއް ލިބޭކަމެއްކަން، މީގެކުރީން ޔާދުއަށް އެނގިފައެއްނުވެއެވެ.\n"ތިޔައީ ބައްޕަގެ ހިތުގެ ފިނިކަން.. މިދެއަތުގެ ފިރުމުން ދަރިފުޅަށްޓަކައި ދުވަހަކުވެސް ބަންދުނުކުރާނަން އިންޝާﷲ.." ޔާދު ބުނެލީ ވަރަށް މަޑުމަޑުންނެވެ.\n"ނޫން ބައްޕާ.. އާނީއަކީ މާމަގެ ހިތުގެ ފިނިކަން.. މިއީ މާމަގެ ހިތުގެ ވިންދު.. އާނީއާއި ނުލައި މާމައަށް ނޫޅެވޭނެ.. އާނީގެ ބޮލުގައި އަބަދުވެސް ފިރުމާލާނީ މާމަ! އެއީ މާމަގެ ފަރާތުން އާނީއަށްލިބޭ އެންމެ ބޮޑު ހިތްވަރު.. ދުނިޔޭގައި އެންމެ ބޮޑު އުފަލަނީ މާމަގެ އަތުގެ ލޯބި ފިރުމުން.. އާނީދެކެ މާމަ ވަރަށް ލޯބިވޭ.. އާނީވެސް މާމަދެކެ ވަރަށް ލޯބިވޭ.. މިރޭ ބައްޕަގެ ފިރުމާލުން ބޭނުންވަނީ މާމަ އެހެނބުނީމައި.. މާމަބުނީ ބައްޕަގެ ފިރުމާލުމުން އާނީއަށް ﷲގެ ނިޢުމަތްތައް އެތައް ގުނައެއް އިތުރުވެގެންދާނެޔޯ" ހިނިތުންވެ ހުރެ، ކުޑަކުޑަ ދަރިއަކު ބޮޑެތި ވާހަކަތަކެއް ދައްކައިފިއެވެ. މާމައެއްގެ ތަރުބިއްޔަތުން އަންހެން ދަރިއެއްގެ ދިރިއުޅުން ވިދާ ބަބުޅަނީއެވެ. ކުޑަކަކޫ މައްޗަށް ތިރިވެ، އާންޔާގެ ދެއަތްތިލައިގައި ޔާދު ބޮސްދިނެވެ. ލޯބިލޯބި ދެއަތްތިލަ ޔާދުގެ ނިއްކުރީގައި ޖައްސައިލިއެވެ.\n"ދެދުނިޔޭގެ ހުރިހާ ކާމިޔާބެއް ދަރިފުޅަށް މިންވަރުކުރެއްވުންއެދި ބައްޕަ ދުޢާނުކުރާ ދުވަހަކަށް ދެން އިރެއް ނާރާނެ ދަރިފުޅާ.. ދުވަހަކުވެސް މާމައާއި ދަރިފުޅު ދުރެއް ނުކުރާނަން" ހިތްކުދިކުދިވާފަދަ ބަލައިލުމަކުން ޔާދު ބަލައިލީ އެލީއަށެވެ. އާންޔާއާއި ޔާދު ދެއްކި ވާހަކައެއް އަޑު ނީވުނަސް، މަންޒަރު ލޮލަށް ފެނިއްޖެއެވެ. އެކަން ޔަގީނެވެ. އެހެންނޫންނަމަ، ދެލޯފޮހެލަންޖެހޭ އެއްވެސް ސަބަބެއް އެވަގުތުނެތެވެ.\nއާންޔާގެ ބޮލުގައި ފިރުމައިލަމުން، ޔާދުގެ ހަށިގަނޑު ސީދާކޮށްލިއެވެ. ސީރިއަސްކަން ނޫނީ ޔާދުގެ މޫނުން މިވަގުތު ނުފެނެއެވެ.\n"މިރޭ އާންޔާއާއެކު ދާނީ އާންޔާގެ މާމައާއި އާންޔާގެ ބައްޕަ" އެލީގެ ހިތައް ތީރެއް ހަރައިލިހެން ހީވިއެވެ. ހަގީގަތުގައިވެސް އެލީ ދެރަވެއްޖެއެވެ. ވަރަށް ބޮޑަށް ދެރަވެއްޖެއެވެ. އޭނާ އެހުރީ ވަރަށް 'ހެދިލައިގެން' ދާން ނިކުމެއެވެ.\nއާންޔާ ގޮވައިގެން ޔާދު، ގެއިން ނިކުމެގެން އެދިޔައީ ޓީވީ ބެލުމަށް އެލީއަށް 'ވަސިއްޔަތް'ކޮށްފައެވެ.\nރޭގަނޑުގެ ކެއުމުގެވަގުތަކީ ޚާއްސަވަގުތެކެވެ. ގިޔާދާގެ ހަމަހިމޭންކަން ފާހަގަކުރެވުނު އެކަކުވެސް ނެތެވެ. ސަވާނާގެ ރުޅިގަނޑު އަދިވެސް މައިތިރިނުވެއެވެ. އެކަކު އަނެކެއްގެ ކުރިމައްޗަށްދިމާވާގޮތަށް ކާމޭޒުދޮށުގައި ތިބެގެން ރާނިޔާއާއި ނަވީންގެ ސިއްރު ހަރަކާތްތައް ގިޔާދާއަށް ހަމަ'ނުފެންނަނީ'އެވެ. މޭޒުދަށުން ދެމީހުން ކޮށްލާ ގޯނާގެ އަސަރުތައްވެސް އެކަކު އަނެކެއްގެ ތުންފަތްމަތީން، ގިޔާދާއަށް ހަމަ'ނުފެންނަނީ'އެވެ. އެމީހުން ހިތުން، އެކަންތައް އެކުރަނީ ނުހަނު ސިއްރުންކަމަށްވާތީއެވެ.\nނަތީޖާގެ ޖަލްސާގެ މުހިއްމުބައެއް ފާއިތުވެއްޖެއެވެ. އަމިއްލަގޮތުން ބައިވެރިވި ކުދީންގެ ނަތީޖާގެ ވަގުތެވެ. ދެވަނަ ތިންވަނައަށް އިނާމާއި ހަނދާނީ ލިޔުން ހަވާލުކުރެވިއްޖެއެވެ. އަދިވެސް އެއްވަނަތަކަށް އިންތިޒާރުކުރުން އޮތީއެވެ. ޔާދުގެ ކެތްތެރިކަން، އޭނާގެ ނަފުސުގެ އެންމެ ފުނުގައި ކޮންޓްރޯލްކޮށްލާފައިވަނީ ސިކުނޑިއާއި އަރާރުންވަމުންނެވެ.\nގައިސަރުގެ ލޮލުގެ ނަޒަރު ޕޯޑިއަމުން ދުރަށް ޖެހިނުލައެވެ. ފަޚުރުވެރިވަނަތަކާއި ޖެހުނީއެވެ. މިއީ ދިހައަހަރުންދަށުގެ އުމުރުފުރާގެ ވަގުތެވެ. ނެގިނެގިފައި ހިތް ތެޅޭއަޑު ކަންފަތުގެ ތޫރި ތަހަންމަލްކުރަން ފަށައިފިއެވެ. ފަޚުރުވެރި އެއްވަނައާއި ގުޅުވާލާފައި އާންޔާގެ ނަން ހޯލްތެރޭގައި ގުގުމާލައިފިއެވެ. ކުޑަކުޑަ އާންޔާ ލޯބިގޮތަކަށް ހިނގާލާފައި ގޮސް، ސްޓޭޖައް އަރައި އިނާމް ލިބިގަތްފިއެވެ. ލޮލުން ކަރުނައައިސް، މޭގައި އަޔް ބާއްވާލަން ޖެހުނީ ހަމައެކަނި ޔާދުއާއި ގައިސަރަކަށް ނޫނެވެ. ޓީވީބަލަން، ހިތްހަމަނުޖެހިފައި އިން، އެލީއަށް ގޮންޑިން ތެދުވެވުނެވެ. ހައިރާންކަމާއެކު އަނގަމަތީގައި އަތްއެޅުނެވެ. ގަބޫލެއްވެސް ނުކުރެވުނެވެ. އޭނާގެ ލޮލުގެ އިޝާރާތާއި މޫނުމަތީގެ ހަރަކާތްތަކުން އެކަން ޔަގީންކުރެވުނެވެ. ދެވަނަ ފަހަރަށްވެސް ލޯ ފޮހެލާފައި ޓީވީ ބަލައިލިއެވެ. އާއެކެވެ. ބޮޑެތި އިނާމްތަކާއެކު ހިނިތުންވެހުރެ ސްޓޭޖުން އެފައިބަނީ އެލީގެ ދަރިފުޅެވެ. އެއީ އެލީގެ އާންޔާއެވެ.\n"މަންމަގެ ދަރިފުޅާ" ކަރުނައިގެ ތެރެއިން އެލީއަށް ބުނެވުނެވެ.\nވާނުވާ ގަބޫލުކުރާން ދަތިވެފައިތިއްބައި، ދެވަނަ ފަހަރަށްވެސް އާންޔާގެ ނަން ގޮވައިފިއެވެ. މިފަހަރު އެތައް ބަޔަކު ހައިރާންކޮށްލައިފިއެވެ. ގަބޫލުކުރަން ދަތި ނަތީޖާއެކެވެ. ހޯލްތެރޭގައި އަތްތިލަބަޑީގެ އަޑު ގުގުމައިލައިފިއެވެ.\nއާންޔާގެ ކާމިޔާބައް މަރުހަބާ ދަރިންގެ މިިފަދަ ކާމިޔާބަކީ މައިން ބަފައިންަ ނަށް ލިބޭވަރައް ބޮޑުއުފަލެއް ވަރައް ރީތި😚😚😚\nބުނާނެ އެއްޗެއްވެސް ނޭނގުނު.. ވާހަކަ ވަރަށްފުރިހަމަ.. އަންޔާ އަށް މުޅި މުބާރާތުންވެސް އެއްވަނަ ތަ؟؟ އަޅޭ މާޝާﷲ..\nވަރަށް ހީވޭ ގިޔާދާ އަދި މޮޅުއެއްޗެއް ހަދާނެހެން ބެސްޓް ފްރެންޑްގެ ނިމުން އަދި އަންނާނެ..


Anand ge aa film gai Hrithik, Sara adhi Dhanush | Mihaaru\n29 ޖުލައި 2019 - 07:35\nމިދިޔަ އަހަރު ޝާހްރުކް ހާނާ އެކު "ޒީރޯ" ގެނެސް ދިން ޑައިރެކްޓަރު އާނަންދު އެލް ރާއީ، ބެލުންތެރިން ހީ ނުކުރާ ކަހަލަ ކާސްޓަކާ އެކު ފިލްމެއް ގެނެސް ދޭން ނިންމާފައިވާ ކަމަށް މީޑިއާތަކުން ބުނެފި އެވެ.\nޓައިމްސް އޮފް އިންޑިއާ އިން ބުނި ގޮތުގައި އާނަންދު ދެން ހަދާ ފިލްމުގެ ލީޑް ރޯލަށް ރިތިކް ރޯޝަނާއި ސާރާ އަލީ ހާނާއި ދަނޫޝް ވަނީ ހަމަޖައްސައިފަ އެވެ. އެކަމަކު ފިލްމާ ބެހޭ އިތުރު އެއްވެސް ތަފުސީލެއް ހާމައެއް ނުކުރެ އެވެ.\nފިލްމީ ޚަބަރުތައް ގެނެސްދޭ ނޫސްތަކުން ބުނި ގޮތުގައި އާނަންދުގެ އާ ފިލްމު ވަރަށް އަވަހަށް ރަސްމީކޮށް އިއުލާން ކުރާނެ އެވެ.\nސައުތުގެ މަޝްހޫރު އެކްޓަރު އަދި ރަޖްނީކާންތުގެ ދަނބިދަރިފުޅު ދަނޫޝް (ކޮލަވަރީ ޑީ) މީގެ ކުރިން ވެސް ވަނީ އާނަންދުގެ ދެ ފިލްމެއްގައި މަސައްކަތްކޮށްފަ އެވެ. އެއީ 2015 ގެ "ޝަމީތާބް" އާއި 2013 ގެ "ރާންޖަނާ" ގަ އެވެ.\nރިތިކް މިހާތަނަށް އާނަންދުއާ އެކު މަސައްކަތްކޮށްފައި ނުވާ އިރު، ސާރާއަކީ ބޮލީވުޑަށް އަދި ވަރަށް އާ ބަތަލާއެކެވެ. އޭނާ ތައާރަފުވީ މިދިޔަ އަހަރު އެވެ. އެކަމަކު ވަރުގަދަ ޑައިރެކްޓަރުންގެ ފިލްމުތަކުން ސާރާ އަށް އަންނަނީ ފުރުސަތުތައް ލިބެމުންނެވެ.\nޝާހްރުކް ހާނާއި އަނުޝްކާ ޝަރުމާ އަދި ކެޓްރީނާ ކެއިފާ އެކު އާނަންދު މިދިޔަ ޑިސެމްބަރު މަހު ގެނެސް ދިން ބޮޑު ބަޖެޓް ފިލްމު "ޒީރޯ" ބޮޑު ތަނުން ފްލޮޕްވި އިރު، އޭނާގެ ކުރީގެ ފިލްމުތަކަކީ ބެލުންތެރިންގެ ބޮޑު މަގުބޫލު ކަމެއް ހޯދި ފިލްމުތަކެވެ. އޭގެ ތެރޭގައި "ރާންޖަނާ" އާއި "ތަނޫ ވެޑްސް މަނޫ" ގެ ދެ ފިލްމު ހިމެނެ އެވެ.


MIadhu covidah 341 meehun positive | Jazeera\tމިއަދު ކޮވިޑަށް 341 މީހުން ޕޮޒިޓިވް - Jazeera\nމިއަދު ކޮވިޑަށް 341 މީހުން ޕޮޒިޓިވް\nއިބްރާހިމް މުޢާން އަބްދުﷲ June 9, 2021 645 views0\nފާއިތުވި 24 ގަޑިއިރުތެރޭގައި ކޮވިޑަށް ޕޮޒިޓިވްވެފައިވަނީ 341 މީހެކެވެ.\nޕްރޮޓެކްޝަން އެޖެންސީ (އެޗްޕީއޭ) އިން ހާމަކޮށްފައިވާ މައުލޫމާތުތައް ދައްކާގޮތުން ރާއްޖޭގެ އެކި ކަންކޮޅުތަކުން ފާއިތުވި 24 ގަޑިއިރުތެރޭގައި 5,190 ސާމްޕަލް ނަގާފައިވެ އެވެ. އޭގެތެރެއިން އެންމެ ގިނަ ބަޔަކު ޕޮޒިޓިވްވެފައިވަނީ މާލެ ސަރަހައްދުންނެވެ.\nގްރޭޓާ މާލެ ސަރަހައްދުން - 160 ކޭސް\nއަތޮޅުތެރެއިން - 153 ކޭސް\nރާއްޖޭގައި މިވަގުތު ކޮވިޑަށް ފަރުވާ ހޯދަމުން އަންނަ މީހުންގެ އަދަދު ވަނީ 15,621 އަށް ދައްވެފައެވެ. މީގެތެރެއިން ހޮސްޕިޓަލުތަކުގައި ފަރުވާ ދެވެމުން އަންނަ މީހުންގެ އަދަދުވެސް ވަނީ 146 އަށް ދައްވެފައެވެ.\nމިއަދާ ހަމަޔަށް އެޗްޕީއޭގެ ތަފާސްހިސާބުތައް ދައްކާގޮތުން 69,213 މީހަކު ވަނީ ކޮވިޑަށް ޕޮޒިޓިވްވެފައެވެ. އަދި މިހާތަނަށް 53,392 މީހުން ބަލިން ރަނގަޅުވެފައިވާއިރު، ބަލީގައި 191 މީހަކު ދުނިޔެ ދޫކޮށްފައިވެއެވެ.


Record Adhadhakah Raajje In Positive Vejje, Ginaee Dhivehin | Hathaavees\nރެކޯޑު އަދަދަކަށް ރާއްޖެއިން ޕޮޒިޓިވްވެއްޖެ, ގިނައީ ދިވެހިން\nމަގުމަތިން ވަކިވަކި މީހުން ކޮވިޑް19އަށް ޓެސްޓު ކުރުމުގެ ގޮތުން ސާންޕަލް ނަގަނީ-- ފޮޓޯ/ ހަތާވީސް\nމިއަދު ރާއްޖެއިން ކޮވިޑް-19 އަށް 137 މީހަކު ޕޮޒިޓިވް ވެއްޖެއެވެ.\nއެޗްޕީއޭ އިން ބުނީ މިއަދު ޕޮޒިޓިވްވި 137 މީހުންގެ ތެރޭގައި ހިމެނެނީ 92 ދިވެހިންނާއި، 31 ބަންގްލަދޭޝްގެ މީހުންނާއި، އިންޑިއާގެ9މީހެއްގެ އިތުރުން ސްރީލަންކާގެ ހަތަރު މީހެއްގެ އިތުރުން ފިލިޕީންސްގެ މީހެއް ކަމަށެވެ.\nމިއަދަކީ މާލެ ސަރަހައްދުގައި އިއުލާންކުރި ލޮކްޑައުނަށް ލުއިތައް ދިން ފަހުން އެންމެ ގިނަ އަދަދަކަށް މީހުން ޕޮޒިޓިވްވި ދުވަހެވެ.\nމިއަދު ޕޮޒިޓިވްވި މީހުންނާއެކު ރާއްޖެއިން މި ބައްޔަށް ޕޮޒިޓިވްވި މީހުންގެ ޖުމްލަ އަދަދު ވަނީ 3506 އަށް އަރާފައެވެ. މީގެތެރެއިން ފަރުވާ ދެމުން އަންނަނީ 929 މީހުންނަށެވެ. އަދި މި ބަލިން 2547 މީހުން ރަނގަޅުވެފައިވާއިރު 15 މީހަކު ވަނީ މަރުވެފައެވެ.\nPrevious މަގުމަތީގެ ހަރަކާތްތަކަށް ނިކުންނައިރު ސިއްހީ ގޮތުން ދީފައިވާ އިރުޝާދުތަކަށް ބޯލެނބުމަށް އިލްތިމާސްކޮށްފި\nNext އިދިކޮޅު ކޯލިޝަނުން ކުރި މުޒާހަރާގައި ދެ މީހަކު ފުލުހުން ހައްޔަރުކޮށްފި


Sinamale' Flathah Maraamaatheh Nukureveyne, Jeheynee Thalhaalaafai Alun Hadhan: Aslam - Vaguthu\nސިނަމާލެ ފްލެޓްތައް މަރާމާތެއް ނުކުރެވޭނެ، ޖެހޭނީ ތަޅާފައި އަލުން ހަދަން: އަސްލަމް\nމިނިސްޓަރު އަސްލަމް މަޖިލިހުގައި. --- ފޮޓޯ: މަޖިލިސް\nސިނަމާލެ ފްލެޓްތައް ހުރީ މަރާމާތުކޮށްގެން އުޅެވޭ ހާލަތުގައި ނޫން ކަމަށާއި އެ ތަންތަން ޖެހޭނީ އެއްކޮށް ތަޅާލުމަށް ފަހު އަލުން އިމާރާތް ކުރަން ކަމަށް ޕްލޭނިން މިނިސްޓަރު މުހައްމަދު އަސްލަމް މިއަދު ވިދާޅުވެއްޖެއެވެ.\nމިނިސްޓަރު އަސްލަމް އެގޮތަށް ވިދާޅުވެފައި ވަނީ ރައްޔިތުންގެ މަޖިލީހުގެ މިއަދުގެ ޖަލްސާގައި މިއަދު ރައްޔިތުންގެ މަޖިލީހުގެ ގަލޮޅު ދެކުނު ދާއިރާގެ މެމްބަރު މީކާއިލް ނަސީމް ކުރެއްްވި ސުވާލަކަށް ޖަވާބުދެއްވަމުންނެެވެ.\nސިނަމާލެ ފްލެޓްތައް ވީރާނާ ވަމުން ދާއިރު އެކަމާ މެދު ސަރުކާރުން އަޅަން ނިންމާފައިވާ ފިޔަވަޅަކީ ކޮބާތޯ މީކާއިލް ސުވާލުކުރެއްވިއެވެ.\n"ސިނަމާލެ މާލެ ހިޔާ މި ދެ ފްލެޓަކީ މިހާރު ހަމަ ބޮލަށް ވެއްޓޭ ހިސާބަށް ގޮސްފައި އޮތް ދެ ތަން. މިތަނަށް އޮތް ސަރުކާރުގެ ސިޔާސަތަކީ ކޮބައިތޯ؟" މީކާއިލް ސުވާލުކުރެއްވިއެވެ\nއެ ސުވާލަށް ޖަވާބުދެއްވަމުން އަސްލަމް ވިދާޅުވީ ސިނަމާލެއާއި އަދި މާލޭ ހިޔާގެ ފްލެޓްތަކަކީ މަރާމާތު ކޮށްގެން ގެންގުޅެވޭ ވަރަށް ވުރެ ހާލަތު ގޯސް ތަންތަން ކަމަށެވެ. އެހެންކަމުން އެތަން ތަޅާލުމަށް އަލުން އިމާރާތްކުރަން ޖެހިފައިވާ ކަމަށް އަސްލަމް ވިދާޅުވިއެވެ،\n" ސިނަމާލެ ފްލެޓްތަކަކީ ވަަަރަށް ޒަމާންވީ ތަންތަން. މިނިސްޓްރީގެ ބެލުމުގެ ދަށުގައެއް ނޫން ސީދާ ހުންނަނީކީ ވެސް. އެތަންތަނަކީ ޑިމޮލިޝް ކޮށްފައި އަލުން އިމާރާތް ކުރަން ޖެހޭ. އެއީ ރިޕެއަކޮށްގެން ގެންގުޅެވޭނެ ތަންތަނެއް ނޫން. ހަނދުމަފުޅު ހުންނާނެ އެތަންތަނަކީ އެންމެ ފުރަތަމަ އެތަން ހެދި އިރު ކައުންސިލް ޕްރޮޕަޓީޒް ގޮތުގައި ކައުންސިލް ހައުސިންގެ ގޮތުގައި ހެދި ތަންތަން،" އަސްލަމް ވިދާޅުވިއެވެ.\nއެ ތަންތަނުގެ މިލްކުުވެރިކަން ދީފައިވާ މީހުން ތިބުމުން، އެ މީހުންގެ އެތަންތަން އަލުން ހެދިދާނެ ކަމަށް ވެސް އަސްލަމް ފާހަގަކުރެއްވިއެވެ.\nއެ ފްލެޓްތައް އިމާރާތްކޮށްފައިވަނީ ކައުންސިލް ހައުސިންގެ ގޮތުގައިކަމަށް ވީނަމަވެސް އެ ފްލެޓްތައް ތަޅާލައި އަލުން އިމާރާތް ކުރުމަށް މާލޭ ސިޓީ ކައުންސިލަށް ގޮންޖެހުންތައް އެބަހުރި ކަމަށް އަސްލަމް ވަނީ ފާހަގަ ކުރައްވައިފައެވެ. މާލެ ހިޔާއާއި ސިނަމާލެ ފްލެޓްތައް ބަލަހައްޓަމުން ދަނީ ސިޓީ ކައުންސިލްގެ ދަށުންނެވެ.\nފެބުރުއަރީ 17, 2021 15:44\nހުރަވީ އަދި ޖަސްޓިސް ބިލްޑިންގ ވެސް.\nފެބުރުއަރީ 17, 2021 18:56\nވަރައް ރަނގޅު ވަާހަކަ ކޮޅެއް .އަވަހައް ފުލެޓު އަޅާފަ އެ ބޭފުޅުން ފުލެޓު ހަވާލު ކުރޭ.\nފެބުރުއަރީ 17, 2021 18:57\nމީހުންނަށް ލިބިފަ ރަޖިސްޓްރީ ވެފަ ހުރި ތަންތަން.... ވަންނާނޭ ތަނެއް ނުދައްކާ ބޭރުކުރުމަކީ އަނިޔާއެއް\nފެބުރުއަރީ 17, 2021 20:10\nތަޅާލާފަ ވިޔަފާރި އުސޫލުން ހަދާ..އެއިރުން އޯކޭ ވާނެ.\nފެބުރުއަރީ 17, 2021 21:40\n4 ބުރީގެ ފްޅެޓްތައް މަރާމާތު ނުކުރެވޭބަޔަކައް 16 ބުރީގެ 25 ޓަވަރު ވަރައް އުސްވާނެ. އަސްލަމްމެންގެ ވިސްނުމަކީ 10 ފޫޓުގެ ހަރުގަންޑެއްގެ މައްޗައްއެރީމަ އަތްނުފޯރަންޔާ މާއުހޭ. އެކަމު މިއޮތް ތަރައްގީ އަދި ޒަމާނީ ދުނިޔޭގަ އަސްލަމް މެންކަހަލަ މަމޮޅުމީހުންގެ ވިސްނުން ތިހިންގަނީ ނޭފަތުކުރިޔާ ހަމަޔައް. މަގާމުން އިސްތިއުފާ ދިނުން މާތާހިރު\nފެބުރުއަރީ 18, 2021 02:02\nތަޅާފގަ އަލުން ހަދާނީ ކިހިނެއްތޯ މިހާރު ފުލެޓް ތޮޔަ އަޅަނީ ތަންތަނުން ސަލާން ޖަހައިގެންނާއި ލޯނު ނަގައި ރައްޔިތުމީހާ ގެސްޓަކައްހަދާ ގެސްޓް ހައުސް ހިންގަމުން އަދިވެސް ރައްޔިތުންގެ ވިންދޭ ކިޔާ ވޯޓްހޯދަން އަންނާތީ\nފެބުރުއަރީ 18, 2021 12:44\nމީހުން އެތާ ދިރިއުޅޭނެ ދޯ ތަނެއް ދެވެންދެންވެސް އުޅެންޖެހޭނީ ހަމަ އެތާ. ވީމާ އެތަން މަރާމާތުވެސް ކުރަންޖެހޭނީ ސަރުކާރުގައި އެވަގުތެއްގައި އެ ތިބިބަޔަކު. އެއީ އަސްލަމް ކަމުގައި ވިޔަސް އެކަން އޮތީ އެގޮތަށް.\nފެބުރުއަރީ 19, 2021 12:01\nތަޅާލާ. ގޯތި ދީ. ފުލެޓު އެޅުން ހުއްޓާލާ. އެންމެނަށް ބިން ދީ. ހައްގު ކަށަވަރު ކޮށްދީ. ވާނެތަ؟؟؟ ނުވަންޏާ ދެން ތީ ކީއްކުރާ މީހުންތަކެއް. އެއްވެސް ބޭނުމެއް ނެތެއްނު.